**UPUTE ZA PRIJAVITELJE**

**Poziv na dodjelu bespovratnih sredstava**

**2. izmjena natječajne dokumentacije Poziva**

**Transformacija i jačanje konkurentnosti kulturnih i kreativnih industrija**

**(*referentni broj: NPOO.C1.1.1.R6-I1.04)***

**Ovaj poziv se financira iz Mehanizma za oporavak i otpornost**

Sadržaj

[1. Opće informacije 4](#_Toc162355454)

[1.1. Odgovornost za upravljanje i praćenje provedbe 4](#_Toc162355455)

[1.2. Zakonodavni i strateški okvir 5](#_Toc162355456)

[1.3. Predmet, svrha i pokazatelji poziva 8](#_Toc162355457)

[1.4. Pokazatelji 9](#_Toc162355458)

[1.5. Financijska alokacija 11](#_Toc162355459)

[1.6. Iznosi bespovratnih sredstava 11](#_Toc162355460)

[1.7. Intenziteti potpora 12](#_Toc162355461)

[1.8. Obveze prijavitelja vezane uz financiranje projekta 13](#_Toc162355462)

[1.9. Zbrajanje potpora 14](#_Toc162355463)

[1.10. Isključenje 15](#_Toc162355464)

[1.11. Dvostruko financiranje 15](#_Toc162355465)

[2. Pravila poziva 15](#_Toc162355466)

[2.1. Prihvatljivost prijavitelja 15](#_Toc162355467)

[2.2. Prihvatljivost partnera i formiranje partnerstva 21](#_Toc162355468)

[2.3. Kriteriji za isključenje prijavitelja 21](#_Toc162355469)

[2.4. Broj projektnih prijedloga 24](#_Toc162355470)

[2.5. Zahtjevi koji se odnose na sposobnost prijavitelja, učinkovito korištenje sredstava i održivost projekta 24](#_Toc162355471)

[2.6. Prihvatljivost projekta 24](#_Toc162355472)

[2.7. Prihvatljive aktivnosti i prihvatljivi troškovi 27](#_Toc162355473)

[2.8. Opći zahtjevi koji se odnose na prihvatljivost troškova za provedbu projekta 32](#_Toc162355474)

[2.9. Neprihvatljive aktivnosti projekta 35](#_Toc162355475)

[2.10. Neprihvatljivi troškovi 35](#_Toc162355476)

[2.11. Horizontalna načela 37](#_Toc162355477)

[2.12. Promicanje ravnopravnosti žena i muškaraca i zabrana diskriminacije 37](#_Toc162355478)

[2.13. Pristupačnost za osobe s invaliditetom 37](#_Toc162355479)

[3. Podnošenje projektnog prijedloga 38](#_Toc162355480)

[3.1. Projektni prijedlog 38](#_Toc162355481)

[3.2. Pitanja i odgovori 41](#_Toc162355482)

[3.3. Informativne radionice 41](#_Toc162355483)

[3.4. Važni indikativni vremenski rokovi 41](#_Toc162355484)

[3.5. Objava rezultata Poziva 41](#_Toc162355485)

[4. Postupak dodjele bespovratnih sredstava 42](#_Toc162355486)

[4.1. Faze postupka dodjele 42](#_Toc162355488)

[4.2. Provođenje postupka dodjele 42](#_Toc162355489)

[4.2.1. Zaprimanje i registracija projektnog prijedloga u sustavu NPOO………………………………………. 42](#_Toc162355490)

[4.2.2. Procjena projektnih prijedloga u odnosu na kriterije definirane Pozivom 42](#_Toc162355491)

[4.2.3. Donošenje Odluke o financiranju 44](#_Toc162355492)

[4.3. Pojašnjenja tijekom postupka dodjele 45](#_Toc162355493)

[4.4. Obavještavanje prijavitelja 45](#_Toc162355494)

[4.5. Prigovor u postupku dodjele 45](#_Toc162355495)

[4.6. Rok mirovanja 46](#_Toc162355496)

[4.7. Povlačenje projektnog prijedloga 47](#_Toc162355497)

[4.8. Ugovaranje 47](#_Toc162355498)

[5. Odredbe koje se odnose na provedbu projekta 48](#_Toc162355499)

[5.1. Razdoblje provedbe projekta 48](#_Toc162355500)

[5.2. Provjere upravljanja projektom 48](#_Toc162355501)

[5.3. Povrat sredstava 49](#_Toc162355502)

[5.4. Podnošenje zahtjeva za predujam/nadoknadom sredstava 49](#_Toc162355503)

[5.5. Nabava 50](#_Toc162355504)

[5.6. Informiranje i vidljivost 51](#_Toc162355505)

[5.7. Zaštita osobnih podataka 51](#_Toc162355506)

[6. Obrasci i prilozi 53](#_Toc162355507)

[6.1. Obrasci koji su sastavni dio Poziva 53](#_Toc162355509)

[6.2. Prilozi koji su sastavni dio Poziva 53](#_Toc162355510)

[6.3. Dodaci koji su sastavni dio Poziva 53](#_Toc162355511)

[7. Pojmovnik i popis kratica 53](#_Toc162355512)

[7.1.Pojmovnik 53](#_Toc162355513)

[7.2. Popis kratica 61](#_Toc162355514)

# 1. Opće informacije

Putem ovog Poziva na dodjelu bespovratnih sredstava za poduzetnike u području kulturnih i kreativnih industrija (u daljnjem tekstu: Poziv) definiraju se ciljevi, kriteriji i postupci za dodjelu bespovratnih sredstava namijenjenih provedbi projekata koji se financiraju iz Nacionalnog plana oporavka i otpornosti 2021. – 2026. (u daljnjem tekstu: NPOO).

Ove Upute za prijavitelje (u daljnjem tekstu: Upute) određuju pravila o načinu podnošenja projektnih prijedloga, navode kriterije prihvatljivosti i kriterije odabira projektnih prijedloga, kriterije prihvatljivosti prijavitelja, aktivnosti i izdataka te pravila provedbe postupka dodjele kojim se dodjeljuju bespovratna sredstva u okviru ovog Poziva.

|  |
| --- |
| ***Napomena:***  U postupku pripremanja projektnog prijedloga, prijavitelji trebaju proučiti cjelokupnu dokumentaciju Poziva te redovno pratiti ima li eventualnih ažuriranja (izmjene i/ili dopune) dokumentacije Poziva, koje se objavljuju na internetskim stranicama u sustavu <https://fondovieu.gov.hr/portal/>.  Propisi koji se odnose na ovaj Poziv su propisi koji su važeći u trenutku njegove objave te se na Upute za prijavitelje i ostalu prateću dokumentaciju, kao i na sve odnose koji proizlaze iz Poziva, primjenjuje pozitivno zakonodavstvo što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune. Dužnost je prijavitelja provjeriti primjenjivo zakonodavstvo u trenutku dostave projektnog prijedloga, jer će se na prijavitelja primijeniti propisi koji su na snazi (važeći) u trenutku podnošenja projektnog prijedloga.  Prijavitelji se posebice trebaju upoznati s uvjetima Ugovora o dodjeli bespovratnih sredstava u kojima se razrađuju prava i obveze prijavitelja kao korisnika sredstava. Predložak Ugovora sastavni je dio Poziva. |

Kako bi odgovorila na izazove krize uzrokovane pandemijom bolesti COVID-19, Europska unija je 2020. godine uspostavila Mehanizam za oporavak i otpornost kao dio instrumenta EU sljedeće generacije. Planovi za oporavak i otpornost, koje izrađuju države članice u suradnji s Europskom komisijom, temelj su za korištenje sredstava iz spomenutog Mehanizma, a time i glavni strateški dokument za planiranje i provedbu reformi, ulaganja i projektnih inicijativa država članica usmjerenih na gospodarski oporavak, održivi razvoj te zelenu i digitalnu tranziciju. U planu za oporavak i otpornost daje se pregled reformi i povezanih ulaganja koje će država članica provesti u sljedećim godinama u skladu s propisanim ciljevima Mehanizma za oporavak i otpornost.

Uredba (EU) 2021/241 o uspostavi Mehanizma za oporavak i otpornost ne utvrđuje direktno oblike bespovratnih sredstava koje država članica dodjeljuje krajnjim primateljima tj. korisnicima. Međutim, Uredba općenito navodi obvezu dosljednosti primjene različitih instrumenata Unije.

## 1.1. Odgovornost za upravljanje i praćenje provedbe

Vlada Republike Hrvatske je na sjednici održanoj 08. srpnja 2021. godine donijela Odluku o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. - 2026. (Narodne novine, br. 78/21). U skladu s navedenom Odlukom, nadležna tijela su: **Ministarstvo financija** - Sektor za koordinaciju i praćenje provedbe NPOO-a je Tijelo nadležno za koordinaciju praćenja provedbe NPOO-a (dalje u tekstu: KT); Sektor za poslove Nacionalnog fonda u Državnoj riznici Ministarstva financija u sustavu upravljanja i praćenja provedbe aktivnosti u okviru NPOO-a obavlja poslove Tijela nadležnog za slanje zahtjeva za plaćanje Europskoj komisiji (dalje u tekstu: NF), dok **Agencija za reviziju sustava provedbe programa EU** u sustavu upravljanja i praćenja provedbe aktivnosti u okviru NPOO-a obavlja poslove Tijela nadležnog za reviziju. Za provedbu investicije **C1.1.1. R6-I1 Transformacija i jačanje konkurentnosti kulturnih i kreativnih industrija** nadležna tijela su:

Ministarstvo kulture i medija (u daljnjem tekstu NT), koje sukladno Zajedničkim nacionalnim pravilima[[1]](#footnote-2) za upravljanje i praćenje provedbe aktivnosti NPOO –a, u komponentama 1 i 6 obavlja poslove NT-a i Hrvatska agencija za malo gospodarstvo, inovacije i investicije - Provedbeno tijelo (u daljnjem tekstu: PT), za komponentu C1. Gospodarstvo, podkomponentu C1.1. Otporno, zeleno i digitalno gospodarstvo u okviru Nacionalnog plana oporavka i otpornosti 2021. - 2026.

Ovaj Poziv pokrenut je u okviru investicije C1.1.1. R6-I1 Transformacija i jačanje konkurentnosti kulturnih i kreativnih industrija u sklopu reforme C1.1.1. R6 Razvoj otpornog kulturnog i kreativnog sektora, podkomponente C1.1. Otporno, zeleno i digitalno gospodarstvo, komponente C1. Gospodarstvo Nacionalnog plana oporavka i otpornosti 2021. – 2026.

## 1.2. Zakonodavni i strateški okvir

Zakonodavstvo Europske unije

* Ugovor o Europskoj uniji (konsolidirana verzija, SL C 115/13, 9.5.2008) (UEU);
* Ugovor o funkcioniranju Europske unije (konsolidirana verzija, SL C 115/47, 9.5.2008) (UFEU);
* Ugovor o pristupanju Republike Hrvatske Europskoj uniji (Narodne novine, Međunarodni ugovori, br. 2/2012);
* Uredba (EU) 2021/241 Europskog Parlamenta i Vijeća od 12. veljače 2021. o uspostavi Mehanizma za oporavak i otpornost;
* Provedbena Odluka Vijeća o odobrenju ocjene plana za oporavak i otpornost Hrvatske (2021., 0222 od 20. srpnja 2021.);
* Delegirana Uredba Komisije (EU) br. 2021/2106 od 28. rujna 2021. o dopuni Uredbe (EU) 2021/241 Europskog parlamenta i Vijeća o uspostavi Mehanizma za oporavak i otpornost utvrđivanjem zajedničkih pokazatelja i detaljnih elemenata tablice pokazatelja za oporavak i otpornost;
* Provedbena odluka Vijeća Europske unije od 28. srpnja 2021. o odobrenju ocjene Plana oporavka i otpornosti Republike Hrvatske (ST10687/21; ST 10687/21 ADD1);
* Sporazum o financiranju između Komisije i Republike Hrvatske u okviru Mehanizma za oporavak i otpornost potpisan 22. rujna 2021. godine;
* Operativni sporazum za provedbu Nacionalnog plana oporavka i otpornosti 2021.- 2026.;
* Uredba Vijeća (EU) br. 2020/2094 od 14. prosinca 2020. o uspostavi Instrumenta Europske unije za oporavak radi potpore oporavku nakon krize uzrokovane bolešću COVID-19;
* Uredba (EU) br. 2021/240 Europskog parlamenta i Vijeća od 10. veljače 2021. o uspostavi Instrumenta za tehničku potporu;
* Obavijest Komisije Tehničke smjernice o primjeni načela nenanošenja bitne štete u okviru Uredbe o mehanizmu za oporavak i otpornost (2021/C 58/01);
* Uredba (EU) 2020/852 Europskog Parlamenta i Vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088 (Uredba o EU taksonomiji);
* Delegirana Uredba Komisije (EU) 2021/2139 od 4. lipnja 2021. o dopuni Uredbe (EU) 2020/852 Europskog parlamenta i Vijeća utvrđivanjem kriterija tehničke provjere na temelju kojih se određuje pod kojim se uvjetima smatra da ekonomska djelatnost znatno doprinosi ublažavanju klimatskih promjena ili prilagodbi klimatskim promjenama i nanosi li ta ekonomska djelatnost bitnu štetu kojem drugom okolišnom cilju;
* Uredba (EU) 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike;
* Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (Financijska uredba);
* Preporuka Komisije (EU) br. 2003/361/EC od 6. svibnja 2003. godine vezano za definiciju mikro, malih i srednjih poduzeća;
* Uredba Komisije (EU) 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (Službeni list Europske unije L187, 26.6.2014.); (u daljnjem tekstu za ovu Uredbu uključujući sve pripadajuće izmjene koristi se naziv: Uredba 651/2014);
* Uredba Komisije (EU) 2017/1084 od 14. lipnja 2017. o izmjeni Uredbe 651/2014 u vezi s potporama za infrastrukture luka i zračnih luka, pragova za prijavu potpora za kulturu i očuvanje baštine i za potpore za sportsku i višenamjensku rekreativnu infrastrukturu te regionalnih operativnih programa potpora za najudaljenije regije i o izmjeni Uredbe (EU) br. 702/2014 u vezi s izračunavanjem prihvatljivih troškova;
* Uredba Komisije (EU) 2020/972 od 2. srpnja 2020. o izmjeni Uredbe (EU) br. 1407 /2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi (OJ L 215, 7.7.2020);
* Uredba Komisije (EU) 2021/1237 od 23. srpnja 2021. o izmjeni Uredbe (EU) 651/2014 o ocjenjivanju određenih kategorija spojivih s unutarnjim tržištem u primjeni članaka 107. i 108. Ugovora;
* Uredba Komisije (EU) br. 2023/1315 od 23. lipnja 2023. o izmjeni Uredbe (EU) br. 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora;
* Uredba Komisije (EU) 2023/2831 od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (SL L, 2023/2831, od 15. prosinca 2023.), (u daljnjem tekstu: *de minimis* Uredba);
* Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ - Opća uredba o zaštiti podataka (GDPR);
* Direktiva 2010/13/EU Europskog parlamenta i Vijeća od 10. ožujka 2010. o koordinaciji određenih odredaba utvrđenih zakonima i drugim propisima u državama članicama o pružanju audiovizualnih medijskih usluga (Direktiva o audiovizualnim medijskim uslugama);
* Direktiva (EU) 2019/790 Europskog parlamenta i Vijeća od 17. travnja 2019. o autorskom prarodnim pravima na jedinstvenom digitalnom tržištu i izmjeni direktiva 96/9/EZ i 2001/29/EZ;
* Odluka Europske komisije o Karti regionalnih potpora za Republiku Hrvatsku br. SA.64581 (2021/N) - Karta regionalnih potpora za Hrvatsku (1. siječnja 2022.–31. prosinca 2027.);
* Odluka Komisije o izmjeni karte regionalnih potpora za Republiku Hrvatsku br. SA.106113 (2023/N);
* Komunikacija Komisije Europski zeleni plan COM(2019) 640 final.

Nacionalno zakonodavstvo:

* Ugovor o pristupanju Republike Hrvatske Europskoj uniji (Narodne novine, br. 2/12, Međunarodni ugovori);
* Plan oporavka i otpornosti Republike Hrvatske (Nacionalni plan oporavka i otpornosti 2021. - 2026.);
* Nacionalna razvojna strategija Republike Hrvatske do 2030. godine (Narodne novine, br. 13/2021);
* Odluka Vlade Republike Hrvatske o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. - 2026. (Narodne novine, br. 78/21);
* Zakon o provedbi Opće uredbe o zaštiti podataka (Narodne novine, br. 42/18);
* Zakon o vlasništvu i drugim stvarnim pravima (Narodne novine, br. 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17 - ispravak);
* Zakon o ustanovama (Narodne novine, br. 76/93, 29/97, 47/99, 35/08, 127/19, 151/22);
* Zakon o trgovačkim društvima (Narodne novine, br. 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22, 114/22, 18/23, 130/23);
* Zakon o obrtu (Narodne novine, br. 143/13, 127/19, 41/20);
* Zakon o državnim potporama (Narodne novine, br. 47/14, 69/17);
* Zakon o profesionalnoj rehabilitaciji i zapošljavanju osoba s invaliditetom (Narodne novine, br. 157/13, 152/14, 39/18, 32/20);
* Zakon o ravnopravnosti spolova (Narodne novine, br. 82/08, 69/17);
* Zakon o suzbijanju diskriminacije (Narodne novine, br. 85/08, 112/12);
* Zakon o pravima samostalnih umjetnika i poticanju kulturnog i umjetničkog stvaralaštva (Narodne novine br. 43/96, 44/96 - Ispravak);
* Zakon o autorskom pravu i srodnim pravima (Narodne novine, br. 111/21);
* Zakon o elektroničkim medijima (Narodne novine, br. 111/21, 114/22);
* Zakon o medijima (Narodne novine, br. 59/04, 84/11, 81/13, 114/22);
* Zakon o audiovizualnim djelatnostima (Narodne novine, br. 61/18, 114/22);
* Zakon o gradnji (Narodne novine, br. 153/13, 20/17, 39/19, 125/19);
* Zakon o poticanju razvoja malog gospodarstva (Narodne novine, br. 29/2002, 63/2007, 53/2012, 56/2013, 121/2016);
* Zakon o sprječavanju pranja novca i financiranja terorizma (Narodne novine, br. 108/17, 39/19, 151/22);
* Stečajni zakon (Narodne novine, br. 71/15, 104/17, 36/22);
* Zakon o financijskom poslovanju i predstečajnoj nagodbi (Narodne novine, br. 108/12, 144/12, 81/13, 112/13, 71/15, 78/15, 114/22);
* Zakon o suzbijanju neprijavljenoga rada (Narodne novine br. 151/22);
* Pravilnik o registru umjetničkih organizacija (Narodne novine, br. 53/96, 57/09);
* Pravilnik o načinu i uvjetima za priznavanje prava samostalnih umjetnika na uplatu obveznih doprinosa za mirovinsko i zdravstveno osiguranje iz sredstava proračuna Republike Hrvatske (Narodne novine, br. 91/15, 26/21);
* Pravilnik o osiguranju pristupačnosti građevina osobama s invaliditetom i smanjene pokretljivosti (Narodne novine, br. 78/13);
* Pravilnik o dostavi prijedloga državnih potpora, podataka o državnim potporama i potporama male vrijednosti te registru državnih potpora i potpora male vrijednosti (Narodne novine, br. 125/17);
* Pravilnik o jednostavnim i drugim građevinama i radovima (Narodne novine, br. 112/17, 34/18, 36/19, 98/19, 31/20, 74/22, 155/23);
* Pravilnik o obveznom sadržaju i opremanju projekata građevina (Narodne novine, br. 118/19, 65/20).

Uz prethodno utvrđene propise, primjenjuju se i svi delegirani i provedbeni akti koji se na temelju njih donose. Ako naknadne izmjene/dopune/ispravci propisa i drugih primjenjivih akata koji su bili na snazi u vrijeme objave Poziva utvrđuju obvezne dodatne ili nove uvjete, primjenjuje se ono što je u tim izmjenama/dopunama/ispravcima utvrđeno, na način kako je utvrđeno.

## 1.3. Predmet, svrha i pokazatelji poziva

Predmet Poziva: Transformacija i jačanje konkurentnosti kulturnih i kreativnih industrija. Ovim će se pozivom poslovnim subjektima u području kulturnih i kreativnih industrija omogućiti jačanje kapaciteta za prilagodbu poslovanja novom regulatornom i zakonodavnom okviru jedinstvenog digitalnog tržišta te za stvaranje, promicanje i distribuciju novih inovativnih proizvoda i usluga.

Svrha (cilj) Poziva: Cilj poziva je jačanje kapaciteta kulturnih i kreativnih industrija za poslovanje na jedinstvenom digitalnom tržištu u skladu s novim regulatornim i zakonodavnim okvirom te za razvoj novih inovativnih procesa, proizvoda i usluga što će doprinijeti kulturnoj i medijskoj raznolikosti i pluralizmu.

Kulturne i kreativne industrije svojim potencijalom za ostvarivanjem prihoda te stvaranjem novih radnih mjesta značajno doprinose općem društvenom i gospodarskom razvoju RH. Kriza uzrokovana pandemijom bolesti COVID-19 vrlo je nepovoljno utjecala na taj sektor no istodobno je ukazala na nužnost ubrzanja digitalne transformacije svih etapa vrijednosnog lanca kulturnih i kreativnih industrija kao preduvjeta njihovom uspješnijem sudjelovanju na jedinstvenom digitalnom tržištu. To podrazumijeva i prilagodbu poslovanja novom zakonodavnom okviru RH koji je usklađen s europskim direktivama, prije svega Zakonu o autorskom pravu i srodnim pravima i Zakonu o elektroničkim medijima koji osiguravaju pravedniju i lakšu monetizaciju te zaštitu autorskog djela na digitalnom tržištu.

Digitalna transformacija nužna je za ostvarivanje konkurentnosti sudionika na jedinstvenom digitalnom tržištu koje donosi potpuno nove forme proizvodnje, distribucije, dosega i vidljivosti, kao i online konzumiranja, korištenja i kupovine.

Pritom proces digitalne transformacije obuhvaća različite segmente poduzeća i poslovanja koja se kroz ovaj poziv mogu uspješno reorganizirati i nadograditi za konkurentno sudjelovanje u online prostoru.

Procesom je obuhvaćena transformacija stvaralaštva i/ili proizvodnje i/ili distribucije i/ili plasmana odnosno dostupnosti kreativnog i kulturnog sadržaja koje uz ulaganje u digitalnu tehnologiju, prateće reforme poslovanja i infrastrukturu otvara priliku za konkurentnu kulturnu i kreativnu industriju.

Sveobuhvatna digitalna transformacija podrazumijeva kompetencije poslovnog subjekta za prelazak na nove, digitalizirane modele kulturne i kreativne proizvodnje, te kvalificiranu radnu snagu za nove poslovne modele. Time se kroz nova tehnološka rješenja stvaraju preduvjeti za inovativno radno okruženje. Kako bi se to ostvarilo neophodno je jačati kapacitete poduzetnika za digitalnu transformaciju i prilagodbu poslovanja na jedinstvenom digitalnom tržištu unapređenjem postojećih ili uspostavom novih procesa i organizacije poslovanja.

Pozivom će se omogućiti mikro, malim i srednjim poduzećima uvođenje novih tehnologija u poslovne modele i proizvodne procese, kao i provedba svih aktivnosti koje su preduvjet za kvalitetnu digitalnu transformaciju s ciljem optimizacije, povećanja kvalitete te time i konkurentnosti kulturno umjetničkog i kreativnog proizvoda i usluga na globalnom digitalnom tržištu.

Uvođenjem digitaliziranih procesa u poslovanje i primjenom inovativnih rješenja povećat će se dostupnost kulturnog i kreativnog sadržaja, a digitalni kontekst će pridonijeti njegovom većem dosegu i visokom stupnju vidljivosti na jedinstvenom digitalnom tržištu.

## 1.4. Pokazatelji

Za potrebe praćenja postignuća projekta, prijavitelj je obvezan na razini projektnog prijedloga

navesti konkretne vrijednosti za sve pokazatelje koje će ostvariti provedbom projekta. Prijavitelj mora dokazati da prijavljeni projekt doprinosi ostvarenju pokazatelja koji su navedeni u tablici 1. Pokazatelji.

**Tablica 1. Pokazatelji**

|  |  |  |
| --- | --- | --- |
| **POKAZATELJ** | **JEDINICA MJERE** | **OPIS I IZVOR PROVJERE** |
| NPOO C1.1.1.R6-I1-T26 Ulaganja u transformaciju i jačanje konkurentnosti kulturnih i kreativnih industrija  OBAVEZAN POKAZATELJ | Broj ulaganja | Najmanje 100 mjera potpore odobrenih mikro, malim i srednjim poduzećima te drugim pravnim i fizičkim osobama (u području kulturnog i kreativnog sektora, što obuhvaća arhitekturu, audiovizualne aktivnosti uključujući videoigre, medije, baštinu, dizajn, izvedbene umjetnosti, knjige i izdavaštvo, primijenjene i vizualne umjetnosti) kako bi im se olakšala prilagodba novom regulatornom i zakonodavnom okviru jedinstvenog digitalnog tržišta te stvaranje, promicanje i distribucija novih inovativnih proizvoda i usluga.  ***Napomena****:*  *Kao početna vrijednost u Prijavni obrazac unosi se 0, a kao ciljana vrijednost unosi se 1.*  *Korisnik ne izvještava o ovom pokazatelju u tijeku provedbe projekta već se ostvarenje istog unosi u sustav eNPOO po potpisu Ugovora o dodjeli bespovratnih sredstava.*    *Izvor provjere u odabiru projekta: Prijavni obrazac*  *Izvor provjere u provedbi (dokaz* *ostvarenja vrijednosti pokazatelja): potpisan Ugovor o dodjeli bespovratnih sredstava* |
| RRFCI09 – Poduzeća koja  primaju potporu (od čega:  mala (uključujući mikropoduzeća), srednja)  OBAVEZAN POKAZATELJ | Broj poduzeća | Broj malih (uključujući mikropoduzeća) i srednjih poduzeća koja primaju potporu.  ***Napomena:***  *Kao početna vrijednost u Prijavni obrazac unosi se 0, a kao ciljana vrijednost unosi se 1.*  *Korisnik ne izvještava o ovom pokazatelju u tijeku provedbe projekta već se ostvarenje istog unosi u sustav eNPOO po potpisu Ugovora o dodjeli bespovratnih sredstava. Podaci u okviru pokazatelja prikupljaju se prema veličini poduzeća[[2]](#footnote-3). Poduzeće se broji po programu potpore – za svaki program potpore po kojem mu se dodjeljuje potpora.*  *Izvor provjere u odabiru projekta: Prijavni obrazac*  *Izvor provjere u provedbi (dokaz* *ostvarenja vrijednosti pokazatelja): potpisan Ugovor o dodjeli bespovratnih sredstava* |
| Broj novih i/ili unaprijeđenih poslovnih procesa za poslovanje na digitalnom tržištu  OBAVEZAN POKAZATELJ | Broj procesa | Pokazatelj se odnosi na digitalizaciju postojećih ili uspostavu novih digitalnih poslovnih procesa.  Svaki segment poslovanja - ***stvaralaštvo, proizvodnja, distribucija, plasman*** - predstavlja jedan poslovni proces te se, ukoliko se uspostavlja/unaprjeđuje, navodi kao doprinos ovom pokazatelju.  Proizvodi i usluge nisu poslovni procesi te se ne ubrajaju u ovaj pokazatelj.  ***Napomena****:*  *Kao polazišna vrijednost unosi se 0. Kao ciljana vrijednost unosi se ukupan broj poslovnih procesa uspostavljenih i/ili unaprijeđenih tijekom provedbe projekta.*  *Prijavitelj mora uspostaviti odnosno unaprijediti* ***minimalno jedan*** *(1) poslovni proces za sudjelovanje na digitalnom tržištu. S obzirom na to da se pojedini poslovni proces (stvaralaštvo, proizvodnja, distribucija, plasman), može u pokazatelj ubrojiti samo jednom, doprinos ovom pokazatelju iznosi* ***maksimalno četiri*** *(4).*  *Izvor provjere u odabiru projekta: Prijavni obrazac*  *Izvor provjere u provedbi (dokaz ostvarenja vrijednosti pokazatelja): odobren završni ZNS* |
| Broj osoba educiranih za rad sa/na novim/unaprijeđenim poslovnim procesima u skladu s digitalnim tržištem  OBAVEZAN POKAZATELJ, AKO JE PRIMJENJIVO | Broj osoba | Pokazatelj se odnosi na broj osoba koje su završile odgovarajući program obrazovanja i/ili usavršavanja putem radionica, seminara i/ili drugih oblika prijenosa znanja u cilju unapređenja i/ili stjecanja vještina potrebnih za rad sa/na novim/unaprijeđenim poslovnim procesima povezanim s projektnim aktivnostima, u skladu s digitalnim tržištem. U pokazatelj se mogu ubrojiti zaposlenici prijavitelja, članovi umjetničke organizacije koja je prijavitelj i samozaposlene osobe koje su prijavitelj koji su stekli potvrdu kojom to dokazuju.  ***Napomena****:*  *Kao početna vrijednost unosi se 0. Kao ciljna vrijednost unosi se broj osoba koji će tijekom provedbe projekta biti educirani za rad sa/na poslovnim procesima* *povezanim s projektnim aktivnostima, u skladu s digitalnim tržištem.*  *Prijavitelji moraju obavezno navesti ovaj pokazatelj ako se u projektnom prijedlogu u grupi A prijavljuje aktivnost u kategoriji potpore za usavršavanje (članak 31. Uredbe 651/2014) ili ako se u projektnom prijedlogu u grupi B prijavljuje istovjetna aktivnost po programu potpora male vrijednosti.*  *Izvor provjere u odabiru projekta: Prijavni obrazac*  *Izvor provjere u provedbi (dokaz ostvarenja vrijednosti pokazatelja): potvrda o završenoj edukaciji; odobren završni ZNS* |
| Broj sudjelovanja na sajmovima  OBAVEZAN POKAZATELJ, AKO JE PRIMJENJIVO | Broj sudjelovanja | Pokazatelj se odnosi na sajmove povezane s projektnim aktivnostima, na kojima će prijavitelj, tijekom provedbe projekta, sudjelovati u svojstvu izlagača.  ***Napomena:***  *Kao početna vrijednost unosi se 0. Kao ciljana vrijednost unosi se broj sajmova na kojima će prijavitelj sudjelovati tijekom provedbe projekta.*  *Prijavitelji moraju obavezno navesti ovaj pokazatelj ako se u projektnom prijedlogu u grupi A prijavljuje aktivnost u kategoriji potpore MSP-ovima za sudjelovanje na sajmovima (članak 19. Uredbe 651/2014) ili ako se u projektnom prijedlogu u grupi B prijavljuje istovjetna aktivnost po programu potpora male vrijednosti.*  *Izvor provjere u odabiru projekta: Prijavni obrazac*  *Izvor provjere u provedbi (dokaz ostvarenja vrijednosti pokazatelja): odobren završni ZNS* |

Pokazatelje koje prijavitelj navede u projektnom prijedlogu te koji će biti utvrđeni Ugovorom potrebno je realno kvantificirati, odnosno potrebno je utvrditi ciljanu vrijednost koja će se postići projektom. Iznimno je važno realno planirati ciljane vrijednosti pokazatelja s obzirom na to da njihovo neostvarivanje može imati za posljedicu financijske korekcije sukladno Pravilima o financijskim korekcijama.

## 1.5. Financijska alokacija

Bespovratna sredstva dodjeljuju se putem otvorenog postupka dodjele u modalitetu privremenog poziva. Ukupan raspoloživ iznos bespovratnih sredstava za dodjelu u okviru ovog Poziva od **33.180.702,10** **EUR**, osiguran je u državnom proračunu RH iz Mehanizma za oporavak i otpornost u sklopu NPOO. Zadržava se pravo ne dodijeliti sva raspoloživa sredstva te preraspodijeliti sredstva u okviru ovog Poziva.

**Tablica 2. Financijska alokacija**

|  |  |  |
| --- | --- | --- |
| **Ukupni iznos bespovratnih sredstava Poziva na dodjelu bespovratnih sredstava:** | **grupa A** | **21.000.000,00 EUR** |
| **grupa B** | **12.180.702,10 EUR** |

## 1.6. Iznosi bespovratnih sredstava

GRUPA A

Najniži iznos bespovratnih sredstava koji se po ovom Pozivu može dodijeliti pojedinom poduzetniku iznosi **40.000,00 EUR** po projektnom prijedlogu, a najviši iznos bespovratnih sredstava koji se može dodijeliti po pojedinom prijedlogu iznosi **995.000,00 EUR**.

GRUPA B

Najniži iznos bespovratnih sredstava koji se po ovom Pozivu može dodijeliti pojedinom poduzetniku iznosi **15.000,00 EUR** po projektnom prijedlogu, a najviši iznos bespovratnih sredstava male vrijednosti (*de minimis* potpora) koji se može dodijeliti po pojedinom prijedlogu iznosi **300.000,00 EUR**.

Bespovratna sredstva koja će se dodijeliti putem ovog Poziva smatraju se državnom potporom u smislu članka 107. stavka 1 UFEU, odnosno potporom male vrijednosti (*de minimis* potporom) sukladno *de minimis* Uredbi.

## 1.7. Intenziteti potpora

**GRUPA A – državne potpore i potpore male vrijednosti (*de minimis* potpore) za aktivnosti povezane s provedbom projekta**

Ovim pozivom dodjeljuju se državne potpore samo ako imaju učinak poticaja, odnosno ukoliko je korisnik potpore podnio pisani zahtjev davatelju potpore za dodjelu potpore prije početka rada na projektu, u skladu s člankom 6. stavkom 2. Uredbe 651/2014.

1. **Regionalne potpore za ulaganje** (članak 12. Programa državnih potpora odnosno čl. 14. Uredbe 651/2014) - intenzitet potpore u bruto ekvivalentu bespovratnog sredstva za bespovratne potpore mora biti u skladu s važećom kartom regionalnih potpora za Republiku Hrvatsku (u skladu s člankom 107. stavkom 3. točkama (a) i (c) UFEU za razdoblje od 1. siječnja 2022. do 31. prosinca 2027., kako slijedi te iznosi:

**Tablica 3. Regionalne potpore za ulaganje (članak 14. Uredbe 651/2014)**

|  |  |  |
| --- | --- | --- |
| **Regionalne potpore za ulaganje (članak 12. Programa državnih potpora i sukladno članku 14. Uredbe 651/2014)** | **Maksimalan intenzitet potpore prema veličini poduzeća u %** | |
| **Mikro i mala** | **Srednja** |
| HR 02 Panonska Hrvatska  \**Sisačko - Moslavačka županija* | 70  *75* | 60  *70* |
| HR 06 Sjeverna Hrvatska | 70 | 60 |
| HR 03 Jadranska Hrvatska | 60 | 50 |
| HR 05 Grad Zagreb | 55 | 45 |

**Intenzitet regionalne potpore za ulaganje računa se prema mjestu ulaganja, a ne prema sjedištu prijavitelja.** Regionalne potpore za ulaganje moguće je zatražiti samo za poslovne jedinice unutar jedne NUTS 2 regije. Poslovne jedinice prijavitelja u drugim regijama neće biti moguće financirati. Korisnik regionalne potpore mora osigurati financijski doprinos od najmanje 25 % prihvatljivih troškova, iz vlastitih izvora ili vanjskim financiranjem, u obliku oslobođenom od bilo kakve državne potpore.

1. **Potpore za savjetodavne usluge u korist MSP-ova** (članak 14. Programa državnih potpora sukladno članku 18. Uredbe 651/2014), intenzitet potpora za savjetodavne usluge ne premašuje 50 % prihvatljivih troškova, neovisno o veličini poduzeća;
2. **Potpore MSP-ovima za sudjelovanje na sajmovima** (članak 15. Programa državnih potpora sukladno članku 19. Uredbe 651/2014), intenzitet potpore ne premašuje 50 % prihvatljivih troškova, neovisno o veličini poduzeća;
3. **Potpore za usavršavanje** (članak 16. Programa državnih potpora sukladno članku 31. Uredbe 651/2014) intenzitet potpora za usavršavanje ne premašuje 60 % prihvatljivih troškova za srednja poduzeća i 70 % za mikro i mala poduzeća. Za srednja poduzeća intenzitet potpore se povećava za 10 postotnih bodova ako se usavršavanje provodi za radnike s invaliditetom ili radnike u nepovoljnom položaju[[3]](#footnote-4);
4. **Potpore male vrijednosti - de minimis potpore;** za aktivnosti povezane s provedbom projekta, intenzitet potpore ne premašuje 50 % prihvatljivih troškova. Potpore male vrijednosti (*de minimis* potpore) iz ovog Poziva dodjeljivat će se jednom poduzetniku , kako je definirano u članku 2. stavku 2. *de minimis* Uredbe. Potpore male vrijednosti dodijeljene prema ovom Pozivu smatraju se transparentnim potporama, u smislu članka 4. *de minimis* Uredbe. Iznos potpore male vrijednosti koja se temeljem ovog poziva može dodijeliti po projektu ne može iznositi više od 300.000,00 EUR, poštujući ograničenja vezana za pragove dodjele potpore male vrijednosti utvrđena u članku 3. *de minimis* Uredbe. Ukupan iznos potpore male vrijednosti koja se po državi članici dodjeljuje jednom poduzetniku ne smije prelaziti 300.000,00 EUR tijekom bilo kojeg trogodišnjeg razdoblja. U okviru ovog Poziva referentno razdoblje su tri godine koje prethode datumu potpisa Ugovora.

**GRUPA B - potpore male vrijednosti (*de minimis* potpore)**

Potpore male vrijednosti (*de minimis* potpore) iz ovog Poziva dodjeljivat će se jednom poduzetniku[[4]](#footnote-5), kako je definirano u članku 2. stavku 2. *de minimis* Uredbe. Potpore male vrijednosti dodijeljene prema ovom Pozivu smatraju se transparentnim potporama, u smislu članka 4. *de minimis* Uredbe. Iznos potpore male vrijednosti koja se temeljem ovog poziva može dodijeliti po projektu ne može iznositi više od 300.000,00 EUR, poštujući ograničenja vezana za pragove dodjele potpore male vrijednosti utvrđena u članku 3. *de minimis* Uredbe. Maksimalan intenzitet potpore koji se može dodijeliti iznosi 85 % ukupno prihvatljivih troškova. Ukupan iznos potpore male vrijednosti koja se po državi članici dodjeljuje jednom poduzetniku ne smije prelaziti 300.000,00 EUR tijekom bilo kojeg trogodišnjeg razdoblja. U okviru ovog Poziva referentno razdoblje su tri godine koje prethode datumu potpisa Ugovora.

## 1.8. Obveze prijavitelja vezane uz financiranje projekta

**GRUPA A**

Prijavitelj se obvezuje iz vlastitih sredstava ili osiguravanjem financiranja na drugi način (sredstvima koja ne predstavljaju sredstva iz bilo kojeg javnog izvora, uključujući sredstva Unije) osigurati:

* sredstva za financiranje razlike između iznosa ukupnih prihvatljivih troškova projekta te iznosa bespovratnih sredstava;

Prijavitelj mora dokazati zatvorenu financijsku konstrukciju projekta ili Ugovorom o kreditu ili vlastitim sredstvima na sljedeći način:

**1**. Financiranje kreditom banke

Ako se udio privatnog sufinanciranja prijavitelja podmiruje kreditom banke, prijavitelj mora u roku od 25 kalendarskih dana od dana dostave Odluke o financiranju putem sustava eNPOO, dostaviti Ugovor o kreditu na iznos ukupne vrijednosti projekta[[5]](#footnote-6) umanjene za iznos odobrenih bespovratnih sredstava, a kako bi mogao potpisati Ugovor o dodjeli bespovratnih sredstava.

**2**. Financiranje vlastitim sredstvima

Ako se udio privatnog sufinanciranja prijavitelja podmiruje iz vlastitih izvora, prijavitelj mora u roku od 7 kalendarskih dana od dana dostave Odluke o financiranju putem sustava eNPOO, dostaviti dokaz (izvod) da je na posebnom računu osigurao sredstva u iznosu od minimalno 15 % ukupne vrijednosti projekta. Izvod ne smije biti stariji od 30 kalendarskih dana od dana donošenja Odluke o financiranju.

**3.** Kombinirano financiranje

Ako se udio privatnog sufinanciranja prijavitelja podmiruje kombinirano, i kreditom banke i vlastitim sredstvima, prijavitelj mora u roku od 25 kalendarskih dana od dana dostave Odluke o financiranju putem sustava eNPOO dostaviti Ugovor o kreditu i dostaviti dokaz (izvod) da je na posebnom računu osigurao sredstva u iznosu od minimalno 15 % preostale vrijednosti projekta (razlike ukupne vrijednosti projekta umanjene za bespovratna sredstva i iznos kredita). O omjerima sredstava iz kredita i vlastitih sredstava prijavitelj može samostalno odlučiti vodeći računa da njihov zbroj mora odgovarati gore navedenoj definiciji zatvorene financijske konstrukcije.

Prijavitelj mora dostaviti dokaz o zatvorenoj financijskoj konstrukciji, jer u suprotnom neće doći do sklapanja Ugovora o dodjeli bespovratnih sredstava.

**GRUPA B**

Prijavitelj je obvezan u sklopu projektnog prijedloga obrazložiti kako će osigurati vlastiti dio sufinanciranja što će se provjeravati tijekom postupka dodjele sredstava.

## 1.9. Zbrajanje potpora

Državne potpore koje se dodjeljuju ovim Pozivom mogu se zbrajati s ostalim državnim potporama na način i pod uvjetima koji su propisani u članku 11. Programa državnih potpora. Sva početna ulaganja povezana s istom ili sličnom djelatnošću koja je pokrenuo isti korisnik (na razini grupe) u razdoblju od 3 (tri) godine od datuma početka radova na drugom ulaganju kojem je dodijeljena potpora u istoj regiji na trećoj razini Nomenklature teritorijalnih jedinica za statistiku (NUTS 3), smatraju se dijelom istog projekta ulaganja. U slučaju da je kumulirani iznos prihvatljivih troškova veći od 50 milijuna EUR, iznos potpore se umanjuje sukladno Uredbi Komisije (EU) 651/2014 čl. 2 (20). Ova se odredba odnosi na sve regionalne potpore za ulaganje, neovisno dolaze li iz lokalnih, regionalnih ili nacionalnih izvora.

Potpore male vrijednosti koje se dodjeljuju u skladu s *de minimis* Uredbom mogu se kumulirati s potporama male vrijednosti dodijeljenima u skladu s Uredbom Komisije (EU) br. 2023/2832[[6]](#footnote-7). Potpore male vrijednosti mogu se kumulirati s *de minimis* potporama dodijeljenima u skladu s uredbama Komisije (EU) br. 1408/2013[[7]](#footnote-8) i (EU) br. 717/2014[[8]](#footnote-9) do odgovarajuće gornje granice utvrđene u članku 3. stavku 2. Uredbe *de minimis*.

*De minimis* potpore ne kumuliraju se s državnim potporama u vezi s istim prihvatljivim troškovima niti s državnim potporama za istu mjeru rizičnog financiranja ako bi se takvom kumulacijom premašio najviši relevantni intenzitet potpore ili iznos potpore koji je za konkretan slučaj utvrđen Uredbom o skupnom izuzeću ili odlukom Komisije. *De minimis* potpore koje nisu dodijeljene za određene prihvatljive troškove ili se ne mogu se pripisati takvim troškovima mogu se kumulirati s drugim državnim potporama dodijeljenima na temelju Uredbe o skupnom izuzeću ili odluke Komisije.

## 1.10. Isključenje

U okviru Poziva nije dozvoljena kombinacija ESIF i NPOO financijskih instrumenata te bespovratnih sredstava **za isti investicijski projekt** unutar jedne operacije izravno vezane uz istog korisnika bespovratnih sredstava odnosno krajnjeg primatelja financijskih instrumenata. U skladu s člankom 58. stavkom 7. Uredbe (EU) 2021/1060 bespovratna sredstva ne koriste se za nadoknadu potpore primljene iz financijskih instrumenata niti se financijski instrumenti upotrebljavaju za predfinanciranje bespovratnih sredstava.

## 1.11. Dvostruko financiranje

Načelo zabrane dvostrukog financiranja podrazumijeva da treba izbjegavati dvostruko financiranje istih troškova iz Mehanizma za oporavak i otpornost i drugih programa Unije te javnih izvora. Pojedinom korisniku bespovratna sredstva mogu se dodijeliti samo jednom za svako djelovanje, a isti troškovi ni u kakvim okolnostima ne smiju se dvaput financirati iz proračuna. Prijavitelji ne smiju primiti sredstva iz drugih javnih izvora za troškove koji će im biti nadoknađeni u okviru prijavljenog i za financiranje odabranog projekta (dokazuje se *Izjavom prijavitelja* (Obrazac 2), ostalim dostupnim izvorima). PT provodi postupak provjere potencijalnog dvostrukog financiranja projekata.

# 2. Pravila poziva

## 2.1. Prihvatljivost prijavitelja

Prihvatljivi prijavitelji su mikro, mala i srednja poduzeća[[9]](#footnote-10) kako je utvrđeno u Preporuci Komisije 2003/361/EZ vezano za definiciju mikro, malih i srednjih poduzeća i Prilogu I. Definicija MSP-ova Uredbe 651/2014. U skladu s Prilogom I. poduzeće se ne može smatrati MSP-om ako jedno ili više tijela javne vlasti zajedno ili samostalno, izravno ili neizravno upravlja s 25 % ili više kapitala ili glasačkih prava u dotičnom poduzeću.

**Prihvatljivi prijavitelji u grupi A:**

* trgovačka društva
* obrti
* ustanove u kulturi
* umjetničke organizacije osnovane sukladno Zakonu o pravima samostalnih umjetnika i poticanju kulturnog i umjetničkog stvaralaštva i upisane u Registar umjetničkih organizacija pri Ministarstvu kulture i medija te koje vode dvojno knjigovodstvo sukladno Zakonu o financijskom poslovanju i računovodstvu neprofitnih organizacija.

**Prihvatljivi prijavitelji u grupi B:**

* fizičke osobe izvan radnog odnosa koje obavljaju djelatnosti slobodnih zanimanja i članovi su jedne od umjetničkih strukovnih udruga na temelju čijih potvrda se ostvaruju porezne olakšice (u daljnjem tekstu: fizičke osobe)
* obrti
* umjetničke organizacije osnovane sukladno Zakonu o pravima samostalnih umjetnika i poticanju kulturnog i umjetničkog stvaralaštva i upisane u Registar umjetničkih organizacija pri Ministarstvu kulture i medija te koje vode dvojno knjigovodstvo sukladno Zakonu o financijskom poslovanju i računovodstvu neprofitnih organizacija
* trgovačka društva
* ustanove u kulturi.

Prijavitelji moraju imati registriranu primarnu djelatnost prema Nacionalnoj klasifikaciji djelatnosti (NKD 2007.) u prihvatljivom području. Navedeni uvjet nije primjenjiv za umjetničke organizacije i fizičke osobe.

Prihvatljive djelatnosti prema Nacionalnoj klasifikaciji djelatnosti (NKD 2007.) su:

**ARHITEKTURA**

71.11 Arhitektonske djelatnosti

**DIZAJN**

74.10 Specijalizirane dizajnerske djelatnosti

**ELEKTRONIČKI MEDIJI**

60.10 Emitiranje radijskog programa

60.20 Emitiranje televizijskog programa

63.12 Internetski portali

**FILM**

59.11 Proizvodnja filmova, videofilmova i televizijskog programa

59.12 Djelatnosti koje slijede nakon proizvodnje filmova, videofilmova i televizijskog programa

59.13 Distribucija filmova, videofilmova i televizijskog programa

59.14 Djelatnosti prikazivanja filmova

**FOTOGRAFIJA**

74.20 Fotografske djelatnosti

**GLAZBA I IZVEDBENE UMJETNOSTI**

18.20 Umnožavanje snimljenih zapisa

59.20 Djelatnosti snimanja zvučnih zapisa i izdavanja glazbenih zapisa

90.01 Izvođačka umjetnost

90.02 Pomoćne djelatnosti u izvođačkoj umjetnosti

**IZDAVAŠTVO**

58.11 Izdavanje knjiga

58.13 Izdavanje novina

58.14 Izdavanje časopisa i periodičnih publikacija

58.19 Ostala izdavačka djelatnost

74.30 Prevoditeljske djelatnosti i usluge tumača

47.61 Trgovina na malo knjigama u specijaliziranim prodavaonicama

**MUZEJI, KNJIŽNICE I BAŠTINA**

91.01 Djelatnosti knjižnica i arhiva

91.02 Djelatnosti muzeja

**VIDEOIGRE – prihvatljiva su poduzeća za izradu videoigara koja mogu dokazati iskustvo u razvoju i proizvodnji videoigara**

58.21 Izdavanje računalnih igara

62.01 Računalno programiranje

**UMJETNOST**

90.03 Umjetničko stvaralaštvo

90.04 Rad umjetničkih objekata

**UMJETNIČKI I TRADICIJSKI OBRTI – niže navedene djelatnosti su prihvatljive samo ako ih obavljaju obrti koji imaju status tradicijskog, odnosno umjetničkog obrta**

15.12 Proizvodnja putnih i ručnih torba i slično, sedlarskih i remenarskih proizvoda

16.29 Proizvodnja ostalih proizvoda od drva, proizvoda od pluta, slame i pletarskih materijala

23.41 Proizvodnja keramičkih proizvoda za kućanstvo

23.49 Proizvodnja ostalih proizvoda od keramike

32.12 Proizvodnja nakita i srodnih proizvoda

32.13 Proizvodnja imitacije nakita (bižuterije) i srodnih proizvoda

32.20 Proizvodnja glazbenih instrumenta.

**Tablica 4: Pregled uvjeta prihvatljivosti i izvora provjere uvjeta prihvatljivosti za prijavitelje u grupi A i grupi B**

***Napomena:*** *prijavitelj, koji u trenutku podnošenja projektnog prijedloga nema sjedište u Republici Hrvatskoj, kao izvor provjere uvjeta prihvatljivosti mora dostaviti važeći jednakovrijedni dokument kojeg je izdalo nadležno tijelo u državi sjedišta prijavitelja odnosno izvod iz odgovarajućeg registra /upisnika države sjedišta prijavitelja. Dostavljena dokumentacija mora biti prevedena na hrvatski jezik i ovjerena od strane ovlaštenog sudskog tumača.*

|  |  |  |
| --- | --- | --- |
| **UVJET** | **PRIJAVITELJ** | **IZVOR PROVJERE** |
| Prijavitelj ima status mikro, malog ili srednjeg poduzeća sukladno definiciji MSP-ova iz Priloga I. Uredbe (EU) br. 651/2014. | **Ustanova u kulturi** | Skupna izjava prijavitelja (Obrazac 4)   * *dostavlja prijavitelj,* * *provjera uvidom u javno dostupne izvore* |
| **Obrt** |
| **Trgovačko društvo** |
| **Umjetnička organizacija** | Skupna izjava prijavitelja (Obrazac 4)   * *dostavlja prijavitelj,* * *provjera uvidom u GFI objavljenom u* *RNO i provjera uvidom u druge javno dostupne izvore* |
| **Fizička osoba** | Skupna izjava prijavitelja (Obrazac 4)   * *dostavlja prijavitelj,* * *provjera uvidom u javno dostupne izvore* |
| Registriran odnosno upisan u odgovarajući registar, upisnik i slično najmanje godinu dana prije datuma predaje projektnog prijedloga | **Ustanova u kulturi** | * *provjera uvidom Sudski registar* |
| **Obrt** | * *provjera uvidom u Obrtni registar* |
| **Trgovačko društvo** | * *provjera uvidom u Sudski registar* |
| **Umjetnička organizacija** | * *provjera uvidom u Registar umjetničkih organizacija* |
| **Fizička osoba** | Potvrda jedne od umjetničkih strukovnih udruga[[10]](#footnote-11) na temelju čijih potvrda se ostvaruju porezne olakšice o profesionalnom djelovanju najmanje godinu dana prije datuma predaje projektnog prijedloga   * *dostavlja prijavitelj*   **i** potvrda/ elektronički zapis HZMO-a o radnopravnom statusu osiguranika za 2023. god.   * *dostavlja prijavitelj* |
| Prijavitelj je registriran za obavljanje djelatnosti (primarna djelatnost) u jednom od prihvatljivih područja djelatnosti prema Nacionalnoj klasifikaciji djelatnosti (NKD 2007.) | **Ustanova u kulturi** | Obavijest o razvrstavanju poslovnog subjekta prema NKD-u 2007[[11]](#footnote-12) (ne starija od 6 mjeseci od objave Poziva)   * *dostavlja prijavitelj* |
| **Obrt** | * *provjera uvidom u Obrtni registar*   **i** preslika uvjerenja o stjecanju statusa tradicijskog odnosno umjetničkog obrta (primjenjivo za umjetničke i tradicijske obrte)   * *dostavlja prijavitelj* |
| **Trgovačko društvo** | Obavijest o razvrstavanju poslovnog subjekta prema NKD-u 2007. (ne starija od 6 mjeseci od objave Poziva)   * *dostavlja prijavitelj* |
| **Umjetnička organizacija** | n/p |
| **Fizička osoba** |
| Prijavitelj ima najmanje jednu zaposlenu osobu temeljem sati rada u godini koja prethodi godini u kojoj je podnesen projektni prijedlog/samozaposlene osobe | **Ustanova u kulturi** | GFI-POD za 2023. **i** potvrda FINA-e o podnesenom GFI-POD za 2023. god.   * *dostavlja prijavitelj* |
| **Obrt** | Potvrda/ elektronički zapis HZMO-a o radnopravnom statusu osiguranika za 2023. god. (obavezno za samozaposlene obrtnike)  *- dostavlja prijavitelj*  **ili**  GFI-POD i potvrda FINA-e o podnesenom GFI-POD za 2023. god.(obavezno za obrtnike koji posluju prema Zakonu o porezu na dobit)  *- dostavlja prijavitelj*  **i/ili**  *-provjera uvidom u dostupne izvore* |
| **Trgovačko društvo** | GFI-POD za 2023. i potvrda FINA-e o podnesenom GFI-POD za 2023. god.   * *dostavlja prijavitelj* |
| **Umjetnička organizacija** | GFI i potvrda FINA-e o podnesenom GFI za 2023. god.   * *dostavlja prijavitelj* |
| **Fizička osoba** | Potvrda/ elektronički zapis HZMO-a o radnopravnom statusu osiguranika za 2023. god.   * *dostavlja prijavitelj* |
| Prihodi/primitci u jednoj od četiri godine koje prethode godini predaje projektnog prijedloga iznose minimalno 30% ukupne vrijednosti projekta[[12]](#footnote-13) | **Ustanova u kulturi** | GFI-POD za odabranu godinu   * *dostavlja prijavitelj* |
| **Obrt** | **a)** za prijavitelje koji vode poslovne knjige i evidencije sukladno Zakonu o porezu na dobit: GFI-POD za odabranu godinu  **b)** za prijavitelje koji vode poslovne knjige i evidencije sukladno Zakonu o porezu na dohodak: obrazac godišnje prijave poreza na dohodak (DOH) **i** obrazac Pregled poslovnih primitaka i izdataka od samostalne djelatnosti ostvarenih u odabranoj godini (obrazac P-PPI)  **c)** za prijavitelje koji vode poslovne knjige i evidencije sukladno Zakonu o porezu na dohodak kao paušalni obrtnici: Izvješće o paušalnom dohotku od samostalnih djelatnosti i uplaćenom paušalnom porezu na dohodak i prirezu poreza na dohodak ostvarenih u odabranoj godini (obrazac PO-SD)   * *dostavlja prijavitelj* |
| **Trgovačko društvo** | GFI-POD za odabranu godinu   * *dostavlja prijavitelj* |
| **Umjetnička organizacija** | GFI iz RNO za odabranu godinu   * *dostavlja prijavitelj* |
| **Fizička osoba** | **a)** za prijavitelje koji vode poslovne knjige i evidencije sukladno Zakonu o porezu na dobit: GFI-POD za odabranu godinu  **b)** za prijavitelje koji vode poslovne knjige i evidencije sukladno Zakonu o porezu na dohodak: obrazac godišnje prijave poreza na dohodak (DOH) **i** obrazac Pregled poslovnih primitaka i izdataka od samostalne djelatnosti ostvarenih u odabranoj godini (obrazac P-PPI za odabranu godinu)   * *dostavlja prijavitelj* |
| Prijavitelj je, ako je primjenjivo upisan u Registar stvarnih vlasnika[[13]](#footnote-14) | **Ustanova u kulturi** | Izvadak iz Registra stvarnih vlasnika (ne stariji od 10 dana od dana podnošenja projektnog prijedloga)   * *dostavlja prijavitelj* |
| **Obrt** | n/p |
| **Trgovačko društvo** | Izvadak iz Registra stvarnih vlasnika (ne stariji od 10 dana od dana podnošenja projektnog prijedloga)   * *dostavlja prijavitelj* |
| **Umjetnička organizacija** | n/p |
| **Fizička osoba** |
| Prijavitelj u području izrade videoigara | **Ustanova u kulturi** | Poveznica na jednu od videoigara objavljenih na distribucijskoj platformi na kojoj je poduzeće navedeno kao proizvođač videoigre (poveznica se navodi u Prijavnom obrascu (Prijavni obrazac, kartica: *Prijavitelj*, polje: *Razvojni put poduzeća* ili u Dodatku 1.1. Prijavnog obrasca, ovisno što je primjenjivo)  **ili**  preslika ugovora o proizvodnji videoigre u kojem je jasno naznačen doprinos prijavitelja proizvodnji videoigre.   * *dostavlja prijavitelj* |
| **Obrt** |
| **Trgovačko društvo** |
| **Umjetnička organizacija** | n/p |
| **Fizička osoba** |
| Prijavitelj u području medija je najmanje godinu dana prije datuma podnošenja projektnog prijedloga upisan u odgovarajuću knjigu/ upisnik[[14]](#footnote-15) kod Agencije za elektroničke medije (AEM) ili Upisnik Hrvatske gospodarske komore (HGK) o izdavanju i distribuciji tiska. | **Ustanova u kulturi** | **a)** Elektronički mediji: potvrda AEM kojom se dokazuje upis u odgovarajuću knjigu / upisnik najmanje godinu dana prije datuma podnošenja projektnog prijedloga (ne starija od 90 dana od dana podnošenja projektnog prijedloga)  **b)** Tiskani mediji: potvrda HGK kojom se dokazuje da su najmanje godinu dana prije datuma podnošenja projektnog prijedloga upisani u Upisnik o izdavanju i distribuciji tiska (ne starija od 90 dana od dana podnošenja projektnog prijedloga).  *– dostavlja prijavitelj* |
| **Obrt** |
| **Trgovačko društvo** |
| **Umjetnička organizacija** |
| **Fizička osoba** | n/p |
| Prijavitelju u području elektroničkih medija Vijeće za elektroničke medije nije u 24 mjeseca prije objave ovog Poziva privremeno oduzelo koncesiju i/ili izreklo opomenu i/ili u 24 mjeseca prije objave ovog Poziva nije prekršajno kažnjen na temelju pravomoćne sudske odluke zbog kršenja odredbi Zakona o elektroničkim medijima. | **Ustanova u kulturi** | Potvrda AEM (ne starija od 90 dana od dana podnošenja projektnog prijedloga)  *– dostavlja prijavitelj* |
| **Obrt** |
| **Trgovačko društvo** |
| **Umjetnička organizacija** |
| **Fizička osoba** | n/p |
| Prijavitelj u području medija ima usvojen statut medija | **Ustanova u kulturi** | Preslika statuta medija  *– dostavlja prijavitelj* |
| **Obrt** |
| **Trgovačko društvo** |
| **Umjetnička organizacija** |
| **Fizička osoba** | n/p |

## 2.2. Prihvatljivost partnera i formiranje partnerstva

U okviru ovog Poziva partnerstvo nije dozvoljeno, prijavitelj projekt provodi samostalno.

## 2.3. Kriteriji za isključenje prijavitelja

U okviru ovog Poziva, potpora se **ne može** dodijeliti poduzetniku:

* prijavitelju koji je premašio ili traženom potporom premašuje prag definiran *de minimis* Uredbom, odnosno Programom potpora male vrijednosti
* *dokazuje se Izjavom prijavitelja (Obrazac 2), Izjavom o korištenim potporama (Obrazac 3), ostalim dostupnim izvorima*
* prijavitelju koji je premašio ili traženom potporom premašuje pragove definirane Uredbom 651/2014., primjenjivo samo za grupu A
* *dokazuje se Izjavom prijavitelja (Obrazac 2), Izjavom o korištenim potporama (Obrazac 3), ostalim dostupnim izvorima*
* prijavitelju od kojeg je, kako je navedeno u članku 1. točki 4.a) Uredbe 651/2014, temeljem prethodne odluke Komisije kojom se potpora proglašava nezakonitom i nespojivom s unutarnjim tržištem, zatražen povrat sredstava
* *dokazuje se Izjavom prijavitelja (Obrazac 2), ostalim dostupnim izvorima*
* prijavitelju koji je poduzetnik u teškoćama kako je definirano u članku 2. točki 18. Uredbe 651/2014, primjenjivo samo za grupu A
* *dokazuje se Izjavom prijavitelja (Obrazac 2) te GFI-POD za 2023. godinu* *i potvrdom FINA-e o podnesenom GFI-POD za 2023. god. ili Obrascem godišnje prijave poreza na dohodak (DOH) i Obrascem Pregled poslovnih primitaka i izdataka od samostalne djelatnosti ostvarenih u 2023. godini (obrazac P-PPI) ili Izvješćem o paušalnom dohotku od samostalnih djelatnosti i uplaćenom paušalnom porezu na dohodak i prirezu poreza na dohodak ostvarenih u 2023. godini ili GFI RNO i potvrdom FINA-e o podnesenom GFI RNO za 2023. god., ostalim dostupnim izvorima*
* u slučaju kada je nad prijaviteljem otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima, ili koji se nalazi u postupku koji su, prema propisima države njegova sjedišta ili nastana kojima se regulira pitanje insolvencijskog prava, slični svim prethodno navedenim postupcima
* *dokazuje se Izjavom prijavitelja (Obrazac 2), ostalim dostupnim izvorima*
* ako je prijavitelj ili osoba ovlaštena po zakonu za zastupanje prijavitelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ili države čiji je državljanin osoba ovlaštena po zakonu za njihovo zastupanje
* sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (NN, br. 125/11, 144/12, 56/15, 61/15, 101/17, 118/18, 126/19), članka 333. (udruživanje za počinjenje kaznenih djela) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam), članka 101.a (putovanje u svrhu terorizma) i članka 102. (terorističko udruženje) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (NN 125/2011, 144/2012, 56/2015, 61/2015, 101/2017, 118/2018, 126/19) i članka 279. (pranje novca) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19) i članka 175. (trgovanje ljudima i ropstvo) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (NN, br. 125/11, 144/12, 56/15, 61/15, 101/17, 118/18, 126/19) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* *dokazuje se Izjavom prijavitelja (Obrazac 2),* *ostalim dostupnim izvorima*
* prijavitelju kojem je utvrđeno teško kršenje ugovora[[15]](#footnote-16) zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava i bio je (su)financiran sredstvima EU, odnosno ESI fondova
* *dokazuje se Izjavom prijavitelja (Obrazac 2), ostalim dostupnim izvorima*
* prijavitelju u slučaju da je prijavitelj ili osobe ovlaštene po zakonu za zastupanje proglašen krivim zbog teškog profesionalnog propustaosim ako prijavitelj nije dostavio dokaz o mjerama koje su poduzete kako bi se dokazala pouzdanost i mogućnost provedbe projekta i izvršenja ugovora o dodjeli bespovratnih sredstava. Mjere su: 1. plaćanje naknade štete prouzročene propustom, ili poduzimanje drugih odgovarajućih mjera u tom cilju, 2. aktivna suradnja s nadležnim istražnim tijelima u svrhu razjašnjenja okolnosti i činjenica u vezi s propustom, 3. odgovarajuće tehničke, organizacijske i kadrovske mjere radi sprječavanja daljnjih propusta)
* *dokazuje se Izjavom prijavitelja (Obrazac 2), ostalim dostupnim izvorima*
* prijavitelju koji je znao ili morao znati da je u sukobu interesa u predmetnom postupku dodjele bespovratnih sredstava
* *dokazuje se Izjavom prijavitelja (Obrazac 2), ostalim dostupnim izvorima*
* prijavitelju koji nije izvršio povrat sredstava prema odluci nadležnog tijela, kako je navedeno u Izjavi prijavitelja o istinitosti podataka, izbjegavanju dvostrukog financiranja i usklađenosti s Uputama za prijavitelje predmetnog poziva, a u svrhu sudjelovanja u postupku dodjele bespovratnih sredstava
* *dokazuje se Izjavom prijavitelja (Obrazac 2), ostalim dostupnim izvorima*
* prijavitelju koji nije izvršio isplate plaća zaposlenicima, plaćanje doprinosa za financiranje obveznih osiguranja (osobito zdravstveno ili mirovinsko) ili plaćanje poreza u skladu s propisima RH kao države u kojoj je osnovan prijavitelj i u kojoj će se provoditi Ugovor o dodjeli bespovratnih sredstava i u skladu s propisima države poslovnog nastana prijavitelja (ako oni nemaju poslovni nastan u RH). U pogledu ove točke, smatra se prihvatljivim da prijavitelj nije udovoljio spomenutim uvjetima, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja
* *dokazuje se Izjavom prijavitelja (Obrazac 2), ostalim dostupnim izvorima*
* prijavitelju koji je dobio državnu potporu ili potporu male vrijednosti za isti prihvatljiv trošak projekta, ukoliko ista nije u skladu s odjeljkom Zbrajanje potpora
* *dokazuje se Izjavom prijavitelja (Obrazac 2), Izjavom o korištenim potporama (Obrazac 3), ostalim dostupnim izvorima*
* prijavitelju koji nema poslovnu jedinicu ili podružnicu u Republici Hrvatskoj u trenutku plaćanja (primjenjivo za grupu A), odnosno prijavitelju koji nema poslovni nastan u RH u trenutku plaćanja potpore (primjenjivo za grupu B)
* *dokazuje se Izjavom prijavitelja (Obrazac 2), ostalim dostupnim izvorima*
* prijavitelju koji potražuje regionalnu potporu za ulaganje, a koji je u dvije godine prije podnošenja zahtjeva za potporu proveo premještanje u objekt u kojem će se odvijati početno ulaganje za koje se traži potpora, odnosno prijavitelju koji se nije obvezao kako to neće učiniti u razdoblju od najviše dvije godine nakon što bude dovršeno početno ulaganje za koje se traži potpora - *dokazuje se Izjavom prijavitelja (Obrazac 2), ostalim dostupnim izvorima*
* prijavitelju koji je dostavio lažne informacije u sklopu projektnog prijedloga.

*dokazuje se Izjavom prijavitelja (Obrazac 2), ostalim dostupnim izvorima.*

## 2.4. Broj projektnih prijedloga

U okviru ovog Poziva prijavitelj ne može podnijeti više od jednog projektnog prijedloga. Ako prijavitelj podnese više projektnih prijedloga u obzir se uzima samo onaj koji je podnesen prvi.

Također, ako je prijavitelj podnio projektni prijedlog za jednu grupu, tada ne može podnijeti i projektnu prijavu za drugu grupu. S jednim prijaviteljem može se sklopiti samo jedan Ugovor o dodjeli bespovratnih sredstava po predmetnom Pozivu.

## 2.5. Zahtjevi koji se odnose na sposobnost prijavitelja, učinkovito korištenje sredstava i održivost projekta

* Prijavitelj mora provesti projekt pravovremeno i u skladu sa zahtjevima utvrđenima u ovim Uputama. Prijavitelj mora osigurati odgovarajuće kapacitete za provedbu projekta, na način da u trenutku podnošenja projektnog prijedloga mora imati imenovanu odgovornu operativnu osobu za provedbu projekta odnosno voditelja projekta[[16]](#footnote-17). Prijavitelj može u svrhu provedbe projekta oformiti projektni tim.
* Prijavitelj treba osigurati učinkovitu uporabu sredstava u skladu s načelima ekonomičnosti, učinkovitosti i djelotvornosti. Prijavitelj mora imati stabilne i dostatne izvore financiranja.
* Prijavitelj mora sukladno članku 10. Općih uvjeta ugovora osigurati održivost rezultata projekta tijekom razdoblja od tri (3) godine od završnog plaćanja po ugovoru o dodjeli bespovratnih sredstava: održavati opremu i drugu imovinu nabavljene tijekom projekta u skladu s uputama/preporukama proizvođača i osigurati da ne dođe do bitne izmjene projektnih rezultata uslijed promjene prirode vlasništva dijela infrastrukture ili prestanka proizvodne aktivnosti.

## 2.6. Prihvatljivost projekta

Kako bi bio prihvatljiv, projektni prijedlog mora udovoljavati svim utvrđenim kriterijima prihvatljivosti, kako slijede:

* Cilj projekta je u skladu s ciljevima investicije NPOO.C1.1.1. R6-I1 Transformacija i jačanje konkurentnosti kulturnih i kreativnih industrija te slijedom toga odgovara predmetu i svrsi Poziva
* *dokazuje se Prijavnim obrascem (Obrazac 1)*
* Provedbom projekta doprinosi se ostvarenju obaveznog pokazatelja „NPOO.C1.1.1.R6-I1-T26“ Ulaganja u transformaciju i jačanje konkurentnosti kulturnih i kreativnih industrija
* *dokazuje se Prijavnim obrascem (Obrazac 1)*
* Provedbom projekta doprinosi se ostvarenju zajedničkog pokazatelja povezanog s potporom iz Mehanizma za oporavak i otpornost „RRFCI09 – Poduzeća koja primaju potporu (od čega: mala (uključujući mikropoduzeća) i srednja)“
* *dokazuje se Prijavnim obrascem (Obrazac 1)*
* Projekt doprinosi obaveznom pokazatelju Poziva: „Broj novih i/ili unaprjeđenih digitalnih poslovnih procesa za poslovanje na digitalnom tržištu“
* *dokazuje se Prijavnim obrascem (Obrazac 1)*
* Projekt koji sadrži aktivnost u kategoriji potpore za usavršavanje (članak 16. Programa državnih potpora/članak 31. Uredbe 651/2014) u grupi A ili istovjetnu aktivnost sukladno Programu potpora male vrijednosti u grupi B, doprinosi pokazatelju „Broj osoba educiranih za rad sa/na novim/unaprijeđenim poslovnim procesima u skladu s digitalnim tržištem“
* *dokazuje se Prijavnim obrascem (Obrazac 1)*
* Projekt koji sadrži aktivnost u kategoriji potpore MSP-ovima za sudjelovanje na sajmovima (članak 15. Programa/članak 19. Uredbe 651/2014) u grupi A ili istovjetnu aktivnost sukladno Programu potpora male vrijednosti u grupi B doprinosi pokazatelju: „Broj sudjelovanja na sajmovima“
* *dokazuje se Prijavnim obrascem (Obrazac 1)*
* Projekt se provodi na teritoriju Republike Hrvatske (osim aktivnosti usavršavanja i sudjelovanja na sajmovima, koje se mogu provoditi na području RH i u inozemstvu)
* *dokazuje se Prijavnim obrascem (Obrazac 1)*
* Aktivnosti projekta su u skladu s prihvatljivim aktivnostima predmetne dodjele, odnosno usmjerene su na ulaganja koja doprinose cilju Poziva
* *dokazuje se Prijavnim obrascem (Obrazac 1)*
* Projektne aktivnosti moraju se odvijati u prihvatljivom području djelatnosti za koju je prijavitelj registriran, prema Nacionalnoj klasifikaciji djelatnosti (NKD 2007.) kako je navedeno u poglavlju Prihvatljivost prijavitelja ovih Uputa
* *dokazuje se Prijavnim obrascem (Obrazac 1)*
* Projekt ne uključuje aktivnosti namijenjene: djelatnostima koje su usmjerene izvozu u treće zemlje ili države članice Europske unije, odnosno potpore izravno povezane s izvezenim količinama, uspostavom i radom distribucijske mreže ili drugim tekućim troškovima povezanima s izvoznom djelatnošću; primarnoj proizvodnji, preradi i stavljanju na tržište poljoprivrednih proizvoda; ribarstvu i akvakulturi; djelatnostima proizvodnje, prerade i stavljanja na tržište duhana i duhanskih proizvoda; djelatnostima kasina i istovjetnih poduzeća, proizvodnje i stavljanja na tržište uređaja za igre na sreću; poslovanju nekretninama; financijskim djelatnostima i djelatnostima osiguranja; djelatnostima socijalne skrbi sa smještajem; proizvodnji proizvoda i usluga navedenih u Uredbi o popisu robe vojne namjene, obrambenih proizvoda i nevojnih ubojnih sredstava (NN 26/18., 37/18., 63/19. i 107/21); ulaganjima kojima se prednost daje uporabi domaće robe u odnosu na uvezenu robu, ulaganjima koje se odnose na zatvaranje nekonkurentnih rudnika ugljena te proizvodnji nuklearne energije
* *dokazuje se Izjavom prijavitelja (Obrazac 2)*
* Projekt je u skladu s odredbama svih relevantnih nacionalnih zakonodavnih akata, te u skladu sa specifičnim pravilima i zahtjevima primjenjivima na ovaj Poziv
* *dokazuje se Izjavom prijavitelja (Obrazac 2)*
* Projekt udovoljava svim zahtjevima povezanima s pravilima dodjele državnih potpora utvrđenima u Programu državnih potpora i ovim Pozivom
* *dokazuje se Prijavnim obrascem (Obrazac 1), Izjavom prijavitelja (Obrazac 2), Izjavom o korištenim potporama (Obrazac 3), ostalim dostupnim izvorima*
* Projekt udovoljava svim zahtjevima povezanima s pravilima koja se odnose na dodjelu potpora male vrijednosti utvrđenima u Programu potpora male vrijednosti i ovim Pozivom
* *dokazuje se Prijavnim obrascem (Obrazac 1), Izjavom prijavitelja (Obrazac 2), ostalim dostupnim izvorima*
* Ulaganje mora ostati u predmetnom području (sukladno točki 1.7 UzP-a) najmanje tri (3) godine nakon dovršetka ulaganja. To ne sprječava zamjenu postrojenja ili opreme koji su u tom razdoblju zastarjeli ili se pokvarili, pod uvjetom da se gospodarska djelatnost zadrži u predmetnom području tijekom minimalnog razdoblja (ako je primjenjivo)
* *dokazuje se Izjavom prijavitelja (Obrazac 2)*
* Za potpore dodijeljene projektima koji se odnose na diversifikaciju djelatnosti postojeće poslovne jedinice prihvatljivi troškovi moraju biti najmanje 200 % viši od knjigovodstvene vrijednosti imovine koja se ponovno upotrebljava, uknjižene u fiskalnoj godini koja prethodi početku radova (ako je primjenjivo)
* *dokazuje se Izjavom prijavitelja (Obrazac 2), Prijavnim obrascem (Obrazac 1) i ostalom projektnom dokumentacijom*
* Tražena stopa sufinanciranja prihvatljivih troškova za „Regionalne potpore“ u skladu je sa intenzitetom potpore propisanim Uputama za prijavitelje (ako je primjenjivo)
* *dokazuje se Prijavnim obrascem (Obrazac 1)*
* Tražena stopa sufinanciranja prihvatljivih troškova za „Potpore MSP-ovima za sudjelovanje na sajmovima“ u skladu je sa intenzitetom potpore propisanim Uputama za prijavitelje (ako je primjenjivo)
* *dokazuje se Prijavnim obrascem (Obrazac 1)*
* Tražena stopa sufinanciranja prihvatljivih troškova za „Potpore za savjetodavne usluge u korist MSP-ova“ u skladu je sa intenzitetom potpore propisanim Uputama za prijavitelje (ako je primjenjivo)
* *dokazuje se Prijavnim obrascem (Obrazac 1)*
* Tražena stopa sufinanciranja prihvatljivih troškova za „Potpore za usavršavanje“ u skladu je sa intenzitetom potpore propisanim Uputama za prijavitelje (ako je primjenjivo)
* *dokazuje se Prijavnim obrascem (Obrazac 1)*
* Tražena stopa sufinanciranja prihvatljivih troškova za Potpore male vrijednosti (*de minimis*) u skladu je sa intenzitetom potpore propisanim Uputama za prijavitelje
* *dokazuje se Prijavnim obrascem (Obrazac 1)*
* Projekt nije fizički ni financijski završen. Provedba projekta (sukladno točki 5.1 Uputa za prijavitelje) nije započela prije podnošenja projektnog prijedloga[[17]](#footnote-18) niti će završiti prije potpisa Ugovora
* *dokazuje se Izjavom prijavitelja (Obrazac 2)*
* Projekt je spreman za početak provedbe aktivnosti i njihov završetak u skladu s planom aktivnosti navedenim u Prijavnom obrascu projektnog prijedloga i zadanim vremenskim okvirima za provedbu projekta definiranoj u točki 5.1. Uputa (provodi se najkasnije do 31. ožujka 2026. godine)
* *dokazuje se Prijavnim obrascem (Obrazac 1), Izjavom prijavitelja (Obrazac 2)*
* Projekt se, na način opisan u projektnom prijedlogu, ne bi mogao provesti bez potpore iz NPOO-a (Prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz NPOO-a osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta)
* *dokazuje se Izjavom prijavitelja* *(Obrazac 2)*
* Projekt poštuje načelo nekumulativnosti, odnosno zbrajanja potpora, te ne predstavlja dvostruko financiranje
* *dokazuje se* *Izjavom prijavitelja (Obrazac 2), Izjavom o korištenim potporama (Obrazac 3) i ostalim dostupnim izvorima*
* Projekt je u skladu s horizontalnim politikama EU o održivome razvoju, pristupačnosti za osobe s invaliditetom, ravnopravnosti spolova i nediskriminaciji, tj. Projekt mora doprinositi ovim politikama ili barem biti neutralan u odnosu na njih (točka 2.11. Uputa)
* *dokazuje se Prijavnim obrascem (Obrazac 1) i Izjavom prijavitelja (Obrazac 2)*
* Iznos traženih bespovratnih sredstava za projekt u okviru je propisanog najnižeg i najvišeg dopuštenog iznosa bespovratnih sredstava za financiranje prihvatljivih izdataka koji se mogu dodijeliti temeljem Poziva i u skladu s maksimalnim propisanim intenzitetom potpore (stopom sufinanciranja) prema vrsti aktivnosti
* *dokazuje se Prijavnim obrascem (Obrazac 1)*
* Projekt je u skladu s načelom nenanošenja bitne štete (Do no significant harm - DNSH); Kako bi se osiguralo da su odabrani projekti u skladu s načelom „Ne čini značajnu štetu” i tehničkim smjernicama DNSH-a, sljedeće aktivnosti i imovina trebaju biti isključene iz prihvatljivosti:
* aktivnosti i imovina koje se odnose na fosilna goriva, uključujući daljnju upotrebu[[18]](#footnote-19)
* aktivnosti i imovina u okviru EU-ova sustava za trgovanje emisijama (ETS) kojima se postižu predviđene emisije stakleničkih plinova koje nisu znatno niže od relevantnih referentnih vrijednosti[[19]](#footnote-20)
* aktivnosti i imovina povezane s odlaganjem otpada na odlagališta otpada, spalionice[[20]](#footnote-21) i postrojenja za mehaničku biološku obradu[[21]](#footnote-22)
* aktivnosti i imovina kod kojih dugotrajno odlaganje otpada može naštetiti okolišu
* *dokazuje se Prijavnim obrascem (Obrazac 1) te Izjavom prijavitelja (Obrazac 2)*
* Projekt je u skladu s relevantnim zakonodavstvom u području okoliša na razini EU-a i nacionalnoj razini
* *dokazuje se Izjavom prijavitelja (Obrazac 2)*
* Projektnim prijedlogom nije predviđeno izvođenje radova koji se ne bi mogli izvoditi prema članku 2., 3., 3.a, 4. i 5. Pravilnika o jednostavnim i drugim građevinama i radovima (NN br. 112/17, 34/18, 36/19, 98/19, 31/20, 74/22, 155/23) bez građevinske dozvole (ako je primjenjivo)
* *dokazuje se projektnom prijavom*
* Projektni prijedlog ispunjen je po ispravnim obrascima
* Projektni prijedlog sadrži sve obvezne priloge i prateće dokumente sukladno točki 3.1.

## 2.7. Prihvatljive aktivnosti i prihvatljivi troškovi

Prihvatljive aktivnosti moraju doprinositi digitalnoj transformaciji poslovnog subjekta, uključivati intenzivno korištenje informacijske i komunikacijske tehnologije (IKT) te mogu obuhvaćati upotrebu tehnologija vezanih uz proizvodnju, korištenje, distribuciju i promociju proizvoda sadržaja i usluga u online prostoru ili upotrebu komunikacijskih tehnologija i računalne sigurnosti radnog okruženja za korištenje prethodno navedenih tehnologija.

Aktivnosti u grupi A moraju biti usklađene s **Programom državnih potpora** i **Programom potpora male vrijednosti,** ovisno što je primjenjivo**.**

**A**ktivnosti u grupi B moraju biti usklađene s **Programom potpora male vrijednosti**.

Prihvatljive su isključivo aktivnosti koje su u skladu sa svrhom poziva i doprinose ostvarenju cilja poziva.

**GRUPA A** -

OBAVEZNE AKTIVNOSTI, KATEGORIJE FINANCIRANJA I PRIHVATLJIVI TROŠKOVI:

***1.*** ***Uspostava novih i/ili unaprjeđenje postojećih poslovnih procesa za prilagodbu poslovanja na jedinstvenom digitalnom tržištu***

|  |  |
| --- | --- |
| Kategorija financiranja | Regionalna potpora za ulaganje (članak 12. Programa državnih potpora) |
| Prihvatljivi troškovi | Ulaganja u materijalnu i nematerijalnu imovinu uslijed početnog ulaganja/ ili početnog ulaganja kojim se stvara nova gospodarska djelatnost (sukladno definicijama u Programu državnih potpora):  **a)** Troškovi ulaganja u materijalnu imovinu koja se koristi za aktivnosti projekta, npr. nabava, instalacija i puštanje u rad digitalnih alata, opreme, strojeva i radovi preuređenja i opremanja zgrade ili prostora u kojima će se provoditi projektne aktivnosti (oprema koja se knjiži kao dugotrajna imovina)  **b)** Troškovi ulaganja u nematerijalnu imovinu koja se koristi za aktivnosti projekta, npr. patenti, autorska prava, licencije, znanja i dr., softver, ostale tehnologije potrebne za provedbu projekta. |
| Napomena | Trošak radova može iznositi maksimalno 20 % od ukupno prihvatljivih troškova projekta, a prihvatljivi su samo oni troškovi za koje je moguće jasno utvrditi da su neophodni i nužni za ostvarivanje ciljeva projekta.  Prihvatljivi su samo oni troškovi radova preuređenja zgrade ili prostora koji se izvode sukladno Pravilniku o jednostavnim i drugim građevinama i radovima (NN br. 112/17, 34/18, 36/19, 98/19, 31/20, 74/22, 155/23). |
| Kategorija financiranja | Potpora male vrijednosti *(de minimis* potpore) sukladno Programu potpora male vrijednosti |
| Prihvatljivi troškovi | Troškovi osoblja koje provodi projektne aktivnosti (ugovor o radu na određeno/neodređeno vrijeme), troškovi usluga (narudžbenica/ugovor s poslovnim subjektom) uključujući troškove korištenja/najma raznovrsnih usluga računalnog oblaka (Cloud) - SaaS (Software as a Service) i sl.\*  Neizravni troškovi prihvatljivi su u iznosu od 7 % ukupno prihvatljivih izravnih troškova projekta koji su potpora male vrijednosti (fiksna stopa 7 %). |

1. ***Promidžba i vidljivost (sukladno točki 5.6)***

|  |  |
| --- | --- |
| Kategorija financiranja | Potpora male vrijednosti *(de minimis* potpore) sukladno Programu potpora male vrijednosti |
| Prihvatljivi troškovi | Troškovi promidžbe i vidljivosti npr. organizacija predstavljanja projekta, izrada trajne ploče, promidžbenih materijala i dr. Troškovi promidžbe i vidljivosti mogu iznositi maksimalno 5.000,00 eura. |

**GRUPA A** -

NEOBAVEZNE AKTIVNOSTI, KATEGORIJE FINANCIRANJA I PRIHVATLJIVI TROŠKOVI:

1. ***Upravljanje projektom****[[22]](#footnote-23)*

|  |  |
| --- | --- |
| Kategorija financiranja | Potpore male vrijednosti (*de minimis* potpore) sukladno Programu potpora male vrijednosti |
| Prihvatljivi troškovi | Trošak osoblja (ugovor o radu na određeno/neodređeno vrijeme), troškovi usluga (narudžbenica/ugovor s poslovnim subjektom). |
| Napomena | Troškovi upravljanja projektom mogu iznositi maksimalno 20.000,00 eura. |

1. ***Revizija projekta***

|  |  |
| --- | --- |
| Kategorija financiranja | Potpore male vrijednosti (*de minimis* potpore) sukladno Programu potpora male vrijednosti |
| Prihvatljivi troškovi | Trošak vanjskih pružatelja usluge. Trošak revizije projekta može iznositi maksimalno 20.000,00 eura. |

1. ***Izrada planova, strategija, organizacija poslovanja i sl.***

|  |  |
| --- | --- |
| Kategorija financiranja | Potpore za savjetodavne usluge u korist MSP-ova (članak 14. Programa državnih potpora) |
| Prihvatljivi troškovi | Troškovi usluga vanjskih stručnjaka za izradu planova i strategija digitalne transformacije poduzeća i/ili digitalizacije poslovnih procesa, organizaciju poslovanja, automatizaciju procesa te za ostale usluge povezane s projektom, a koje nisu trajna ili periodična aktivnost niti su povezane s uobičajenim troškovima poslovanja poduzetnika. |

1. ***Usavršavanje djelatnika***

|  |  |
| --- | --- |
| Kategorija financiranja | Potpore za usavršavanje (članak 16. Programa državnih potpora) |
| Prihvatljivi troškovi | Troškovi predavača za sate tijekom kojih su predavači sudjelovali u usavršavanju; troškovi povezani s predavačima i polaznicima koji su izravno povezani s projektom usavršavanja, poput putnih troškova, troškova materijala i potrošne robe izravno povezanih s projektom, amortizacija alata i opreme ako se upotrebljavaju isključivo za usavršavanje; troškovi savjetodavnih usluga povezanih s projektom usavršavanja. |
| Napomena | Troškovi povezani s polaznicima prihvatljivi su ako se odnose na polaznika koji je zaposlenik prijavitelja, član umjetničke organizacije koja je prijavitelj ili prijavitelj – samozaposlena osoba. |

1. ***Sudjelovanje na sajmovima***

|  |  |
| --- | --- |
| Kategorija financiranja | Potpore MSP-ovima za sudjelovanje na sajmovima (članak 15. Programa državnih potpora) |
| Prihvatljivi troškovi | Troškovi nastali za najam, uređivanje i vođenje štanda pri sudjelovanju poduzetnika na određenom sajmu povezano s projektom. |
| Napomena | Nisu prihvatljivi troškovi koji se odnose na sajmove koji se organiziraju isključivo radi prodaje proizvoda. |

1. ***Priprema projektnog prijedloga***

|  |  |
| --- | --- |
| Kategorija financiranja | Potpore male vrijednosti (*de minimis* potpore) sukladno Programu potpora male vrijednosti |
| Prihvatljivi troškovi | Trošak osoblja (ugovor o radu na određeno/neodređeno), troškovi usluga (narudžbenica/ugovor s poslovnim subjektom). Trošak pripreme projektnog prijedloga može iznositi maksimalno 5.000,00 eura. |

1. ***Izrada projektno - tehničke dokumentacije za izvođenje radova preuređenja zgrade ili poslovnog prostora***

|  |  |
| --- | --- |
| Kategorija financiranja | Potpore male vrijednosti (*de minimis* potpore) sukladno Programu potpora male vrijednosti |
| Prihvatljivi troškovi | Trošak vanjskih pružatelja usluge (narudžbenica/ugovor s poslovnim subjektom). |

***Napomene:***

Prihvatljive kategorije troškova prijavitelja za Regionalne potpore za ulaganje (članak 12. Programa državnih potpora):

Ulaganje u materijalnu imovinu

U okviru ovog Poziva, stečena imovina mora biti nova, osim u slučaju stjecanja poslovne jedinice.

Ulaganje mora ostati u predmetnom području najmanje tri (3) godine nakon dovršetka ulaganja. To ne sprječava zamjenu postrojenja ili opreme koji su u tom razdoblju zastarjeli ili se pokvarili, pod uvjetom da se gospodarska djelatnost zadrži u predmetnom području tijekom minimalnog razdoblja.

Trošak preuređenja i/ili modernizacije zgrade ili poslovnih prostora u kojima će se provoditi projektne aktivnosti može iznositi do 20 % ukupno prihvatljivih troškova projekta. Prihvatljivi su oni troškovi za koje je moguće jasno utvrditi da su neophodni i nužni za ostvarivanje ciljeva projekta.

Ulaganje u nematerijalnu imovinu

Troškovi ulaganja u nematerijalnu imovinu (imovina koja nema fizički ili financijski oblik) koja se koristi za aktivnosti projekta, prihvatljivi su za izračun troškova ulaganja ako ta imovina ispunjava sve sljedeće uvjete:

1. mora se koristiti isključivo u poslovnoj jedinici koja prima potporu;
2. mora se voditi kao imovina koja se amortizira;
3. mora biti kupljena po tržišnim uvjetima od trećih strana nepovezanih s kupcem;
4. mora biti uključena u imovinu poduzetnika koji prima potporu i mora za MSP-ove ostati povezana s projektom za koji se dodjeljuje potpora najmanje tri (3) godine.

**GRUPA B** –

OBAVEZNE AKTIVNOSTI, KATEGORIJE FINANCIRANJA I PRIHVATLJIVI TROŠKOVI:

1. ***Uspostava novih i/ili unaprjeđenje postojećih poslovnih procesa za prilagodbu poslovanja na jedinstvenom digitalnom tržištu***

|  |  |
| --- | --- |
| Kategorija financiranja | Potpore male vrijednosti (*de minimis* potpore) sukladno Programu potpora male vrijednosti |
| Prihvatljivi troškovi | **1.** Ulaganja u materijalnu i nematerijalnu imovinu:  **a)** Troškovi ulaganja u materijalnu imovinu koja se koristi za aktivnosti projekta, npr. nabava, instalacija i puštanje u rad digitalnih alata, opreme, strojeva i radovi preuređenja i opremanja zgrade ili prostora u kojima će se provoditi projektne aktivnosti (~~oprema~~ ~~koja se knjiži kao dugotrajna imovina~~)  **b)** Troškovi ulaganja u nematerijalnu imovinu koja se koristi za aktivnosti projekta, npr. patenti, autorska prava, licencije, znanja i dr., softver, ostale tehnologije potrebne za provedbu projekta.  **2.** Troškovi osoblja koje provodi projektne aktivnosti (ugovor o radu na određeno/neodređeno vrijeme), troškovi usluga (narudžbenica/ugovor s poslovnim subjektom) uključujući troškove korištenja/najma raznovrsnih usluga računalnog oblaka (Cloud) - SaaS (Software as a Service) i sl. |
| Napomena | Trošak radova može iznositi maksimalno 20 % od ukupno prihvatljivih troškova projekta, a prihvatljivi su samo oni troškovi za koje je moguće jasno utvrditi da su neophodni i nužni za ostvarivanje ciljeva projekta.  Prihvatljivi su samo oni troškovi radova preuređenja zgrade ili prostora koji se izvode sukladno Pravilniku o jednostavnim i drugim građevinama i radovima (NN br. 112/17, 34/18, 36/19, 98/19, 31/20, 74/22, 155/23). |

1. ***Promidžba i vidljivost (sukladno točki 5.6)***

|  |  |
| --- | --- |
| Potpore male vrijednosti (*de minimis* potpore) sukladno Programu potpora male vrijednosti | |
| Prihvatljivi troškovi | Troškovi promidžbe i vidljivosti npr. organizacija predstavljanja projekta, izrada trajne ploče, promidžbenih materijala i dr. |
| Napomena | Troškovi promidžbe i vidljivosti mogu iznositi maksimalno 2.655,00 EUR. |

**GRUPA B** –

NEOBAVEZNE AKTIVNOSTI, KATEGORIJE FINANCIRANJA I PRIHVATLJIVI TROŠKOVI:

1. ***Upravljanje projektom***

Upravljanje projektom uključuje administraciju i tehničku koordinaciju, poslove upravljanja projektom, financijsko upravljanje i izvještavanje, planiranje te pripremu i provedbu nabave i sl.

|  |  |
| --- | --- |
| Kategorija financiranja | Potpore male vrijednosti (*de minimis potpore*) sukladno Programu potpora male vrijednosti |
| Prihvatljivi troškovi | Trošak osoblja (ugovor o radu na određeno/neodređeno vrijeme), troškovi usluga (narudžbenica/ugovor s poslovnim subjektom). |
| Napomena | Trošak upravljanja projektom može iznositi maksimalno 20.000,00 EUR. |

1. ***Izrada planova, strategija, organizacija poslovanja i sl.***

|  |  |
| --- | --- |
| Kategorija financiranja | Potpore male vrijednosti (*de minimis potpore*) sukladno Programu potpora male vrijednosti |
| Prihvatljivi troškovi | Troškovi usluga vanjskih stručnjaka za izradu planova i strategija digitalizacije poduzeća, organizaciju poslovanja, automatizaciju procesa te za ostale usluge povezane s projektom, a koje nisu trajna ili periodična aktivnost niti su povezane s uobičajenim troškovima poslovanja poduzetnika. |

1. ***Usavršavanje djelatnika***

|  |  |
| --- | --- |
| Kategorija financiranja | Potpore male vrijednosti (*de minimis potpore*) sukladno Programu potpora male vrijednosti |
| Prihvatljivi troškovi | Troškovi predavača za sate tijekom kojih su predavači sudjelovali u usavršavanju; troškovi povezani s predavačima i polaznicima koji su izravno povezani s projektom usavršavanja, poput putnih troškova, troškova materijala i potrošne robe izravno povezanih s projektom, amortizacija alata i opreme ako se upotrebljavaju isključivo za usavršavanje; troškovi savjetodavnih usluga povezanih s aktivnostima usavršavanja. |
| Napomena | Troškovi povezani s polaznicima prihvatljivi su ako se odnose na polaznika koji je zaposlenik prijavitelja, član umjetničke organizacije koja je prijavitelj ili prijavitelj – samozaposlena osoba. |

1. ***Sudjelovanje na sajmovima***

|  |  |
| --- | --- |
| Kategorija financiranja | Potpore male vrijednosti (*de minimis potpore*) sukladno Programu potpora male vrijednosti |
| Prihvatljivi troškovi | Troškovi nastali za najam, uređivanje i vođenje štanda pri sudjelovanju poduzetnika na određenom sajmu povezanom s projektom. |
| Napomena | Nisu prihvatljivi troškovi koji se odnose na sajmove koji se organiziraju isključivo radi prodaje proizvoda. |

1. ***Priprema projektnog prijedloga***

|  |  |
| --- | --- |
| Kategorija financiranja | Potpore male vrijednosti (*de minimis potpore*) sukladno Programu potpora male vrijednosti |
| Prihvatljivi troškovi | Trošak osoblja (ugovor o radu na određeno/neodređeno), troškovi usluga (narudžbenica/ugovor s poslovnim subjektom). |
| Napomena | Trošak pripreme projektnog prijedloga može iznositi maksimalno 2.655,00 EUR. |

1. ***Priprema projektno – tehničke dokumentacije za izvođenja radova preuređenja poslovnog prostora***

|  |  |
| --- | --- |
| Kategorija financiranja | Potpore male vrijednosti (*de minimis potpore*) sukladno Programu potpora male vrijednosti |
| Prihvatljivi troškovi | Trošak vanjskih pružatelja usluge (narudžbenica/ugovor s poslovnim subjektom). |

Neizravni troškovi u GRUPI B prihvatljivi su u iznosu od 7 % svih izravnih troškova projekta (fiksna stopa 7%). **Sustav eNPOO automatski će izračunati neizravne troškove primjenom fiksne stope na ukupne izravne troškove svake pojedine aktivnosti.** Ukupan iznos pojedine aktivnosti stoga uključuje i neizravne troškove izračunate primjenom fiksne stope.

## 2.8. Opći zahtjevi koji se odnose na prihvatljivost troškova za provedbu projekta

Proračun projekta treba biti realan, tj. troškovi moraju biti dostatni za postizanje očekivanih rezultata, a cijene trebaju odgovarati tržišnim cijenama. Pravila prihvatljivosti troškova koja se odnose na ovaj Poziv opisana su niže. Prilikom postupka dodjele u obzir će se uzimati samo prihvatljivi troškovi. Prihvatljivi troškovi moraju nastati u svrhu provedbe projekta. Prijavitelj je dužan dostaviti proračun svih planiranih troškova potrebnih za realizaciju projekta, pri čemu proračun mora obuhvatiti troškove koji nastaju nakon stupanja na snagu ugovora o dodjeli bespovratnih sredstava i troškove koji su nastali i prije tog trenutka, ako je primjenjivo (retroaktivno financiranje). Neprihvatljivi troškovi se navode zasebno u proračunu projekta.

RETROAKTIVNO FINANCIRANJE (prihvatljivost troškova nastalih prije stupanja Ugovora na snagu)

U ovom Pozivu troškovi se mogu potraživati retroaktivno:

* + trošak izrade projektno - tehničke dokumentacije za izvođenje radova preuređenja ili modernizacije poslovnog prostora prihvatljiv je ako je nastao **od 1. veljače 2020. godine**
  + trošak pripreme projektnog prijedloga prihvatljiv je ako je nastao **od datuma objave ovog Poziva**
  + ostali troškovi koji su nastali **od datuma podnošenja projektnog prijedloga do stupanja Ugovora na snagu.**

Troškovi (uključujući one koji se potražuju retroaktivno) moraju udovoljavati svim uvjetima pravila po kojima su obvezni postupati neobveznici Zakona o javnoj nabavi, a koja su objavljena na stranici strukturnifondovi.hr[[23]](#footnote-24) u trenutku početka provedbe prve nabave u okviru projekta. Ako se ta pravila razlikuju od pravila objavljenih u ovom pozivu, primjenjuju se pravila koja su navedena u ovom pozivu, od trenutka objave poziva. Troškovi koji se financiraju retroaktivno moraju zadovoljiti i druge uvjete prihvatljivosti koji su propisani ovim Pozivom. Prihvatljivi troškovi trebaju biti izravno povezani uz aktivnosti koje su prihvatljive za financiranje.

**Troškovi moraju ispunjavati sve sljedeće opće uvjete prihvatljivosti:**

1. nastali za vrijeme trajanja (razdoblja) provedbe projekta i u skladu s vremenskim ograničenjima za retroaktivno financiranje;
2. navedeni su u procijenjenom ukupnom proračunu za određeni projekt;
3. potrebni su za provedbu prihvatljivih aktivnosti iz točke 2.7 UzP-a, za koje se dodjeljuju bespovratna sredstva;
4. mogu se identificirati i provjeriti, posebno zato što su knjiženi u poslovne knjige korisnika i utvrđeni u skladu s primjenjivim računovodstvenim standardima te u skladu s uobičajenim praksama troškovnog računovodstva korisnika;
5. ispunjavaju zahtjeve primjenjivog poreznog i socijalnog zakonodavstva;
6. razumni su, opravdani i u skladu s načelom dobrog financijskog upravljanja, posebno u pogledu ekonomičnosti i učinkovitosti;
7. usklađeni su s pravilima financijskih ograničenja i ograničenja za posebne kategorije troškova navedenih u Uputama za prijavitelje;
8. usklađeni su s pravilima o javnoj nabavi, odnosno pravilima za neobveznike javne nabave;
9. usklađeni su s odredbama čl. XIII. Odluke Vlade Republike Hrvatske o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. - 2026. (NN 78/21) koje se odnose na zabranu dvostrukog financiranja iz drugog financijskog instrumenta Europske unije te dvostrukog financiranja iz bilo kojeg drugog izvora osim vlastitih sredstava prijavitelja;
10. nastali su kod Prijavitelja/Korisnika;
11. usklađeni su s pravilima o državnim potporama, prema članku 107. stavku 3. UFEU ili pravilima o *de minimis* potporama, ako je primjenjivo;
12. nisu povezani s prijevarom, korupcijom i sukobom interesa.

Prihvatljivost izdataka potraživanih u zahtjevima za nadoknadom sredstava provjerava se u odnosu na pravilnost provedbe postupaka nabave i ostale uvjete sadržane u ovim Uputama te u Ugovoru o dodjeli bespovratnih sredstava.

Prijavitelj preuzima rizik za troškove nastale u razdoblju prije stupanja Ugovora na snagu.

Prijavitelj je dužan dostaviti proračun svih prihvatljivih troškova potrebnih za realizaciju projekta, dok je za neprihvatljive troškove dužan dostaviti ukupan iznos u sažetku proračuna Prijavnog obrasca. Prihvatljivi i neprihvatljivi troškovi čine ukupnu vrijednost projekta. Iznos sufinanciranja odnosi se samo na prihvatljive troškove projekta. Neprihvatljive troškove snosi prijavitelj/korisnik.

**Prihvatljive kategorije troškova projekta**

Prihvatljivi troškovi projekta navedeni su u tablicama u točki 2.7.

Prihvatljive troškove/izdatke predstavljaju:

1. **IZRAVNI TROŠKOVI**

Izravni troškovi su oni troškovi koji su u izravnoj vezi s ostvarenjem jednog ili više ciljeva projekta, odnosno izravno su povezani s pojedinačnom aktivnosti projekta, i kada se veza s tom pojedinačnom aktivnošću može dokazati.

A) TROŠKOVI PLAĆA

Troškovi plaća osoblja angažiranog na provedbi projektnih aktivnosti u grupama A i B dozvoljeni su isključivo u okviru potpore male vrijednosti.

Troškovi plaća osoblja prijavitelja koje će raditi na provedbi aktivnosti projekta izračunavaju se u skladu sa čl. 55. stavak 2. (b) Uredbe (EU) 2021/1060. **Metodologija izračuna plaća osoblja opisana je u Prilogu 3.**

B) OSTALI IZRAVNI TROŠKOVI

Ostali izravni troškovi – troškovi usluga poslovnih subjekata ~~osoblja angažiranog na provedbi~~ ~~projektnih aktivnosti~~ ~~narudžbenicom/ugovorom s poslovnim subjektom~~, troškovi ulaganja u materijalnu i nematerijalnu imovinu, troškovi promidžbe i vidljivosti i dr. - *obračunavaju se prema stvarno nastalom trošku,* što znači da ih je tijekom provedbe potrebno pravdati prilaganjem popratne dokumentacije ili uvidom u istu.

**2. NEIZRAVNI TROŠKOVI**

Neizravni troškovi su troškovi koji nisu izravno povezani ili se ne mogu izravno povezati s provedbom projekta. Takvi troškovi mogu uključivati administrativne troškove za koje je teško precizno utvrditi iznos koji se može pripisati određenom projektu (npr. režijski troškovi koji uključuju grijanje/hlađenje, struju, vodu, plin, odvoz otpada i telekomunikacije). U okviru ovog Poziva koristi se *pojednostavljena troškovna opcija za izračun neizravnih troškova*  sukladno članku 54. Uredbe (EU) br. 2021/1060.

Korisnik nije dužan u sklopu Zahtjeva za nadoknadom sredstava dostavljati dokaznu dokumentaciju za neizravne troškove.

**Neizravni troškovi za grupu A** izračunavaju se po fiksnoj stopi od 7 % ukupnih prihvatljivih izravnih troškova projekta u okviru potpora male vrijednosti.

**Neizravni troškovi za grupu B** izračunavaju se po fiksnoj stopi od 7 % ukupnih prihvatljivih svih izravnih troškova projekta.

***Napomena:*** U slučaju da neizravni troškovi projektnog prijedloga iznose više od iznosa neizravnih troškova izračunatih primjenom fiksne stope, razliku snosi korisnik i ona se ne navodi u projektnom prijedlogu. Svako smanjenje iznosa prihvatljivih izravnih troškova koje je nadležno tijelo PT na temelju provjere tijekom provedbe projekta proglasilo neprihvatljivim, proporcionalno utječe i na iznos neizravnih troškova izračunatih primjenom fiksne stope koji će biti isplaćeni korisniku.

## 2.9. Neprihvatljive aktivnosti projekta

Neprihvatljive projektne aktivnosti su:

* općenito, aktivnosti koje ne doprinose ostvarivanju cilja ovog Poziva nisu prihvatljive za financiranje
* aktivnosti i imovina koje se odnose na fosilna goriva, uključujući daljnju upotrebu[[24]](#footnote-25)
* aktivnosti i imovina u okviru EU-ova sustava za trgovanje emisijama (ETS) kojima se postižu predviđene emisije stakleničkih plinova koje nisu znatno niže od relevantnih referentnih vrijednosti[[25]](#footnote-26)
* aktivnosti i imovina povezane s odlaganjem otpada na odlagališta otpada, spalionice[[26]](#footnote-27) i postrojenja za mehaničku biološku obradu[[27]](#footnote-28)
* aktivnosti i imovina kod kojih dugotrajno odlaganje otpada može naštetiti okolišu.
* ostale aktivnosti koje nisu navedene kao prihvatljive.

## 2.10. Neprihvatljivi troškovi

Neprihvatljivi troškovi:

1. Amortizacija opreme nabavljene iz bespovratnih sredstava, osim za amortizaciju alata i opreme ako se upotrebljavaju isključivo za usavršavanje;
2. Bankovni troškovi za otvaranje i vođenje računa, troškovi garancije za predujam; naknade za financijske transfere i drugi troškovi u potpunosti financijske prirode;
3. Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje potkrijepljeno dokumentima odgovarajuće dokazne vrijednosti, odnosno svi koji su utvrđeni neprihvatljivima;
4. Gubici zbog fluktuacija valutnih tečaja i provizija na valutni tečaj;
5. Investicije namijenjene kupnji ili poboljšanju plovila namijenjenih zabavi, jahti i brodova;
6. IT, komunikacijska i ostala oprema za redovito poslovanje koje nije povezano sa svrhom projekta;
7. Izdatak povezan s proizvodnjom, preradom i stavljanjem na tržište duhana i duhanskih proizvoda;
8. Izdatak povezan sa stavljanjem nuklearnih postrojenja izvan pogona ili izdatak njihove izgradnje;
9. Izdatak povezan s ulaganjem u aerodromsku infrastrukturu;
10. Kamate i ostali financijski troškovi (garancije i sl.);
11. Kazne, financijske globe i troškovi sudskog spora;
12. Troškovi nabave opreme, instalacije i puštanja u rad digitalnih alata, oprema i strojeva koji nisu namijenjeni uspostavi novih i/ili unaprjeđenju postojećih poslovnih procesa s ciljem digitalne transformacije i prilagodbe poslovanja na jedinstvenom digitalnom tržištu;
13. Trošak radova preuređenja ili opremanja zgrade u kojoj se ne provode projektne aktivnosti;
14. Troškovi preuređenja i/ili modernizacije zgrade za koje nije moguće jasno utvrditi da su neophodni i nužni za ostvarivanje ciljeva projekta;
15. Radovi preuređenja ili modernizacije zgrade ili poslovnih prostora koji se ne izvode sukladno Pravilniku o jednostavnim i drugim građevinama i radovima (NN br. 112/17, 34/18, 36/19, 98/19 i 31/20, 74/22, 155/23);
16. Troškovi preuređenja i/ili modernizacije zgrade veći od 20 % ukupno prihvatljivih troškova projekta;
17. Kupnja ili zakup/najam zgrada;
18. Kupnja ili zakup/najam zemljišta;
19. Kupnja opreme koja se ne knjiži kao dugotrajna imovina (primjenjivo samo za grupu A);
20. Zakup/najam opreme izuzev troškova koji su nastali za najam, uređivanje i vođenje štanda pri sudjelovanju poduzetnika na određenom sajmu povezanom s projektom;
21. Kupnja polovne opreme, osim u slučaju stjecanja poslovne jedinice;
22. Kupnja vozila;
23. Kupnja, obnova, rekonstrukcija, modernizacija objekata za osobnu uporabu;
24. Kupnja, obnova, rekonstrukcija, modernizacija objekata za najam ili prodaju;
25. Nabava repromaterijala;
26. Troškovi nematerijalne imovine koja se ne koristi za potrebe provođenja projektnih aktivnosti;
27. Troškovi nematerijalne imovine koja neće ostati povezana s projektom za koji se dodjeljuje potpora;
28. Troškovi za produženje licenci za prava korištenja za već postojeće elemente/module IKT sustava koji su u funkciji prije početka provedbe projekta te troškovi za korištenje SaaS i drugih modela/usluga koji se koriste ili su korišteni prije početka provedbe projekta;
29. ~~Porez na dodanu vrijednost (PDV)~~ Povrativi PDV tj. porez na dodanu vrijednost za koji je moguće zatražiti povrat;
30. Operativni troškovi koji nisu neizravni troškovi;
31. Troškovi zaposlenika (plaće) koji ne rade na poslovima vezanima uz projekt;
32. Otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu te neoporezivi bonusi za zaposlene;
33. Plaćanja svih bonusa zaposlenima;
34. Sitni inventar;
35. Trošak usavršavanja koji se odnosi na propisano nacionalnim kurikulumom (npr. strani jezici, diplome, certifikati) i usavršavanja obvezna sukladno nacionalnim propisima i normama (npr. zaštita na radu)
36. Trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I. Direktive 2003/87/EZ;
37. Trošak police osiguranja imovine (uključuje i imovinu nabavljenu iz projekta);
38. Troškovi nastali izvan prihvatljivog razdoblja sukladno točki 2.8 UzP;
39. Troškovi promidžbe i vidljivosti koji se ne odnose na podizanje svijesti o rezultatima projekta i dodijeljenoj potpori EU za provedbu projekta;
40. Savjetodavne usluge povezane s redovitim aktivnostima prijavitelja/korisnika;
41. Troškovi povezani sa sudjelovanjima na sajmovima koji nisu povezanima s projektom;
42. Troškovi koji se odnose na sajmove koji se organiziraju isključivo radi prodaje proizvoda;
43. Troškovi koji nisu prihvatljivi sukladno Programu državnih potpora i/ili Programu potpora male vrijednosti;
44. Troškovi dokumentacije koja nije neophodna za prijavu projekta ulaganja na ovaj Poziv;
45. Troškovi koji prelaze financijska ograničenja navedena u natječajnoj dokumentaciji Poziva;
46. Ostali troškovi koji nisu izravno povezani s projektnim aktivnostima (osim neizravnih troškova obračunatih po fiksnoj stopi).

## 2.11. Horizontalna načela

Prijavitelji su obavezni pridržavati se zakonskih odredbi (navedenih u poglavlju 1.1. Uputa) koje predstavljaju minimalne zahtjeve pri provedbi horizontalnih politika. Poštujući zakonske odredbe projekt je neutralan u pogledu horizontalnih politika, a pripadajući izdaci i aktivnosti neće se smatrati doprinosom horizontalnim politikama već ispunjenjem zakonske obaveze. Ukoliko projekt sadrži dodatne aktivnosti uz propisani minimum poštivanja zakonskih odredbi, tada projekt promiče horizontalne politike EU. Usklađenost projekta s horizontalnim politikama opisuje se u *Prijavnom obrascu (Obrazac 1)*.

Korisnici su dužni uzeti u obzir horizontalna načela – promicanje ravnopravnosti žena i muškaraca i zabrana diskriminacije, pristupačnost za osobe s invaliditetom i održivi razvoj.

Projekti koji su u skladu s nacionalnim propisima smatraju se neutralnima, o čemu je potrebno pružiti informaciju u odgovarajućem dijelu *Prijavnog obrasca* *(Obrazac 1).*

## 2.12. Promicanje ravnopravnosti žena i muškaraca i zabrana diskriminacije

Projekt može doprinijeti promicanju ravnopravnosti žena i muškaraca i zabrani diskriminacije.

Prijavitelji mogu na razini projektnih prijedloga osmisliti aktivnosti za promicanje ravnopravnosti žena i muškaraca i zabrani diskriminacije, o čemu je potrebno pružiti informaciju u odgovarajućem dijelu *Prijavnog obrasca (Obrazac 1).*

## 2.13. Pristupačnost za osobe s invaliditetom

Na projektnoj razini prijavitelji mogu utvrditi specifične aktivnosti ili mjere koje pridonose promicanju pristupačnosti za osobe s invaliditetom koje osiguravaju poboljšanu dostupnost u smislu fizičke i informacijsko-komunikacijske infrastrukture povrh zakonskih zahtjeva, uključujući načela univerzalnog dizajna, o čemu je potrebno pružiti informaciju u odgovarajućem dijelu *Prijavnog obrasca (Obrazac 1).*

Neki od primjera dodatnih prilika za promicanje pristupačnosti za osobe s invaliditetom su:

* korištenje načela univerzalnog dizajna;
* radna mjesta osmišljena za osobe s invaliditetom;
* Brailleovo pismo za slijepe osobe;
* znakovni jezik za gluhe osobe;
* educirani prevoditelji za gluho slijepe osobe koji poznaju sve oblike komunikacije koju koriste gluho slijepe osobe (taktilni znakovni jezik, pisanje na dlanu i sl.);
* tekstovi jednostavni za čitanje i razumijevanje za osobe s intelektualnim teškoćama;
* osiguranje nesmetanog pristupa, kretanja, boravka i rada osobama s invaliditetom i smanjene pokretljivosti u građevinama poslovne namjene sukladno propisima Pravilnika o osiguranju pristupačnosti građevina osobama s invaliditetom i smanjene pokretljivosti (NN 78/13);
* dostupnost informacijsko-komunikacijske tehnologije za osobe s invaliditetom, itd.

# 3. Podnošenje projektnog prijedloga

## 3.1. Projektni prijedlog

Projektni prijedlog predaje se na temelju ovih Uputa, koristeći obrasce koji su sastavni dio ovog Poziva. Projektni prijedlog, odnosno sva dokumentacija tražena ovim Uputama izrađuje se na hrvatskom jeziku i latiničnom pismu. Dokumentacija izdana od strane nadležnih tijela drugih država mora biti prevedena na hrvatski jezik te ovjerena od strane sudskog tumača.

Projektni prijedlog se podnosi putem sustava eNPOO (https://fondovieu.gov.hr/) te sadržava sljedeće dokumente u traženom formatu:

**Tablica 7: Sadržaj projektnog prijedloga**

|  |  |  |  |
| --- | --- | --- | --- |
| **Redni broj** | **Dokument** | **Obavezno**  **(grupa A i B)** | **Referenca** |
| 1. | Prijavni obrazac[[28]](#footnote-29) | Da | **Obrazac 1**  ispunjava se i podnosi izravno u sustav eNPOO. |
| 1.a | Dodatak 1.1 Prijavnog obrasca | Obavezno za prijavitelje koji su obrtnici i fizičke osobe izvan radnog odnosa koje obavljaju djelatnosti slobodnih zanimanja i članovi su jedne od umjetničkih strukovnih udruga na temelju čijih potvrda se ostvaruju porezne olakšice | **Obrazac 1.1**  potpisan i ovjeren, u pdf. formatu. |
| 2. | Izjava prijavitelja o istinitosti podataka, izbjegavanju dvostrukog financiranja i usklađenosti s Uputama za prijavitelje predmetnog poziva, a u svrhu sudjelovanja u postupku dodjele bespovratnih sredstava | Da | **Obrazac 2**  potpisan i ovjeren, u pdf. formatu. |
| 3. | Izjava o korištenim državnim potporama i potporama male vrijednosti za prijavitelja i pojedinačno za svako poduzeće koje se smatra „jednim poduzetnikom“ | Da | **Obrazac 3**  potpisan i ovjeren, u pdf. formatu. |
| 4. | Skupna izjava prijavitelja | Da | **Obrazac 4**  u pdf. formatu te dodatno i u nezaštićenom i originalnom formatu MS Office Excel datoteke za godinu koja prethodi godini predaje projektnog prijedloga (2023.). |
| 5. | Dokazi prihvatljivosti prijavitelja sukladno tablici u točki 2.1 Uputa za prijavitelje te u točki 2.3. Kriteriji za isključenje prijavitelja | Da  (osim dokaza kojima se utvrđuje da prijavitelj nije poduzetnik u teškoćama, sukladno točki 2.3 UzP – primjenjivo samo za grupu A) | Dokazi prihvatljivosti navedeni u tablici u točki 2.1. Uputa za prijavitelje, a dostavljaju se u pdf. formatu.  Dokazi kojima se utvrđuje da prijavitelj nije poduzetnik u teškoćama, navedeni u točki 2.3 Uputa za prijavitelje. Dostavljaju se u pdf. formatu. |
| 6. | Dokumenti (akti) temeljem kojih se utvrđuje iznos bruto plaće troška osoblja | Da, ako prijavitelj potražuje troškove plaća | Dokazi navedeni u Prilogu 3. Dostavljaju se u pdf. formatu. |
| 7. | Glavni projekt uključivo s troškovnikom svih radova, pripadajući elaborati i potvrde javnopravnih tijela, ne stariji od 1. siječnja 2016. godine, za građenje građevina odnosno izvođenje radova prema članku 3.a, 4. i 5. Pravilnika o jednostavnim i drugim građevinama i radovima (NN, br. 112/17, 34/18, 36/19, 98/19, 31/20, 74/22, 155/23) | Da, ako prijavitelj potražuje sredstva za radove preuređenja i ako je Glavni projekt obavezan za planirani zahvat | Dostavlja se u pdf. formatu potpisan i ovjeren od ovlaštenog projektanta |
| 8. | Tehnički opis uključujući troškovnik ili Tipski projekt, za kojega je doneseno rješenje na temelju članka 77. Zakona o gradnji ili tehnička ocjena sukladno posebnom zakonu, uključujući troškovnik, za građenje građevina i/ili izvođenje radova koji se mogu izvoditi sukladno članku 2. i 3. Pravilnika o jednostavnim i drugim građevinama i radovima (NN br. 112/17, 34/18, 36/19, 98/19, 31/20 i 74/22, 155/23) | Da, ako prijavitelj potražuje sredstva za radove preuređenja i ako Glavni projekt nije obavezan za planirani zahvat | Dostavlja se u pdf. formatu, potpisan i ovjeren od ovlaštenog projektanta |
| 9. | Zemljišno-knjižni izvadak ili dokaz izvanknjižnog vlasništva uz koji je priložen zemljišno – knjižni izvadak za predmetnu nekretninu | Da, ako prijavitelj potražuje sredstva za radove preuređenja | Dostavlja se u pdf. formatu. |
| 10. | Dokaz pravnog interesa uz koji je priložen zemljišno – knjižni izvadak za predmetnu nekretninu | Da, ako prijavitelj potražuje sredstva za radove preuređenja i ako prijavitelj nije vlasnik zgrade/poslovnog prostora koji se preuređuje | Dostavljaju se dokumenti koji su istovjetni Dokazu pravnog interesa sukladno članku 109. Zakona o gradnji (ugovor o zakupu, najmu, davanju u koncesiju ili drugim adekvatnim dokumentom), u pdf. formatu. |
| 11. | Izjava suglasnosti vlasnika/suvlasnika zgrade/poslovnog prostora o provedbi projekta i osiguranju trajnosti projekta i projektnih rezultata | Da, ako prijavitelj potražuje sredstva za radove preuređenja i ako prijavitelj nije vlasnik zgrade/poslovnog prostora koji se preuređuje | **Obrazac 6.**  potpisan i ovjeren (a/p) od strane vlasnika/suvlasnika, u pdf. formatu. |
| 12. | Izjava ovlaštenog projektanta, koji je izradio Tehnički opis i/ili Glavni projekt | Da, ako prijavitelj potražuje sredstva za radove preuređenja odnosno modernizacije zgrade/poslovnog prostora | **Obrazac 7.**  potpisan i ovjeren od strane ovlaštenog projektanta, u pdf. formatu. |

Dokumentacija navedena u točki 5. treba biti u skladu s rokovima navedenim u točki 2.1 ovih Uputa. Dokumentacija koja zahtijeva potpis prijavitelja, mora biti sken izvornika, ovjerena pečatom i potpisom ovlaštene osobe za zastupanje, ili kao datoteka u pdf. formatu ovjerena elektroničkim potpisom ovlaštene osobe za zastupanje, dostavljena elektroničkim putem te dostupna u izvorniku na zahtjev nadležnog tijela.

Sva dokumentacija dostavlja se u pdf. formatu, osim ako u Uputama za prijavitelje nije drukčije naznačeno.

***Napomena:*** U slučaju da podaci u javnim registrima nisu dostupni, od prijavitelja se tijekom postupka dodjele može zatražiti pojašnjenje odnosno dostava dodatnih dokaza tijekom postupka dodjele.

Projektni prijedlog podnosi se od strane ovlaštene osobe Prijavitelja putem sustava eNPOO u elektroničkom obliku.

|  |
| --- |
| ***Napomena:*** *Projektni prijedlog podnosi se isključivo putem sustava eNPOO, ispunjavanjem i podnošenjem Prijavnog obrasca. Svaki priloženi dokument Prijavnom obrascu kroz navedeni sustav mora biti u zasebnoj datoteci.*  ***VAŽNO!*** *Prijavitelji su dužni planirati dovoljno vremena za registraciju u sustav eNPOO te ispunjavanje i provjeru Prijavnog obrasca u istome, prije željenog vremena podnošenja projektnog prijedloga. Iako je sustav eNPOO dostupan 0-24 sata svim danima, izuzev u vrijeme redovitih ažuriranja sustava, korisnička podrška sustava eNPOO dostupna je u uredovno radno vrijeme radnim danima. Prijavitelji su, u skladu s prethodno navedenim, dužni planirati dovoljan vremenski period za rješavanje eventualnih nejasnoća, mogućih problema ili nerazumijevanja u radu sustava prilikom ispunjavanja i podnošenja Prijavnog obrasca, te Tijelo nadležno za pojedinu komponentu/podkomponentu NPOO-a ne odgovara po bilo kojoj osnovi u odnosu na svako postupanje ili propuštanje postupanja prijavitelja koje bi zbog opisanih okolnosti dovelo do potencijalne nemogućnosti podnošenja Prijavnog obrasca ili nemogućnosti pravovremenog podnošenja Prijavnog obrasca, ili nemogućnosti podnošenja Prijavnog obrasca u punom opsegu, odnosno za bilo koju štetu ili izgubljenu korist koja bi potencijalno prijavitelju nastala po toj osnovi.* |

Poziv se provodi kao otvoreni postupak u modalitetu privremenog poziva s krajnjim rokom dostave projektnih prijedloga do 1.7.2024. u 16:00.

Otvoreni postupak je vrsta postupka dodjele bespovratnih sredstava u kojem se otvoreni Poziv na dostavu projektnih prijedloga pokreće javnom objavom Poziva na dostavu projektnih prijedloga (PDP), ciljajući na što veći broj potencijalnih prijavitelja. U modalitetu privremenog Poziva omogućava se natjecanje između podnesenih projektnih prijedloga na temelju kvalitativnih aspekata. Poziv se zatvara istekom roka predviđenog za podnošenje projektnih prijedloga, po isteku kojeg započinje postupak dodjele. Nakon zatvaranja postupka dodjele iznimno je moguće samo povećavati dostupna sredstava (omotnicu) uz prethodnu suglasnost Odbora za provedbu.

Podnošenje projektnog prijedloga dozvoljeno je najranije od 30.4.2024. u 8:00.

Ministarstvo kulture i medija zadržava pravo izmjena Poziva tijekom razdoblja trajanja Poziva.

U slučaju potrebe za obustavljanjem ili zatvaranjem Poziva prije nego što je predviđeno ovim Uputama, bit će objavljena obavijest u kojoj će se navesti da je:

Poziv obustavljen na određeno vrijeme (jasno navodeći razdoblje obustave) ili

Poziv zatvoren prije isteka predviđenog roka za dostavu projektnih prijedloga (jasno navodeći točan datum zatvaranja).

Natječajna dokumentacija Poziva, objavljuje se na mrežnim stranicama sustava eNPOO (<https://fondovieu.gov.hr/pozivi>), a obavijesti o objavi Poziva te izmjenama, obustavi i zatvaranju Poziva, objavljuju se na mrežnim stranicama Ministarstva kulture i medija (<https://min-kulture.gov.hr/>) te Nacionalnog plana oporavka i otpornosti.

Poziv se zatvara istekom roka predviđenog za podnošenje projektnih prijedloga.

## 3.2. Pitanja i odgovori

Potencijalni prijavitelji mogu za vrijeme trajanja Poziva postavljati pitanja u svrhu dobivanja dodatnih pojašnjenja i obrazloženja odredbi Poziva. Odgovori će se objaviti tijekom postupka dodjele na središnjoj internetskoj stranici i javnom portalu sustava eNPOO, uz dokumentaciju referentnog poziva u roku sedam (7) dana od dana zaprimanja pojedinog pitanja, a najkasnije 14 kalendarskih dana prije roka za podnošenje projektnih prijedloga. Pitanja s jasno naznačenom referencom na Poziv moguće je poslati putem sustava eNPOO.

U svrhu osiguravanja poštivanja načela jednakog postupanja prema svim prijaviteljima, NT ne može dati prethodno mišljenje vezano uz postupak dodjele, bilo opće, bilo ona koja se odnose na konkretni projekt, prihvatljivost prijavitelja, projekta ili određenih aktivnosti i troškova.

## 3.3. Informativne radionice

Datum i vrijeme održavanja informativnih/edukacijskih radionica tijekom trajanja Poziva bit će objavljeni najmanje 10 (deset) radnih dana prije dana njihova održavanja na mrežnoj stranici Ministarstva kulture i medija i na mrežnim stranicama sustava eNPOO.

## 3.4. Važni indikativni vremenski rokovi

|  |  |
| --- | --- |
| **Rok za podnošenje upita za pojašnjenjem** | Najkasnije 14 (četrnaest) kalendarskih dana prije isteka roka za podnošenje projektnih prijedloga |
| **Rok za davanje pojašnjenja** | Najduže 7 (sedam) dana od dana zaprimanja pitanja  najkasnije 7 kalendarskih dana prije isteka roka za podnošenje projektnih prijedloga |
| **Podnošenje projektnih prijedloga** | 30.4.2024.u 8:00 do 1.7.2024. u 16:00 |
| **Postupak dodjele bespovratnih sredstava** | Tri mjeseca, računajući od prvog sljedećeg radnog dana od zatvaranja Poziva |

## 3.5. Objava rezultata Poziva

Popis korisnika s kojima je sklopljen Ugovor o dodjeli bespovratnih sredstava bit će objavljen na internetskoj stranici eNPOO u roku od deset (10) dana od zabilježbe potpisa Ugovora u sustavu eNPOO. Objavljuju se najmanje sljedeći podatci:

* naziv korisnika;
* veličina korisnika;
* naziv projekta;
* iznos bespovratnih sredstava dodijeljenih projektu i stopa sufinanciranja;
* tip projekta;
* kratak opis projekta u kojem je naznačeno kako je provedba povezana s ispunjenjem cilja Poziva.

U slučaju državnih potpora, objavljuju se podaci u opsegu i na način kako je to određeno pravilima o državnim potporama.

# 4. Postupak dodjele bespovratnih sredstava



## 4.1. Faze postupka dodjele

U postupku dodjele bespovratnih sredstava (u daljnjem tekstu: postupak dodjele) provode se:

* zaprimanje i registracija projektnih prijedloga
* procjena projektnih prijedloga u odnosu na kriterije definirane Pozivom;
* donošenje Odluke o financiranju.

## 4.2. Provođenje postupka dodjele

Postupak dodjele provodi HAMAG-BICRO - Hrvatska agencija za malo gospodarstvo, inovacije i investicije (u daljnjem tekstu: HAMAG-BICRO), kao Provedbeno tijelo, u dijelu postupka koji se odnosi na procjenu projektnih prijedloga u odnosu na kriterije definirane Pozivom, dok Odluku o financiranju donosi Ministarstvo kulture i medija, koje sukladno Zajedničkim nacionalnim pravilima za upravljanje i praćenje provedbe aktivnosti NPOO–a, u komponentama 1 i 6 obavlja poslove NT-a. Projektni prijedlog koji nije uspješno prošao jednu fazu postupka dodjele ne može se uputiti u daljnje faze postupka dodjele.

Postupak dodjele traje najviše tri mjeseca računajući od prvog sljedećeg dana od dana isteka roka za podnošenje projektnih prijedloga do dana donošenja Odluke o financiranju. Obzirom na vrstu, kompleksnost i broj očekivanih projektnih prijedloga te zahtjevnost i složenost postupka dodjele, postupak dodjele moguće je produljiti uz prethodnu suglasnost Ministarstva financija.

Cilj provjera u okviru postupka dodjele je provjeriti usklađenost projektnih prijedloga s kriterijima koji su utvrđeni u Pozivu, na način kako je to definirano u Pozivu.

### 4.2.1. Zaprimanje i registracija projektnog prijedloga u sustavu eNPOO

Projektni prijedlog podnosi se kroz sustav eNPOO unutar roka određenog ovim Pozivom. Zaprimanje i registracija vrši se automatski putem sustava eNPOO. Podneseni projektni prijedlog dobiva jedinstveni referentni broj (kod projekta). Riječ je o referentnoj oznaci projektnog prijedloga tijekom čitavog trajanja projekta te je nije moguće mijenjati.

### 4.2.2. Procjena projektnih prijedloga u odnosu na kriterije definirane Pozivom

Procjena projektnih prijedloga obuhvaća provjere na temelju uvjeta definiranih za svaku fazu postupka dodjele zasebno, a odnose se na administrativnu provjeru, provjeru kriterija prihvatljivosti prijavitelja, projekta, aktivnosti i izdataka te ocjenu kvalitete, na način i u obliku navedenom u Prilogu 2. predmetnog Poziva.

**Administrativna provjera** projektnih prijedloga ne ulazi u sadržaj i kvalitetu samog projektnog prijedloga, već provjerava ispunjenje postavljenih zahtjeva primjenjujući Kontrolnu listu za administrativnu provjeru iz Priloga 2.

**Provjera prihvatljivosti prijavitelja** provodi se sukladno kriterijima utvrđenima u dokumentaciji Poziva, primjenjujući Kontrolnu listu za provjeru prihvatljivosti prijavitelja iz Priloga 2.

Cilj provjere **prihvatljivosti projekta i aktivnosti** je provjeriti usklađenost projektnog prijedloga s kriterijima prihvatljivosti za projekt i projektne aktivnosti koji su navedeni u dokumentaciji Poziva, primjenjujući Kontrolnu listu za provjeru prihvatljivosti projekta i aktivnosti iz Priloga 2.

Cilj provjere **prihvatljivosti izdataka (troškova)** projektnog prijedloga je provjeriti usklađenost projektnih prijedloga s kriterijima prihvatljivosti izdataka primjenjujući Kontrolnu listu za provjeru prihvatljivosti izdataka (iz Priloga 2). Tijekom provjere prihvatljivosti izdataka (troškova) provjerava se i osigurava da su ispunjeni uvjeti za financiranje pojedinog projektnog prijedloga, određujući iznos prihvatljivih izdataka (troškova), koji će biti uključen u prijedlog za donošenje Odluke o financiranju. Projektni prijedlozi moraju udovoljiti svim kriterijima prihvatljivosti izdataka (troškova) u svrhu njihova uključivanja u prijedlog Odluke o financiranju.

Ako je potrebno, PT ispravlja predloženi proračun projekta, uklanjajući neprihvatljive izdatke (troškove), pri čemu može:

* prethodno od prijavitelja zatražiti dostavljanje dodatnih podataka kako bi se opravdala prihvatljivost izdataka (troškova). Ako Prijavitelj ne dostavi zadovoljavajuće podatke, ili ih ne dostavi u za to ostavljenom roku, isti se smatraju neprihvatljivima i uklanjaju iz proračuna;

U navedenim slučajevima PT od prijavitelja zahtijeva obrazloženja kojima se opravdavaju potreba i novčana vrijednost pojedine stavke, ostavljajući mu za navedeno primjereni rok. Ako prijavitelj u navedenom roku, u skladu s uputom PT-a ne opravda pojedinu stavku, ista se briše iz proračuna. Prijavitelj je obvezan u postupku pregleda proračuna biti PT-u na raspolaganju u svrhu davanja potrebnih obrazloženja.

**Ocjenjivanje kvalitete** projektnih prijedloga provodi se sukladno kriterijima odabira utvrđenima u Prilogu 2. Postupak dodjele bespovratnih sredstava.

Projektni prijedlog ocjenjuje se sukladno sljedećim kriterijima:

1. VRIJEDNOST ZA NOVAC

2. DIZAJN PROJEKTA

3. OPERATIVNI KAPACITETI PRIJAVITELJA

4. ODRŽIVOST PROJEKTA

Projektni prijedlog koji nije udovoljio jednoj od gore navedenih provjera ne može biti odabran za financiranje. O rezultatima provedenog postupka dodjele prijavitelja se obavješćuje jednom obaviješću (obavijest o isključenju ili obavijest o udovoljavanju kriterija za financiranje).

**Formiranje rang-liste**

U modalitetu privremenog Poziva, nakon što su svi projektni prijedlozi ocijenjeni, Odbor za odabir projekata će pripremiti izvješće koje sadrži popis (rang-listu) projektnih prijedloga te rezervnu listu. Rang-lista izrađuje se zasebno za grupu A i grupu B i uključuje popis projektnih prijedloga koji su ocijenjeni od strane Odbora za odabir projekata i ostvarili su **najmanje 55 bodova**. Projektni prijedlog koji je na rezervnoj listi ne prihvaća se ako sukladno popisu (rang-listi) OOP-a nema raspoloživih sredstava za njegovo financiranje. U tom slučaju prijavitelja se pisanim putem obavještava o neprihvaćanju njegovog projektnog prijedloga. Postupak dodjele za projektne prijedloge s rezervne liste može se nastaviti isključivo pod jednakim uvjetima, izuzev uvjeta koji se odnose na rokove postupka, u trenutku kada i ako potrebna financijska sredstva postanu raspoloživa. Pritom se uvažava redoslijed projektnih prijedloga na rezervnoj listi te (preostala) raspoloživa financijska sredstva iz pripadajuće omotnice. Ako prvi projektni prijedlog s rezervne liste prelazi preostali raspoloživi iznos, navedenom prijavitelju se nudi mogućnost da u odgovarajućoj mjeri osigura/poveća udio sufinanciranja, a ako on to odbije, pristupa se prvom idućem projektnom prijedlogu s rezervne liste.

U slučaju da dva ili više projektnih prijedloga imaju isti broj bodova, prednost će se dati projektnom prijedlogu koji je ostvario veći broj bodova po kriteriju 1. „Vrijednost za novac”. U slučaju da dva ili više projektnih prijedloga još uvijek imaju isti broj bodova, prednost će se dati projektnom prijedlogu koji je ostvario veći broj bodova po kriteriju. 2. „Dizajn projekta”. U slučaju da dva ili više projektnih prijedloga još uvijek imaju isti broj bodova, prednost će se dati projektnom prijedlogu koji je ostvario veći broj bodova po kriteriju 3. „Operativni kapaciteti prijavitelja“. U slučaju da dva ili više projektnih prijedloga još uvijek imaju isti broj bodova, prednost će se dati projektnom prijedlogu za koji je zatražen manji iznos bespovratnih sredstava.

### 4.2.3. Donošenje Odluke o financiranju

Odluka o financiranju se donosi za projektne prijedloge koji su udovoljili svim kriterijima u prethodnoj fazi postupka dodjele, a u okviru dostupne alokacije.

Odluka o financiranju se ne može donijeti prije isteka roka mirovanja ili dostavljene Izjave o odricanju od prava na prigovor potpisane od strane prijavitelja.

Prijavitelj je obvezan o svakoj promjeni odnosno okolnostima, koje bi mogle odgoditi uvrštavanje projektnog prijedloga u Odluku o financiranju ili utjecati na ispravnost dodjele, bez odgode obavijestiti nadležno tijelo.

Prijavitelj je dužan, ako to zatraži nadležno tijelo, dostaviti:

* Potvrdu Porezne uprave, da je prijavitelj ispunio obveze plaćanja dospjelih poreznih obveza i obveza za mirovinsko i zdravstveno osiguranje (ili važeći jednakovrijedni dokument koji je izdalo nadležno tijelo u državi sjedišta prijavitelja), ne stariju od 30 dana od dana dostave obavijesti o udovoljavanju kriterija za financiranje.
* ažuriranu Izjavu o korištenim državnim potporama i potporama male vrijednosti za prijavitelja i pojedinačno za svako povezano poduzeće koje se smatra “jednim poduzetnikom“ – Obrazac 3;

Odluku o financiranju donosi čelnik nadležnog tijela i sadržava sljedeće podatke:

1. pravni temelj za donošenje Odluke;
2. naziv, adresu i OIB prijavitelja;
3. naziv i referentni broj projektnog prijedloga;
4. najviši iznos sredstava za financiranje prihvatljivih izdataka projekta;
5. stopa sufinanciranja (intenzitet potpore);
6. tehnički podaci o klasifikacijama Državne riznice i kodovima alokacija;
7. ako je primjenjivo, druge elemente koji se odnose na financiranje (primjerice u odnosu na državne potpore).

Ministarstvo kulture i medija obavještava prijavitelja da je njegov projektni prijedlog odabran za financiranje, obaviješću koja sadržava Odluku o financiranju.

## 4.3. Pojašnjenja tijekom postupka dodjele

U bilo kojoj fazi tijekom postupka dodjele, ako u projektnom prijedlogu dostavljeni podaci nisu jasni, ili je uočena neusklađenost u dostavljenim podatcima, koja objektivno onemogućava provedbu postupka dodjele, od prijavitelja se mogu zahtijevati pojašnjenja s naznakom da, ako se ne postupi u skladu sa zahtjevom i u zahtijevanom roku, projektni prijedlog se može isključitiiz postupka dodjele.Prema svim prijaviteljima se postupa na jednak način, u skladu s načelom jednakog postupanja. Svaki prijavitelj odgovoran je za pripremanje projektnog prijedloga u skladu s uvjetima Poziva te se pojašnjavanje ne odnosi na to da tijelo odgovorno za provedbu NPOO priprema ili usklađuje umjesto prijavitelja pojedine dijelove projektnog prijedloga niti se postupak pojašnjavanja provodi ako aktivnosti nisu razmjerne cilju koji se nastoji postići, a manjkavost projektnog prijedloga (nedostatak potrebnih dokumenata / podataka kao i njihova nepotpunost ili netočnost) je takva da nije razmjerno provoditi postupak pojašnjavanja.

Zahtjevi za pojašnjenjem Prijavitelju će biti dostavljeni te je na njih obavezan odgovoriti putem sustava eNPOO. Prijavitelju nije dozvoljeno dostavljati ispravke ili dopune projektne dokumentacije na vlastitu inicijativu nakon predaje projektnog prijedloga.

## 4.4. Obavještavanje prijavitelja

Prijavitelji se obavještavaju o rezultatima provedenog postupka procjene slanjem dopisa/obavijesti pisanim putem kroz sustav eNPOO. Projektni prijedlog koji nije udovoljio zadanim uvjetima u postupku dodjele ne može biti odabran za financiranje.

## 4.5. Prigovor u postupku dodjele

U postupku dodjele bespovratnih sredstava prijavitelji imaju pravo podnijeti prigovor, ako nisu zadovoljni ishodom postupka, zbog sljedećih razloga:

* povrede postupka opisanog u ovim Uputama i dokumentaciji predmetnog Poziva,
* povrede načela jednakog postupanja, načela zabrane diskriminacije, načela transparentnosti, načela razmjernosti, načela sprječavanja sukoba interesa, načela tajnosti postupka dodjele bespovratnih sredstava.

Prigovor se može podnijeti u roku osam (8) radnih dana od dana dostave obavijesti (obavijest o isključenju ili obavijest o odabiru za financiranje) u sustavu eNPOO. Prigovor se podnosi Ministarstvu kulture i medija preporučenom pošiljkom s povratnicom s naznakom „Prigovor u okviru Poziva na dodjelu bespovratnih sredstava Transformacija i jačanje konkurentnosti kulturnih i kreativnih industrija“, na adresu: Ministarstvo kulture i medija, Runjaninova 2, 10000 Zagreb ili osobno - predajom u pisarnicu. O prigovoru odlučuje čelnik NT rješenjem na temelju prijedloga Komisije za razmatranje prigovora (u nastavku teksta: Komisija). Rješenje čelnika NT dostavlja se podnositelju prigovora.

Prigovoru mora biti priložena punomoć osobe ovlaštene za zastupanje ako je prijavitelj ima.

Rješenje je izvršno te se može pokrenuti upravni spor pred nadležnim Upravnim sudom u roku 30 (trideset) dana od dana dostave rješenja.

Prigovor mora biti razumljiv i sadržavati sve što je potrebno da bi se po njemu moglo postupiti. Teret dokazivanja navedenih činjenica je na prijavitelju.

Prigovor dostavljen izvan roka, podnesen od neovlaštene osobe (osobe koja nije prijavitelj ili nije ovlaštena od strane prijavitelja) te nedopušten, odbacuje se rješenjem.

Da bi se o prigovoru moglo odlučiti, isti mora sadržavati najmanje:

* podatke o prijavitelju,
* naziv i referentnu oznaku Poziva,
* brojčanu oznaku i datum Obavijesti o statusu projektnog prijedloga,
* razloge prigovora,
* potpis prijavitelja ili ovlaštene osobe prijavitelja,
* pečat, ako je primjenjivo,
* naznaku statusa potpisnika prigovora koji ga ovlašćuje na zastupanje prijavitelja (direktor, prokurist, član Uprave),
* punomoć za podnošenje prigovora, ako je primjenjivo.

Nadležno tijelo rješava o prigovoru u roku od 30 (trideset) radnih dana od dana primitka potpune dokumentacije. Potpunom dokumentacijom smatra se dokumentacija koja je dostatna za donošenje rješenja o prigovoru.

Kada prigovor sadržava kakav nedostatak koji onemogućuje da bi se po njemu moglo postupiti, odnosno ako je nerazumljiv ili nepotpun, Komisija će pozvati podnositelja da prigovor ispravi, odnosno dopuni u skladu s danom uputom i u tu svrhu mu vratiti prigovor. Ako prigovor bude ispravljen, odnosno dopunjen i predan Komisiji u roku određenom za dopunu ili ispravak, smatrat će se da je podnesen onog dana kada je prvi put bio podnesen. Smatrat će se da je prigovor povučen ako ne bude vraćen u određenom roku i ispravljen u skladu s dobivenom uputom, a ako bude vraćen bez ispravka odnosno dopune slijedom čega se po istom ne može postupiti, odbacit će se rješenjem.

## 4.6. Rok mirovanja[[29]](#footnote-30)

Odluka o financiranju ne može se donijeti prije isteka roka mirovanja.

Rok mirovanja obuhvaća razdoblje unutar kojega se prijavitelju dostavlja pisana obavijest o statusu njegova projektnog prijedloga nakon faze provjere prihvatljivosti izdataka te rok unutar kojeg prijavitelj može izjaviti prigovor čelniku NT, i ne može biti duži od dvadeset (20) radnih dana.

Odricanje prijavitelja od prava na prigovor ne utječe na već donesenu odluku NT kojom se projektni prijedlog uključuje u prijedlog za donošenje Odluke o financiranju. Odricanje od prava na prigovor je isključivo odluka prijavitelja, te za cilj ima omogućiti donošenje Odluke o financiranju njegovog projekta u što kraćem roku te posljedično sklapanje Ugovora o dodjeli bespovratnih sredstava.

Ako je prigovor podnesen, rok mirovanja obuhvaća i razdoblje unutar kojega je Komisija dužna predložiti odluku čelniku NT, a ne može biti duži od 30 radnih dana. Rok mirovanja u svakom slučaju ne može biti duži od 50 radnih dana, računajući od dana kada je prijavitelju dostavljena pisana obavijest o statusu njegova projektnog prijedloga putem sustava eNPOO.

U slučaju da Izjavu o odricanju ne potpisuje sam prijavitelj, već osoba ovlaštena zastupati ga (ne po zakonu, već po punomoći – opunomoćenik) tada za ovlast potpisivanja mora postojati i nadležnom tijelu biti dostavljena pisana punomoć.

Prigovor podnesen na neku od faza postupka dodjele u odnosu na ranije zaprimljeni projektni prijedlog, nema suspenzivni učinak. Međutim, u navedenoj situaciji NT je obvezno osigurati sredstva kojima će osigurati financiranje projekta onog prijavitelja koji je povodom prigovora uspio u postupku.

## 4.7. Povlačenje projektnog prijedloga

Do trenutka donošenja Odluke o financiranju, prijavitelj pisanom obaviješću PT-u ili kroz sustav eNPOO može povući projektni prijedlog iz postupka dodjele.

## 4.8. Ugovaranje

Po donošenju Odluke o financiranju, nadležno tijelo priprema Ugovor o dodjeli bespovratnih sredstava s uspješnim prijaviteljem primjenom obrasca iz Priloga 1. predmetnog Poziva. Nadležno tijelo će po donesenoj Odluci o financiranju obavijestiti prijavitelja o dokumentaciji koju je potrebno dostaviti kao preduvjet za potpisivanje Ugovora:

* Dokumentaciju kojom se dokazuje zatvorena financijska konstrukcija projekta na način i u rokovima kako je opisano u točki 1.8. (grupa A)
* Izjavu, koju je potpisala ovlaštena osoba, kojom potvrđuje da u odnosu na podatke dostavljene u projektnom prijedlogu nisu nastupile promjene odnosno okolnosti koje bi utjecale na ispravnost dodjele bespovratnih sredstava (primjerice, da u međuvremenu od podnošenja projektnog prijedloga nije dobio potporu male vrijednosti ili da nije nastupio stečaj, ili slično), te da su provedbeni kapaciteti prijavitelja nepromijenjeni.
* Ažuriranu Izjavu o korištenim potporama (Obrazac 3)

Prije potpisivanja Ugovora, pojašnjenja, prilagodbe ili manje korekcije mogu se unijeti u opis projekta u onoj mjeri u kojoj neće dovesti u pitanje Odluku o financiranju ili biti u suprotnosti s načelom jednakog postupanja prema svim prijaviteljima. Pojašnjenja, prilagodbe i manje korekcije se provode u suradnji s Korisnikom. Neće se uzeti u obzir promjene koje su se dogodile od datuma zaprimanja projektnog prijedloga u vezi prihvatljivosti projekta i aktivnosti te ocjene kvalitete. Izmjene u projektnom prijedlogu ne smiju ni u kojem slučaju dovesti do povećanja iznosa bespovratnih sredstava utvrđenih Odlukom o financiranju.

Rok za potpisivanje Ugovora o dodjeli bespovratnih sredstava s Korisnikom je najviše 30 dana od datuma donošenja Odluke o financiranju. Rok se može produžiti, uz prethodnu suglasnost KT, u opravdanim slučajevima koji su uzrokovani događajima izvan utjecaja PT-a, NT i Prijavitelja/Korisnika. Ugovor stupa na snagu tek kada ga potpiše zadnja ugovorna strana te je na snazi do izvršenja svih obaveza ugovornih strana. Potpis Ugovora o dodjeli bespovratnih sredstava od strane NT-a, PT-a i Korisnika, predstavlja trenutak dodjele potpore i Korisnik stječe zakonsko pravo na potporu. Dodijeljene državne potpore i potpore male vrijednosti se unose u Registar državnih potpora i potpora male vrijednosti Ministarstva financija.

U slučaju da Korisnik ne potpiše Ugovor o dodjeli bespovratnih sredstava u roku koji odredi nadležno tijelo, osim ako to nije opravdano (u slučaju više sile), nadležno tijelo o takvom otkazivanju njegova potpisivanja obavještava pisanim putem Korisnika i PT kroz sustav eNPOO.

# 5. Odredbe koje se odnose na provedbu projekta

## 5.1. Razdoblje provedbe projekta

Razdoblje provedbe projekta je razdoblje koje započinje početkom obavljanja aktivnosti projekta te istječe završetkom obavljanja predmetnih aktivnosti. Početkom obavljanja aktivnosti projekta smatra se naručivanje radova, dobara ili usluga ili bilo koja zakonska obveza koja ulaganje čini neopozivim (npr. potpis ugovora, izdavanje narudžbenice i sl.).

Provedba projekta ne smije započeti prije podnošenja projektnog prijedloga, a mora završiti najkasnije 31. ožujka 2026. U trenutku podnošenja projektnog prijedloga projekt ne smije biti fizički ni financijski završen. Početak provedbe aktivnosti izrade projektno-tehničke dokumentacije (prihvatljivo od 1. veljače 2020. godine) odnosno pripreme projektnog prijedloga (prihvatljivo od dana objave Poziva) ne smatraju se početkom provedbe projekta.

U ovom pozivu moguće je financirati projektne aktivnosti koje su započele prije potpisivanja ugovora (retroaktivno financiranje) sukladno uvjetima navedenima u točki 2.8.

Rokovi provedbe definiraju se u Ugovoru.

## 5.2. Provjere upravljanja projektom

Nakon potpisivanja Ugovora, NT prati postiže li projekt utvrđene ciljeve i rezultate, dok je PT odgovoran provjeravati provodi li se projekt u skladu s Ugovorom.

Provjere upravljanja projektom od strane PT-a uključuju:

* pregled plana nabave;
* provjere ispravnosti Zahtjeva za nadoknadom sredstava (ispravnost iznosa i stope financiranja), uključujući:
  + provjere prihvatljivosti troškova;
  + provjere da je trošak stvarno nastao i da je plaćen (ako je primjenjivo) i ispravnosti Zahtjeva za nadoknadom sredstava;
  + provjere usklađenosti postupaka nabave u okviru projekta s primjenjivim pravilima javne nabave ili nabave koju provode korisnici koji nisu obveznici Zakona o javnoj nabavi;
* provjere dokaza o izvršenim plaćanjima i odgovarajućeg revizijskog traga;
* provjere statusa provedbe projekta;
* provjere usklađenosti s pravilima o državnim potporama;
* provjere usklađenosti s pravilima o održivom razvoju, i zahtjevima koji se odnose na jednake mogućnosti i nediskriminaciju;
* provjere poštivanja pravila EK-a i nacionalnih pravila o informiranju i vidljivosti (promidžbi);
* provjere na licu mjesta;
* financijsko zaključenje projekta i
* provjere projekta nakon dovršetka njegove provedbe (provjere trajnosti projekta, neto prihoda i pokazatelja).

NT i PT mogu, u svrhu praćenja napretka provedbe projekata, od korisnika zahtijevati dostavu redovnih ili *ad hoc* izvješća o provedbi projekata, ostvarivanju pokazatelja, primjeni horizontalnih načela ili drugim informacijama potrebnima za izvještavanje.

NT, PT, kao i bilo koji vanjski revizor ovlašten od strane navedenih tijela, kada ocijene potrebnim, mogu obaviti nenajavljenu provjeru na licu mjesta, neovisno jedan o drugom. O namjeri nisu dužni obavijestiti korisnika.

U razdoblju od tri (3) godine nakon završnog plaćanja korisniku, PT ima pravo provjeravati trajnost operacija, postizanje učinka, pokazatelje rezultata, sprečavanje prekomjernog financiranja, korištenje imovine u skladu s Ugovorom, usklađenost operacije s horizontalnim politikama EU-a, itd.

## 5.3. Povrat sredstava

Ako postoji opravdana sumnja ili je utvrđeno da je ugroženo izvršavanje Ugovora o dodjeli bespovratnih sredstava (Ugovor) značajnim nepravilnostima, nadležno tijelo može obustaviti plaćanja, odnosno ako je navedeno utvrđeno, obustaviti plaćanja i/ili zahtijevati povrat plaćenih iznosa razmjerno težini utvrđenih nepravilnosti sukladno Pravilima o financijskim korekcijama. Razlozi i osnova za pokretanja postupka obustavljanja plaćanja i povrata sredstava su definirani Ugovorom.

## 5.4. Podnošenje zahtjeva za predujam/nadoknadom sredstava

Korisnik može potraživati troškove u skladu s metodom nadoknade i metodom plaćanja.

Metoda nadoknade, odnosno postupak potraživanja plaćenih troškova podrazumijeva:

* trošak je nastao;
* korisnik je platio nastale troškove u cijelosti;
* korisnik provjerava prihvatljivost troškova i podnosi zahtjev za nadoknadom PT-u, s dokazom o uplati;

PT provjerava troškove te donosi zaključak o njihovu odobravanju;

ako ih odobri, provodi isplate korisniku (osim ako navedeni trošak već nije pokriven isplaćenim predujmom).

Metoda plaćanja, odnosno postupak potraživanja neplaćenih troškova podrazumijeva:

* trošak je nastao;
* korisnik provjerava prihvatljivost troškova i podnosi zahtjev za nadoknadom PT-u;
* PT provjerava troškove i donosi zaključak o njihovu privremenom odobravanju;
* ako ih privremeno odobri, provodi isplate korisniku;
* korisnik plaća nastale troškove u cijelosti;
* korisnik podnosi dokaz o plaćanju PT-u;
* PT provjerava dokaze o plaćanju i donosi zaključak o odobravanju troškova.

Korisnik ima pravo izabrati hoće li zahtjevom za nadoknadu sredstava potraživati izdatke po metodi nadoknade, metodi plaćanja ili kombinacijom navedenih metoda. Za jedan potraživani trošak ne mogu se koristiti obje metode. U Završnom ZNS-u moguće je potraživati troškove isključivo putem metode nadoknade.

Ako je Korisniku odobrena isplata predujma, do trenutka poravnavanja iznosa isplaćenog predujma s nastalim troškovima, Korisnik izdatke može potraživati putem metode nadoknade. Predujam se opravdava u prvim zahtjevima za nadoknadu sredstava, a najkasnije do završnog zahtjeva za nadoknadu sredstava.

**Predujam bez instrumenta osiguranja:**

Korisnik ima pravo zatražiti predujam podnošenjem Zahtjeva za predujam PT-u u iznosu koji je opravdan dinamikom aktivnosti na projektu i korisnikovim potrebama u svrhu provedbe projekta sukladno uvjetima određenim u Ugovoru, a čiji iznos može iznositi najviše 10 % od bespovratnih sredstava odobrenih po projektu u jednom Zahtjevu za predujmom. Korisnik do trenutka kada je predujam opravdan u cijelosti, bespovratna sredstva može potraživati isključivo metodom nadoknade. Korisnik ima pravo podnijeti novi Zahtjev za predujmom čiji iznos ponovno može iznositi najviše 10 % od bespovratnih sredstava odobrenih po projektu nakon što je dobiveni prethodni predujam u cijelosti opravdao kroz odobrene ZNS-ove. Predujam u iznosu od 10 % od bespovratnih sredstava odobrenih po Projektu Korisnik može koristiti do kumulativno ukupnog iznosa do najviše 50 % od bespovratnih sredstava odobrenih po projektu.

**Predujam uz uvjet bankovne garancije:**

Korisnik ima pravo zatražiti predujam podnošenjem Zahtjeva za predujam PT-u u iznosu koji je opravdan dinamikom aktivnosti na projektu i korisnikovim potrebama u svrhu provedbe projekta sukladno uvjetima određenim u ugovoru, a čiji iznos može iznositi najviše 50 % od bespovratnih sredstava odobrenih po projektu. Uvjet za isplatu predujma do najviše 50 % odobrenih bespovratnih sredstava po projektu je dostava bankovne garancije koja se dostavlja PT-u uz Zahtjev za predujam na iznos predujma s rokom važenja 160 kalendarskih dana[[30]](#footnote-31) od datuma završetka razdoblja provedbe projekta, odnosno ne kraće od 130 dana od dostave Završnog zahtjeva za nadoknadom sredstava[[31]](#footnote-32). Bankovna garancija mora glasiti na NT u skladu s Prilogom 4. Minimalni sadržaj garancije za predujam.

## 5.5. Nabava

Troškovi projekata koji uključuju nabavu mogu biti prihvatljivi samo pod uvjetom da je nabava provedena u skladu sa svim načelima i pravilima utvrđenima u Pravilima o provedbi postupaka nabava za neobveznike Zakona o javnoj nabavi (NOJN). Kod podnošenja projektnog prijedloga i tijekom provedbe projekta Korisnik se mora pridržavati postupaka nabave utvrđenih u Pravilima o provedbi postupaka nabava za neobveznike Zakona o javnoj nabavi (NOJN). Svi postupci nabave provedeni u okviru prijavljenog projekta, a prije datuma stupanja Ugovora na snagu također moraju biti provedeni sukladno načelima i pravilima propisanim u Pravilima, kako bi se mogli smatrati prihvatljivim.

Nepridržavanje ovih postupaka odrazit će se na prihvatljivost izdataka, a PT prilikom provjere zahtjeva za nadoknadom sredstava koje tijekom provedbe projekta podnosi korisnik, može proglasiti vezane troškove neprihvatljivima.

Korisnici projekata prilikom provedbe postupaka nabave trebaju u natječajnoj dokumentaciji navesti obvezu dostave izvatka iz Registra stvarnih vlasnika za tvrtke RH, a za tvrtke izvan RH obvezu dostave službenog dokumenta ili potvrde koja se koristi za izvještavanje o stvarnim vlasnicima koja se koristi u zemlji iz koje tvrtke dolaze.

## 5.6. Informiranje i vidljivost

Korisnik je dužan uvažavati podrijetlo i osigurati vidljivost sredstava Unije u okviru NPOO-a.

Potrebno je osigurati mjere vidljivosti kako bi se osiguralo pružanje koherentnih, djelotvornih i razmjernih ciljanih informacija različitoj publici, među ostalima medijima i javnosti. Pri tome je korisnik dužan, gdje je to primjenjivo, ispravno i vidljivo, prikazati u svim komunikacijskim aktivnostima amblem EU-a s odgovarajućom izjavom o financiranju *(koja glasi: „Financira Europska unija – NextGenerationEU”),* uzimajući u obzir i:

* Kada se prikazuje zajedno s drugim logotipom, amblem Europske unije mora biti prikazan barem jednako istaknuto i vidljivo kao i drugi logotipi. Amblem mora ostati zaseban i odvojen i ne može se mijenjati dodavanjem drugih vizualnih oznaka, brendova ili teksta. Osim ovog amblema, nikakav drugi vizualni identitet ni logotip ne smiju se koristiti za isticanje potpore EU.
* Kada je to primjenjivo, država članica dužna je navesti sljedeće odricanje od odgovornosti: „*Financira Europska unija – NextGenerationEU. Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih*.”

Mjere informiranja moraju biti usmjerene na krajnje korisnike projekta, opću i stručnu javnost te gdje god je prikladno i medije, a radi podizanja svijesti o rezultatima projekta i dodijeljenoj potpori EU za provedbu projekta. Mjere moraju biti razmjerne opsegu (vrijednosti) projekta.

Osim mjera informiranja i vidljivosti koje korisnik samostalno poduzima u okviru projekta, korisnik je obavezan odazvati se na pozive NT-a i PT-a za sudjelovanje na organiziranim događanjima informiranja i vidljivosti.

|  |
| --- |
| Amblemi i izjava dostupni su na linku:  <https://ec.europa.eu/regional_policy/en/information/logos_downloadcenter/>  Generator uzoraka: [~~https://www.euinmyregion.eu/generator~~](https://www.euinmyregion.eu/generator)  <https://ec.europa.eu/regional_policy/policy/communication/campaigns/euinmyregion/helpdesk_en> |

## 5.7. Zaštita osobnih podataka

Zaštita osobnih podataka temelji se na Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), te odredbama Zakona o provedbi Opće uredbe o zaštiti podataka (Narodne novine, br. 42/18).

Osobni podaci koji se prikupljaju u okviru projektnog prijedloga su podaci prijavitelja, odnosno osobe ovlaštene za zastupanje prijavitelja (opći podaci - ime, prezime, OIB, e-mail adresa, broj telefona. U postupku dodjele primjenjuje se načelo zaštite osobnih podataka u vidu nedostupnosti podataka, kao javnih podataka, koji se odnose na imena osoba koje su uključene u provedbu postupka dodjele kao i imena vanjskih ocjenjivača. U provedbi Ugovora o dodjeli bespovratnih sredstava prikupljaju se i podaci dionika u provedbi navedenog ugovora (ime, prezime, OIB, plaća te ostali podaci koji se dostavljaju u sklopu provedbe projekta u obliku priloženih dokumenata u izvještajima, ukoliko se povezani troškovi nadoknađuju kroz predmetni ugovor). Navedeni osobni podaci obrađuju se u svrhu izrade i podnošenja projektnog prijedloga, provedbe postupka dodjele bespovratnih sredstava, sklapanja i izvršavanja ugovora o dodjeli bespovratnih sredstava, provedbe revizije projekta.

Navedeni se osobni podaci mogu razmjenjivati:

* između tijela sustava za provedbu i praćenje NPOO
* između tijela sustava za provedbu i praćenje NPOO i tijela koja su ovlaštena provoditi reviziju, u skladu s pravnim i institucionalnim okvirom za NPOO (Neovisno revizorsko tijelo, Europska komisija, Europski revizorski sud, OLAF, EPPO i drugi revizor kojeg su ta tijela za navedeno ovlastila)
* između tijela sustava za provedbu i praćenje NPOO te osoba koje su ta tijela angažirala/ovlastila za izvršenje usluga vezano uz potrebu ili obvezu obavljanja aktivnosti u okviru njihovih funkcija.

Pristup osobnim podacima je ograničen samo na osobe koje obavljaju poslove za koje je pristup osobnim podacima nužan.

Prijavitelji odnosno korisnici imaju sljedeća prava u zaštiti osobnih podataka:

* pravo na pristup svojim osobnim podacima, tj. pravo zahtijevati potvrdu obrađuju li se osobni podatci te ako se takvi podatci obrađuju, pravo zahtijevati pristup i informacije o obradi i kopiju osobnih podataka koji se obrađuju
* pravo na ispravak netočnih i nadopunu nepotpunih podataka
* pravo na brisanje osobnih podataka, ako takvi podaci više nisu nužni u odnosu na svrhe za koje su prikupljeni, ako su nezakonito obrađeni, ili nakon isteka roka čuvanja podataka
* pravo na ograničavanje obrade osobnih podataka
* pravo uložiti prigovor na obradu osobnih podataka
* pravo podnijeti pritužbu Agenciji za zaštitu osobnih podataka.

Osobni podaci čuvaju se dok za navedeno postoji svrha, a najdulje tijekom razdoblja od deset godina.

Pravna osnova za obradu osobnih podataka prikupljenih u svrhu provedbe postupka dodjele bespovratnih sredstava je sklapanje i izvršavanje ugovora o dodjeli bespovratnih sredstava u skladu s točkom b) stavka 1. članka 6. Opće uredbe o zaštiti osobnih podataka. Također, obrada osobnih podataka iz svih utvrđenih svrha nužna je radi poštivanja pravnih obveza voditelja obrade u skladu s točkom c) stavka 1. članka 6. Opće uredbe o zaštiti osobnih podataka te radi izvršavanja zadaće od javnog interesa i pri izvršavanju službene ovlasti voditelja obrade u skladu s točkom e) stavka 1. članka 6. Opće uredbe o zaštiti osobnih podataka.

Uvjeti Ugovora o dodjeli bespovratnih sredstava uključuju i odredbe kojima se uređuje pristup informacijama i zaštitu osobnih podataka (čl. 5. Općih uvjeta ugovora). Prijavitelji se upućuju da podatke iz prijave mogu označiti poslovnom tajnom kada je isto utemeljeno na zakonu, propisu ili općem aktu prijavitelja te sukladno posebnim propisima kojima se štiti tajnost podataka. Dodatno se napominje da su nadležna tijela - tijela javne vlasti i kao takva obvezna na primjenu Zakona o pravu na pristup informacijama (NN 25/13, 85/15; dalje ZPPI). Posljedično, obveza čuvanja povjerljivih informacija ne primjenjuje se u slučajevima određenim čl. 5.3. Općih uvjeta ugovora, što među ostalim uključuje i obvezu tijela javne vlasti da otkrije povjerljivi podatak kada je isto obvezno sukladno odredbama ZPPI.

***Dodatne napomene:***

Identitet i kontaktni podaci voditelja obrade (NT): osobni.podaci@min-kulture.hr

Kontakt podaci službenika za zaštitu podataka (NT): <https://min-kulture.gov.hr/>

Identitet i kontaktni podaci voditelja obrade (KT): <https://mfin.gov.hr/>

Kontakt podaci službenika za zaštitu podataka (KT): [zastitaosobnihpodataka@mfin.hr](mailto:zastitaosobnihpodataka@mfin.hr)

Zahtjev za utvrđenje povrede prava se podnosi nadzornom tijelu (Agencija za zaštitu osobnih podataka).

# 6. Obrasci i prilozi



## 6.1. Obrasci koji su sastavni dio Poziva

*Obrazac 1.* Prijavni obrazac - elektronska verzija u sustavu eNPOO

*Obrazac 1.1* Dodatak 1.1. Prijavnog obrasca

*Obrazac 2.*  Izjava prijavitelja o istinitosti podataka, izbjegavanju dvostrukog financiranja i usklađenosti s Uputama za prijavitelje predmetnog poziva, a u svrhu sudjelovanja u postupku dodjele bespovratnih sredstava

*Obrazac 3.* Izjava o korištenim državnim potporama i potporama male vrijednosti za prijavitelja i pojedinačno za svako povezano poduzeće koje se smatra „jednim poduzetnikom”

*Obrazac 4.* Skupna izjava prijavitelja

*Obrazac 5.* Izjava prijavitelja o odricanju od prava na prigovor

*Obrazac 6.* Izjava suglasnosti vlasnika/suvlasnika zgrade/poslovnog prostora o provedbi projekta i osiguranju trajnosti projekta i projektnih rezultata

*Obrazac 7.* Izjava ovlaštenog projektanta koji je izradio Tehnički opis i/ili Glavni projekt

*Obrazac 8*. Pomoćna tablica za izračun troškova osoblja po SVJT metodi

## 6.2. Prilozi koji su sastavni dio Poziva

*Prilog 1.* Ugovor

*Dodatak 1.1* Opći uvjeti koji se primjenjuju na projekte financirane iz Nacionalnog plana oporavka i otpornosti 2021. - 2026. (NPOO)

*Dodatak 1.2* Pravila o financijskim korekcijama

*Dodatak 1.3* Pravila o provedbi postupaka nabava za neobveznike Zakona o javnoj nabavi

*Prilog 2.* Postupak dodjele bespovratnih sredstava

*Prilog 3.* Metodologija obračuna troškova prema SVJT

*Prilog 4.* Minimalni sadržaj garancije za predujam

## 6.3. Dodaci koji su sastavni dio Poziva

*Dodatak 1.* Program dodjele državnih potpora za mjeru NPOO C1.1.1. R6-I1 Transformacija i jačanje konkurentnosti kulturnih i kreativnih industrija

*Dodatak 2.* Program dodjele potpora male vrijednosti (de minimis potpore) za mjeru NPOO C1.1.1. R6-I1 Transformacija i jačanje konkurentnosti kulturnih i kreativnih industrija

*Dodatak 3.* 1. izmjena Programa dodjele potpora male vrijednosti (de minimis potpore) za mjeru NPOO C1.1.1. R6-I1 Transformacija i jačanje konkurentnosti kulturnih i kreativnih industrija

# 7. Pojmovnik i popis kratica

## 7.1.Pojmovnik

|  |  |
| --- | --- |
| Administrativna provjera | Postupak provjere sukladnosti projektnog prijedloga s administrativnim kriterijima utvrđenima u Uputama Poziva. |
| Bespovratna sredstva | Iznos koji NT dodijeli za određenu svrhu prihvatljivom primatelju (korisniku). Bespovratna sredstva ovise o određenim uvjetima vezanima uz korištenje, održavanje utvrđenih standarda kao i razmjernom doprinosu korisnika. Bespovratna sredstva će se utvrditi u apsolutnim iznosima i omjeru. |
| Bruto novčana protuvrijednost potpore | Iznos potpore, ako je korisniku dodijeljena u obliku bespovratnog sredstva, prije odbitka poreza ili drugih naknada. |
| Datum dodjele potpore | Datum dodjele potpore znači datum na koji je na temelju primjenjivog nacionalnog pravnog režima korisniku dodijeljeno zakonsko pravo na primanje potpore. |
| Državna potpora | Svaka mjera koja ispunjava sve kriterije utvrđene u članku 107. stavku 1. Ugovora o funkcioniranju Europske unije (UFEU). Državna potpora se uvijek odnosi na poduzetnike kao subjekte koji obavljaju gospodarsku djelatnost, bez obzira na njihov pravni status i način na koji ih se financira (Odjeljak 2.1. Obavijesti Komisije o pojmu državne potpore iz članka 107. stavka 1. UFEU (SL C 262/1, 19.7.2016.). |
| Dvostruko financiranje | Dvostruko financiranje je (su)financiranje predloženih prihvatljivih izdataka koje dovodi do primanja naknada za troškove za koje je već zatraženo ili će biti zatraženo i/ili ostvareno pravo na (su) financiranje iz bilo kojeg drugog javnog izvora (uključujući sredstva dodijeljena za NPOO). Prilikom poštivanja načela izbjegavanja dvostrukog financiranja Korisnik mora osigurati da predloženi prihvatljivi izdaci nisu, niti će biti (su)financirani više od jednom nakon potencijalno uspješnog okončanja dvaju ili više postupaka dodjele bespovratnih sredstava, osim u dijelu koji se odnosi na retroaktivnu dodjelu bespovratnih sredstava, a koji ne predstavljaju financiranje istog specifičnog troška iz više različitih izvora financiranja. Pri ovome Korisnik mora biti svjestan kaznene odgovornosti prema Kaznenom zakonu (članak 258. Subvencijska prijevara). |
| eNPOO | Integrirani sustav upravljanja i kontrole NPOO. Informatički sustav namijenjen za zabilježbu, pohranu i obradu podataka nužnih za financijsko praćenje i praćenje provedbe projekata financiranih iz NPOO. Sustavom eNPOO osigurava u potpunosti elektronička komunikacija između tijela u provedbi NPOO i korisnika bespovratnih sredstava. |
| Financijska korekcija | Instrument kojim se nakon što je nadležno tijelo utvrdilo nepravilnost koju je počinio prijavitelj, odnosno korisnik bespovratnih sredstava, umanjuju bespovratna sredstava iz ugovora o dodjeli bespovratnih sredstava ili nalaže povrat cijelog ili dijela financiranja isplaćenog korisniku. |
| Intelektualno vlasništvo | Intelektualno vlasništvo odnosi se na skup uglavnom isključivih prava kojima se štite rezultati inovativne i kreativne djelatnosti, kao što su tehnološki izumi, industrijski dizajn ili djela iz područja književnosti, umjetnosti, znanosti i drugih srodnih područja, te oznake u trgovačkom prometu kojima se štite izvor, ugled ili zemljopisno podrijetlo proizvoda i usluga, kao što su žigovi i zemljopisne oznake podrijetla.  Zaštita intelektualnog vlasništva usmjerena je na osiguranje pravičnog povrata ulaganja u istraživanje i razvoj novih znanja i tehnologija, odnosno u promociju, kvalitetu i reputaciju proizvoda i usluga na tržištu. Patenti su najčešći oblik intelektualnog vlasništva koji se koristi za uspostavljanje isključivih prava na korištenje izuma kao rezultata istraživanja i razvoja novih znanja i tehnologija.  Iako neopipljivo u fizičkom smislu, intelektualno vlasništvo ima sve karakteristike imovine, pa se ono može kupiti, prodati, licencirati, zamijeniti, pokloniti, naslijediti kao i svako drugo vlasništvo. |
| Intenzitet potpore | Bruto iznos potpore izražen kao postotak prihvatljivih troškova, prije odbitka poreza ili drugih naknada. |
| Izdatak | Trošak koji je plaćen iz sredstava korisnika ili, u slučaju doprinosa u naravi, trošak za koji je korisniku priznata odgovarajuća vrijednost. |
| Jedan poduzetnik | Pojmom su, sukladno članku 2. stavku 2. *de minimis* Uredbe obuhvaćena sva poduzeća koja su u najmanje jednom od sljedećih međusobnih odnosa: a) jedno poduzeće ima većinu glasačkih prava dioničara ili članova u drugom poduzeću; b) jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća; c) jedno poduzeće ima pravo na ostvarivanje vladajućeg utjecaja nad drugim poduzećem na temelju ugovora sklopljenog s tim poduzećem ili na temelju odredbe njegova osnivačkog akta ili statuta; d) jedno poduzeće, koje je dioničar ili član u drugom poduzeću, samo kontrolira većinu glasačkih prava dioničara ili glasačkih prava članova u tom poduzeću u dogovoru s drugim dioničarima ili članovima tog poduzeća.  Poduzeća koja su u bilo kojem odnosu iz točaka od a) do d) preko jednog ili više drugih poduzeća također se smatraju jednim poduzetnikom. |
| Korisnik potpore | Korisnik državne potpore/potpore male vrijednosti je svaka pravna i fizička osoba koja, obavljajući gospodarsku djelatnost, sudjeluje u prometu roba i usluga, a prima državnu potporu/potporu male vrijednosti, bez obzira na njezin oblik i namjenu. |
| Kriteriji dodjele bespovratnih sredstava | Kriterijima za dodjelu omogućuje se:  (a) ocjenjivanje kvalitete podnesenih prijedloga s obzirom na utvrđene ciljeve i prioritete te očekivane rezultate;  (b) dodjela bespovratnih sredstava djelovanjima ili programima rada kojima se postiže najveća moguća djelotvornost financiranja;  (c) provođenje evaluacije zahtjeva za bespovratna sredstva. |
| Kriteriji prihvatljivosti | Kriteriji prihvatljivosti (KP) su kriteriji koji moraju biti ispunjeni kako bi se projektni prijedlog mogao uzeti u obzir za financiranje. Na temelju KP ne vrši se ocjenjivanje, već se provjerava ispunjava li projektni prijedlog pojedini KP ili ne. Samo ako su svi kriteriji prihvatljivosti ispunjeni, projektni prijedlog se prenosi u sljedeće faze dodjele; u protivnom, se isključuje iz dodjele. |
| Kriteriji odabira | Kriterijima za odabir omogućuje se ocjenjivanje sposobnosti prijavitelja da predloženo djelovanje provede u cijelosti. Podnositelj zahtjeva mora imati stabilne i dostatne izvore financiranja za obavljanje svoje aktivnosti tijekom cijelog razdoblja za koje se dodjeljuju bespovratna sredstva i za sudjelovanje u financiranju („financijska sposobnost”). Podnositelj zahtjeva mora imati stručne kompetencije i kvalifikacije potrebne za provedbu predloženog djelovanja ili programa rada u cijelosti („operativna sposobnost”). |
| Mikro, malo i srednje poduzeće (MSP) | Sukladno Preporuci Komisije 2003/361/EZ vezano za definiciju mikro, malih i srednjih poduzeća i Prilogu I. Definicija MSP-ova Uredbe 651/2014. |
| Materijalna imovina | Imovina koja se sastoji od zemljišta, građevina i postrojenja te strojeva i opreme. |
| Metoda nadoknade sredstava | Metoda nadoknade Korisniku je metoda prema kojoj se dodijeljena bespovratna sredstva isplaćuju na ime Korisnika, a isplatu vrši nadležno tijelo. Metoda nadoknade podrazumijeva da je:  trošak nastao kod korisnika;  korisnik platio nastale troškove u cijelosti;  korisnik provjerava prihvatljivost troškova i podnosi zahtjev za nadoknadom PT-u, s dokazom o uplati;  PT provjerava prihvatljivost troškova te donosi zaključak o njihovu odobravanju;  ako ih odobri, PT priprema zahtjev za plaćanje (osim ako navedeni trošak već nije pokriven isplaćenim predujmom ili se proglasi neprihvatljivim);  NT provodi isplatu odobrenog iznosa korisniku. |
| Načelo “ne nanosi značajnu štetu” (DNSH) | Načelo „ne nanosi značajnu štetu“ („do no significant harm“ – DNSH) znači da projekt treba biti dizajniran na način koji ne šteti značajno ni jednom od šest ekoloških ciljeva Uredbe o taksonomiji EU-a (UREDBA (EU) 2020/852). EU taksonomija je znanstveno utemeljen klasifikacijski sustav za određivanje može li se (gospodarska) djelatnost smatrati ekološki održivom. Utvrđuje šest ekoloških ciljeva:  1. Ublažavanje klimatskih promjena  2. Prilagodba klimatskim promjenama  3. Održivo korištenje i zaštita voda i morskih resursa  4. Prijelaz na kružno gospodarstvo  5. Sprečavanje i kontrola onečišćenja  6. Zaštita i obnova bioraznolikosti i ekosustava.  Smatra se da aktivnost (uzimajući u obzir izravne i primarne neizravne učinke) čini značajnu štetu :  • ublažavanju klimatskih promjena - ako dovodi do značajnih emisija stakleničkih plinova (GHG);  • prilagodbi na klimatske promjene - ako dovodi do povećanog štetnog utjecaja sadašnje klime i očekivane buduće klime, na samu aktivnost ili na ljude, prirodu ili imovinu;  • održivom korištenju i zaštiti voda i morskih resursa - ako je štetna za dobro stanje ili dobar ekološki potencijal vodnih tijela, uključujući površinske vode i podzemne vode, ili za dobro stanje okoliša morske vode  • kružnom gospodarstvu, uključujući sprječavanje nastanka otpada i recikliranje - ako dovodi do značajne neučinkovitosti u korištenju materijala ili u izravnom ili neizravnom korištenju prirodnih resursa, ili ako značajno povećava proizvodnju, spaljivanje ili zbrinjavanje otpada, ili ako dugotrajno odlaganje otpada može uzrokovati značajnu i dugoročnu štetu okolišu;  • sprječavanju i kontroli onečišćenja - ako dovodi do značajnog povećanja emisije onečišćujućih tvari u zrak, vodu ili zemljište;  • zaštiti i obnovi biološke raznolikosti i ekosustava - ako je značajno štetna za dobro stanje i otpornost ekosustava ili štetna za status očuvanja staništa i vrsta, uključujući one od interesa Unije. |
| Nadležno tijelo | Nadležno tijelo je tijelo državne uprave nadležno za provedbu reformi i ulaganja za svaku komponentu/podkomponentu u NPOO-u. |
| Načela ekonomičnosti, učinkovitosti i djelotvornosti | Načelo ekonomičnosti zahtijeva da resursi koje koristi institucija u svrhu obavljanja svog poslovanja budu dostupni na vrijeme, u odgovarajućoj količini i rezultatima i po najboljoj cijeni. Načelo učinkovitosti bavi se najboljim odnosom između uloženih resursa i dobivenih rezultata. Načelo djelotvornosti bavi se postizanjem određenih postavljenih ciljeva i ostvarivanjem željenih rezultata. |
| Nematerijalna imovina | Imovina koja nema fizički ili financijski oblik, na primjer patenti, licencije, znanje i iskustvo ili druga vrsta intelektualnog vlasništva. |
| Regionalne potpore za ulaganje | Regionalne potpore dodijeljene za početno ulaganje ili početno ulaganje u korist nove ekonomske djelatnosti. |
| Odabir | Ocjena kriterija odabira koji se vrši sukladno metodologiji utvrđenoj ovim Uputama za prijavitelje. |
| Odluka o financiranju | Odluka o financiranju je odluka kojom se utvrđuje obveza nadoknađivanja prihvatljivih izdataka (troškova) odobrenog projekta i koja je temelj za potpisivanje Ugovora o dodjeli bespovratnih sredstava. Odluka o financiranju sastavlja se u obliku administrativnog naloga koji izdaje ovlaštena osoba NT-a. Sadrži podatke o najvišem iznosu bespovratnih sredstava koju Korisnik može primiti. Također, ako je primjenjivo, može sadržavati podatke o iznosu odnosno udjelu u kojem Korisnik sudjeluje u financiranju projekta. |
| Održivi razvoj | Održivi razvoj znači da bi trebalo udovoljiti potrebama sadašnje generacije, a da se pritom ne ugrozi sposobnost budućih generacija da udovolje svojim vlastitim potrebama. To je cilj Europske unije utvrđen u Ugovoru, koji regulira sve politike i aktivnosti Unije. Odnosi se na očuvanje kapaciteta planeta Zemlje da podupre život u svoj svojoj raznolikosti. Ima za cilj neprekidno poboljšanje kvalitete života i dobrobiti planeta Zemlje za sadašnje i buduće generacije. |
| Poduzeće | Poduzeće je svaki subjekt koji obavlja gospodarsku djelatnost bez obzira na njegov pravni oblik i način na koji se financira. |
| Početak radova | Početak radova – znači početak građevinskih radova povezanih s ulaganjem ili prva zakonski obvezujuća obveza za naručivanje opreme ili bilo koju druga obveza koja ulaganje čini neopozivim, ovisno o tome koje od nabrojenog nastupi prvo, isključujući pripremne radove. Ako je primjenjivo, prijava početka građenja odnosno izvođenja radova nadležnom tijelu graditeljstva prije datuma predaje projektnog prijedloga, također se smatra početkom radova. Kupnja zemljišta i pripremni radovi kao što je ishođenje dozvola i provođenje studija izvedivosti, ne smatraju se početkom radova. U slučaju preuzimanja „početak radova” znači trenutak stjecanja imovine koja je izravno povezana sa stečenom poslovnom jedinicom. |
| Početno ulaganje | Početno ulaganje znači jedno od sljedećeg:  (a) ulaganje u materijalnu i nematerijalnu imovinu koje je povezano s jednim od sljedećega:  - s osnivanjem nove poslovne jedinice;  - s proširenjem kapaciteta postojeće poslovne jedinice;  - s diverzifikacijom outputa poslovne jedinice na proizvode ili usluge kojima se prethodno nije bavila; ili  - s temeljitom promjenom sveukupnog proizvodnog procesa proizvoda ili općeg pružanja usluga na koje se odnosi ulaganje u poslovnu jedinicu;  (b) sa stjecanjem imovine koja pripada poslovnoj jedinici koja se zatvorila ili bi se zatvorila da nije kupljena. Samo stjecanje udjela u poduzetniku ne smatra se početnim ulaganjem. |
| Početno ulaganje kojim se stvara nova gospodarska djelatnost | Početno ulaganje kojim se stvara nova gospodarska djelatnost znači:  a) ulaganje u materijalnu i nematerijalnu imovinu koje je povezano sa sljedećim:  - s osnivanjem nove poslovne jedinice;  - s diverzifikacijom djelatnosti poslovne jedinice, pod uvjetom da nova djelatnost nije ista kao djelatnost koja se prethodno obavljala u poslovnoj jedinici niti je slična njoj; ili  b) sa stjecanjem imovine koja pripada poslovnoj jedinici koja se zatvorila ili bi se zatvorila da nije kupljena, pod uvjetom da nova djelatnost koja će se obavljati upotrebom stečene imovne nije ista kao djelatnost koja se prethodno obavljala u poslovnoj jedinici prije stjecanja niti je slična njoj. |
| Poduzetnik u teškoćama | Poduzetnik u teškoćama – znači poduzetnik za kojeg vrijedi najmanje jedna od sljedećih okolnosti:  a) u slučaju društva s ograničenom odgovornošću (osim MSP-a koji postoji manje od tri godine ili, za potrebe prihvatljivosti za potpore za rizično financiranje, MSP koji ispunjava uvjet iz članka 21. stavka 3. točke (b) Uredbe 651/2014 i koji je primjeren za ulaganja u rizično financiranje na temelju dubinske analize koju je proveo odabrani financijski posrednik), ako je više od polovice njegova temeljnog vlasničkog kapitala izgubljeno zbog prenesenih gubitaka. To se događa kada se odbijanjem prenesenih gubitaka od pričuva (i svih drugih elemenata koji se općenito smatraju dijelom vlastitog kapitala društva) dobije negativan kumulativni iznos koji premašuje polovicu temeljnog vlasničkog kapitala. Za potrebe ove odredbe „društvo s ograničenom odgovornosti” odnosi se posebno na dvije vrste društava navedene u Prilogu I. Direktive 2013/34/EU Europskog Parlamenta i Vijeća od 26. lipnja 2013. (SL EU, L 182/19) a „temeljni kapital” ovisno o slučaju obuhvaća, sve premije na dionice;  b) u slučaju društva u kojem najmanje nekoliko njegovih članova snosi neograničenu odgovornost za dug društva (osim MSP-a koji postoji manje od tri godine ili, za potrebe prihvatljivosti za potpore za rizično financiranje, MSP-a koji ispunjava uvjet iz članka 21. stavka 3. točke (b) Uredbe 651/2014 i koji je primjeren za ulaganja u rizično financiranje na temelju dubinske analize koju je proveo odabrani financijski posrednik) , ako je više od polovice njegova kapitala navedenog u financijskom izvještaju društva izgubljeno zbog prenesenih gubitaka. Za potrebe ove odredbe „društvo u kojem najmanje nekoliko članova snosi neograničenu odgovornost za dug društva” odnosi se posebno na vrste društva navedene u Prilogu II. Direktive 2013/34/EU Europskog Parlamenta i Vijeća od 26. lipnja 2013. (SL EU, L 182/19);  c) ako se nad poduzetnikom provodi cjelokupni stečajni postupak ili on ispunjava kriterije u skladu s nacionalnim pravom da se nad njim provede cjelokupni stečajni postupak na zahtjev vjerovnika;  d) ako je poduzetnik primio potporu za sanaciju, a još nije nadoknadio zajam ili okončao jamstvo, ili je primio potporu za restrukturiranje, a još je podložan planu restrukturiranja;  e) u slučaju poduzetnika koji nije MSP, ako je tijekom zadnje dvije godine:  i. omjer knjigovodstvenog duga i kapitala poduzetnika bio veći od 7,5 i  ii. EBITDA koeficijent pokrića kamata poduzetnika bio je niži od 1,0. |
| Poslovni nastan MSP-a | Korisnik potpore mora imati poslovnu jedinicu ili podružnicu u Republici Hrvatskoj u trenutku plaćanja potpore. |
| Postupak dodjele bespovratnih sredstava | Sveobuhvatni postupak odabira projektnih prijedloga. |
| Potpomognuta područja | Potpomognuta područja znači područja utvrđena u karti regionalnih potpora odobrenoj u skladu s člankom 107. stavkom 3. točkama (a) i (c) UFEU koja je na snazi u trenutku dodjele potpore[[32]](#footnote-33). |
| Potvrda prihvatljivosti | Potvrda kriterija prihvatljivosti koja se vrši sukladno metodologiji utvrđenoj u predmetnom Pozivu na dostavu projektnih prijedloga. |
| Po tržišnim uvjetima | Po tržišnim uvjetima znači da se uvjeti transakcije između ugovornih stranaka razlikuju od onih koji bi bili utvrđeni između neovisnih poduzeća i nema naznake nedopuštenog dogovaranja. Za svaku transakciju koja proizlazi iz otvorenog, transparentnog i nediskriminirajućeg postupka smatra se da zadovoljava načelo transakcije po tržišnim uvjetima. |
| Pravo intelektualnog vlasništva | Pravo intelektualnog vlasništva obuhvaća sustav pravnih instrumenata kojima se uređuje način stjecanja intelektualnog vlasništva i način zaštite od njegovog neovlaštenog korištenja. |
| Premještanje | Premještanje znači transfer iste ili slične djelatnosti ili njezina dijela iz objekta u jednoj ugovornoj stranci (državi) Sporazuma o Europskom gospodarskom prostoru (u daljnjem tekstu: EGP-u) (početni objekt) u objekt u kojemu se ulaganje odvija u drugoj ugovornoj stranci Sporazuma o EGP-u (objekt kojemu je dodijeljena potpora). Prijenos postoji ako proizvod ili usluga u početnim objektima i u objektima kojima je dodijeljena potpora služi barem dijelom za iste potrebe i ispunjava zahtjeve ili potrebe iste vrste korisnika, a radna se mjesta gube u istoj ili sličnoj djelatnosti u jednom od početnih objekata korisnika u EGP-u. |
| Prijevara | Prijevara je pojam koji se koristi za opisivanje širokog spektra ponašanja u svrhu ostvarivanja osobne koristi, koristi za povezanu osobu ili treću stranu ili prouzročenja gubitka za trećega. Prijevara nema samo potencijalni štetni financijski učinak, već može naštetiti i ugledu tijela Sustava upravljanja i praćenja provedbe aktivnosti NPOO-a koja su odgovorna za upravljanje sredstvima na učinkovit način. Pod terminom „prijevara“ (engl. Fraud = prijevara) ne podrazumijevaju se samo postupanja koja imaju elemente kaznenog djela Prijevare iz članka 236., kaznenog djela Prijevare u gospodarskom poslovanju iz članka 247. Kaznenog zakona (NN 125/11, 144/12), već se može raditi o takvu postupanju ili propuštanju postupanja koje ima elemente bilo kojeg drugog kaznenog djela, kao npr. kaznenih djela iz Glave XXIV. Kaznenog zakona - kaznena djela protiv gospodarstva, Glave XXVI. Kaznenog zakona – kaznena djela krivotvorenja, Glave XXVIII. Kaznenog zakona – kaznena djela protiv službene dužnosti, kao i elemente prekršaja sukladno posebnim, primjenjivim propisima. Prijevara za koju je donesena pravomoćna sudska presuda i za koju je utvrđena poveznica između kaznenog djela prijevare i projekta, neovisno da li se odnosi na postupke javne nabave ili ne, smatra se ozbiljnom nepravilnošću, za koju se primjenjuje odgovarajuća stopa financijske korekcije definirana Pravilima o financijskim korekcijama. |
| Program potpora | Program potpora je pravni akt na temelju kojeg se, bez potrebe za daljnjim provedbenim mjerama, mogu dodjeljivati državne potpore unaprijed neodređenim korisnicima koji su utvrđeni u aktu na općenit i apstraktan način te pravni akt na temelju kojeg se potpora koja nije povezana s određenim projektom može dodijeliti jednom korisniku ili više njih na neodređeno razdoblje i/ili u neodređenom iznosu. |
| Provedbeno tijelo | Provedbeno tijelo (PT) je tijelo zaduženo za postupak dodjele i praćenje izvršenja sklopljenih Ugovora o dodjeli bespovratnih sredstava. |
| Projekt/projektni prijedlog | Pojedina aktivnost, skupina aktivnosti ili nekoliko skupina aktivnosti ograničeni vremenom i mjestom i usmjereni k postizanju određenog cilja za koji se traži ili koristi potpora, a koji doprinosi postizanju pokazatelja na razini Poziva. |
| Radnik s invaliditetom | Sukladno Uredbi GBER (članak 2., stavak 3.) radnik s invaliditetom znači svaka osoba:  (a) koja je u skladu s nacionalnim pravom priznata kao radnik s invaliditetom; ili  (b) koja ima dugoročno fizičko, mentalno, intelektualno ili osjetilno oštećenje koje u međudjelovanju s raznim zaprekama može umanjiti puno i učinkovito sudjelovanje te osobe u radnom okruženju, ravnopravno s ostalim radnicima. |
| Radnik u nepovoljnom položaju | Sukladno Uredbi 651/2014 (članak 2., točka 4. radnik u nepovoljnom položaju znači svaka osoba:  (a) koja nije bila zaposlena s redovnom plaćom tijekom prethodnih 6 mjeseci; ili  (b) koja je u dobi između 15 i 24 godine; ili  (c) koja nije dovršila srednje obrazovanje ili strukovnu izobrazbu (Međunarodna standardna klasifikacija obrazovanja 3) ili  koja je dovršila redovno obrazovanje prije manje od dvije godine, a još nije bila prvi put zaposlena s redovnom plaćom; ili  (d) koja je starija od 50 godina; ili  (e) koja živi kao odrasli samac s jednom ili više uzdržavanih osoba; ili  (f) koja radi u sektoru ili struci u državi članici u kojima je neravnoteža između spolova najmanje 25 % viša od prosječne neravnoteže između spolova u svim gospodarskim sektorima u toj državi članici, a pripada tom premalo zastupljenom spolu; ili  (g) koja pripada etničkoj manjini u državi članici i potreban joj je razvoj jezičnog profila, profila stručnog usavršavanja ili profila radnog iskustva da bi poboljšala izglede za pristup stalnom zaposlenju. |
| Razdoblje izvršenja ugovora | Razdoblje od stupanja Ugovora na snagu do izvršenja svih prava i obveza sukladno Ugovoru. |
| Razdoblje prihvatljivosti izdataka | Razdoblje unutar kojeg trošak mora nastati i biti plaćen da bi bio prihvatljiv za financiranje. Izdaci su prihvatljivi za doprinos ako su nastali na teret Korisnika i ako su plaćeni u prihvatljivom razdoblju. Razdoblje prihvatljivosti izdataka traje 6 mjeseci dulje od razdoblja provedbe projekta. Ukoliko Korisnik završi s provedbom projekta prije isteka krajnjeg datuma definiranog predmetnim pozivom, razdoblje prihvatljivosti izdataka će biti 6 mjeseci od stvarnog završetka provedbe projekta, a najkasnije do 30. lipnja 2026. |
| Savjetodavne usluge | Usluge koje ne predstavljaju trajnu ili periodičnu djelatnost, niti se odnose na poduzetnikove uobičajene operativne troškove kao što su uobičajene usluge poreznog savjetovanja, uobičajeno pravno savjetovanje ili oglašavanje. |
| Samozaposlena osoba | Samozaposlena osoba fizička osoba koja obavlja samostalnu djelatnost i ostvaruje primitke od samostalne djelatnosti koji se oporezuju sukladno propisima kojima je uređeno oporezivanje dohotka i dobiti odnosno po toj osnovi je obvezno osigurana prema propisima kojima se uređuju obvezna osiguranja te fizička osoba osnivač koja je ujedno i jedini član uprave ili izvršni direktor trgovačkog društva i koja nije zaposlena u tom društvu i ne zapošljava druge radnike (čl. 4 Zakona o suzbijanju neprijavljenoga rada (NN 151/2022). |
| Sukob interesa | Situacija u kojoj su privatni interesi osoba u suprotnosti s javnim interesom ili kad privatni interes utječe ili može utjecati na nepristranost, zbog čega nastaje situacija u kojoj se dolazi u priliku svojom odlukom ili drugim djelovanjem pogodovati sebi ili sebi bliskim osobama, društvenim skupinama i organizacijama. Smatra se da sukob interesa postoji ako nepristrano i objektivno postupanje, obavljanje funkcija i izvršavanje zadataka može biti ili jest narušeno zbog odnosa srodstva, bliskog osobnog odnosa, gospodarskog ili drugog poslovnog odnosa, zatim zbog političkog ili drugog uvjerenja, te drugog utvrđenog zajedničkog interesa. Sukob interesa razmatra se i u kontekstu članka 61. Financijske uredbe. Sukob interesa za neobveznike Zakona o javnoj nabavi utvrđen je u Pravilima o provedbi postupaka nabava za neobveznike Zakona o javnoj nabavi, koja su (kada je primjenjivo) sastavni dio Ugovora. |
| Tijelo nadležno za komponentu/  podkomponentu NPOO-a | Tijelo nadležno za komponentu/podkomponentu (NT) - tijelo državne uprave iz članka 3. i članka 8. Odluke o sustavu upravljanja i praćenju provedbe aktivnosti u okviru NPOO. |
| Tijelo nadležno za koordinaciju praćenja provedbe NPOO-a | Tijelo nadležno za koordinaciju praćenja provedbe NPOO-a ( KT) - tijelo državne uprave iz članka 3. i članka 6. Odluke o sustavu upravljanja i praćenju provedbe aktivnosti u okviru NPOO. |
| Troškovi osoblja | Troškovi osoblja u onoj mjeri u kojoj su zaposleni na predmetnom projektu ili djelatnosti. |
| Troškovi | Troškovi su u novcu izražene količine resursa, upotrijebljene u svrhu ostvarenja jednog ili više ciljeva projekta. |
| Ugovor o dodjeli bespovratnih sredstava | Ugovor sklopljen između Korisnika, MKM-a i HAMAG-BICRO-a kojim se utvrđuje najviši iznos bespovratnih sredstava dodijeljen za provedbu projekta iz sredstava EU i sredstava iz državnog proračuna te drugi financijski i provedbeni uvjeti Projekta. |
| Velika poduzeća | Velika poduzeća znači poduzeća koja ne ispunjavaju kriterije utvrđene u Prilogu I. Uredbi 651/2014. |
| Zaštita okoliša | Zaštita okoliša znači svako djelovanje kojim se ublažava i sprečava šteta nanesena fizičkom okolišu ili prirodnim resursima, nastala zbog djelatnosti korisnika, kojim se smanjuje rizik takve štete ili koji vodi učinkovitijoj uporabi prirodnih resursa, uključujući mjere štednje energije i uporabu obnovljivih izvora energije. |
| Završno izvješće o provedbi projekta | Završno izvješće o provedbi projekta dio je Završnog zahtjeva za nadoknadom sredstava i podnosi se u roku od 30 (trideset) dana od dana isteka razdoblja provedbe projekta. |

## 7.2. Popis kratica

AEM Agencija za elektroničke medije

DNSH Do no significant harm

EK Europska komisija

eNPOO Elektronski sustav Nacionalnog programa oporavka i otpornosti

ESIF Europski strukturni i investicijski fondovi

EU Europska unija

GFI-POD Godišnje financijsko izvješće

HAMAG-BICRO Hrvatska agencija za malo gospodarstvo, inovacije i investicije

HGK Hrvatska gospodarska komora

KO Kriteriji odabira

KP Kriteriji prihvatljivosti

KT Koordinacijsko tijelo/Ministarstvo financija

MFIN Ministarstvo financija

MKM Ministarstvo kulture i medija

MSP Mikro, mala i srednja poduzeća

NN Narodne novine

NOJN Neobveznici javne nabave

NPOO Nacionalni plan oporavka i otpornosti

NT Nadležno tijelo

PDP Poziv na dostavu projektnih prijedloga

PDV Porez na dodanu vrijednost

PT Provedbeno tijelo

UzP Upute za prijavitelje

ZNS Zahtjev za nadoknadom sredstava

1. Zajednička nacionalna pravila predstavljaju okvir postupanja za tijela koja provode reforme i ulaganja u okviru Nacionalnog plana oporavka i otpornosti 2021. – 2026. (u daljnjem tekstu: NPOO) [↑](#footnote-ref-2)
2. Klasifikacija poduzeća: sukladno Preporuci Komisije 2003/361/EZ vezano za definiciju mikro, malih i srednjih poduzeća i Prilogu I. Definicija MSP-ova Uredbe 651/2014. [↑](#footnote-ref-3)
3. Vidjeti Pojmovnik. [↑](#footnote-ref-4)
4. Vidjeti Pojmovnik. [↑](#footnote-ref-5)
5. Ukupnu vrijednost projekta predstavlja zbroj prihvatljivih i neprihvatljivih troškova projekta. [↑](#footnote-ref-6)
6. Uredba Komisije (EU) 2023/2832 od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore koje se dodjeljuju poduzetnicima koji pružaju usluge od općeg gospodarskog interesa ([SL L, 2023/2832, 15.12.2023., ELI: http://data.europa.eu/eli/reg/2023/2832/oj](https://data.europa.eu/eli/reg/2023/02832/oj)). [↑](#footnote-ref-7)
7. Uredba Komisije (EU) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 352, 24.12.2013., str. 9.). [↑](#footnote-ref-8)
8. Uredba Komisije (EU) br. 717/2014 od 27. lipnja 2014. o primjeni članaka 107. i 108. Ugovora o funkcioniranju Europske unije na de minimis potpore u sektoru ribarstva i akvakulture (SL L 190, 28.6.2014., str. 45.). [↑](#footnote-ref-9)
9. PRILOG I.

   Definicije MSP-ova

   Članak 1.

   **Poduzeće**

   Poduzeće je svaki subjekt koji se bavi ekonomskom djelatnošću, bez obzira na njegov pravni oblik. To uključuje,

   posebno, samozaposlene osobe i obiteljska poduzetnike koji se bave obrtom ili drugim djelatnostima te partnerstva ili udruženja koja se redovno bave ekonomskom djelatnošću. [↑](#footnote-ref-10)
10. umjetničke strukovne udruge na temelju čijih potvrda se ostvaruju porezne olakšice: <https://min-kulture.gov.hr/popis-umjetnickih-strukovnih-udruga-na-temelju-cijih-potvrda-se-ostvaruju-porezne-olaksice/6367> [↑](#footnote-ref-11)
11. Obavijest o razvrstavanju poslovnog subjekta prema NKD-u 2007. izdaje Državni zavod za statistiku. [↑](#footnote-ref-12)
12. Odnosi se na sve prihode/primitke koje je prijavitelj ostvario uključujući i one iz javnih izvora. Dokument koji se prilaže projektnoj prijavi kao dokaz prihoda/primitaka **mora u svom nazivu imati navedenu godinu na koju se odnosi**. [↑](#footnote-ref-13)
13. <https://www.fina.hr/registar-stvarnih-vlasnika>. Izvadak iz Registra, prijavitelj traži putem web aplikacije za upis stvarnih vlasnika ili u poslovnici Fine te isti u elektronskom obliku dostavlja u okviru PDP (ako je primjenjivo). [↑](#footnote-ref-14)
14. Knjige/upisnici Agencije za elektroničke medije: a) [Televizijski nakladnici](https://www.aem.hr/televizijski-nakladnici/), b)[Radijski nakladnici](https://www.aem.hr/radijski-nakladnici/) c) [Pružatelji medijskih usluga na zahtjev](https://www.aem.hr/usluge-na-zahtjev/), d) [Pružatelji medijskih usluga televizije i/ili radija koji pružaju audiovizualni ili audio program putem satelita, kabela, interneta i dr.](https://www.aem.hr/satelit-kabel-internet/), e) [Elektroničke publikacije](https://www.aem.hr/elektronicke-publikacije/) [↑](#footnote-ref-15)
15. Teško kršenje ugovora je kršenje ugovora u pogledu kojeg je nadležno tijelo izvršilo jednostrani raskid sukladno ugovoru o dodjeli bespovratnih sredstava, te je zatražen povrat cjelokupnog iznosa dodijeljenih sredstava, a radi se o sredstvima čiji povrat je po navedenoj osnovi zatražen u odnosu na bilo koji postupak dodjele bespovratnih sredstava iz bilo kojeg fonda EU. [↑](#footnote-ref-16)
16. ***Napomena:*** voditelj projekta može biti i sam prijavitelj, odnosno odgovorna osoba prijavitelja. [↑](#footnote-ref-17)
17. Iznimno, priprema tehničke dokumentacije prihvatljiva je od 1. veljače 2020. godine, a priprema projektnog prijedloga prihvatljiva je od datuma objave ovog Poziva. [↑](#footnote-ref-18)
18. Osim projekata u okviru ove mjere u području proizvodnje električne energije i/ili topline te s tim povezane infrastrukture za prijenos i distribuciju, u kojima se upotrebljava prirodni plin, koji su u skladu s uvjetima iz Priloga III. Tehničkim smjernicama za primjenu načela nenanošenja bitne štete (2021/C58/01). [↑](#footnote-ref-19)
19. Ako se aktivnošću koja podupire postižu predviđene emisije stakleničkih plinova koje nisu znatno niže od relevantnih referentnih vrijednosti, potrebno je objasniti razloge zašto to nije moguće. Referentne vrijednosti za dodjelu besplatnih emisijskih jedinica za djelatnosti obuhvaćene područjem primjene sustava za trgovanje emisijama utvrđene su u Provedbenoj uredbi Komisije (EU) 2021/447. [↑](#footnote-ref-20)
20. To se izuzeće ne primjenjuje na djelovanja u okviru ove mjere u postrojenjima koja su isključivo namijenjena obradi nereciklabilnog opasnog otpada ni na postojeća postrojenja, u kojima su djelovanja u okviru ove mjere namijenjena povećanju energetske učinkovitosti, hvatanju ispušnih plinova radi skladištenja ili uporabu ili oporabu materijala iz pepela za spaljivanje, pod uvjetom da takva djelovanja u okviru ove mjere ne dovode do povećanja kapaciteta postrojenja za obradu otpada ili produljenja životnog vijeka postrojenja; za što postoje dokazi na razini postrojenja. [↑](#footnote-ref-21)
21. To se izuzeće ne primjenjuje na djelovanja u okviru ove mjere u postojećim postrojenjima za mehaničko biološku obradu, ako su djelovanja u okviru ove mjere namijenjena povećanju energetske učinkovitosti ili naknadnoj ugradnji odvojenog otpada u postupke recikliranja radi kompostiranja biootpada i anaerobne digestije biološkog otpada, pod uvjetom da takva djelovanja u okviru ove mjere ne dovode do povećanja kapaciteta postrojenja za obradu otpada ili produljenja životnog vijeka postrojenja; za što postoje dokazi na razini postrojenja. [↑](#footnote-ref-22)
22. Upravljanje projektom uključuje administraciju i tehničku koordinaciju, poslove upravljanja projektom, financijsko upravljanje i izvještavanje, planiranje te pripremu i provedbu nabave i sl.

    \* U okviru provedbe aktivnosti „Uspostava novih i/ili unaprjeđenje postojećih poslovnih procesa za prilagodbu poslovanja na jedinstvenom digitalnom tržištu“, u kategoriji financiranja Potpore male vrijednosti (*de minimis* potpore) sukladno Programu potpora male vrijednosti, prijavitelj/korisnik može potraživati samo one troškove usluga koji nisu prihvatljivi za financiranje u okviru kategorije financiranja Regionalne potpore za ulaganje (članak 12. Programa državnih potpora). [↑](#footnote-ref-23)
23. https://strukturnifondovi.hr/dokumenti/?doc\_id=549&fondovi=esi\_fondovi [↑](#footnote-ref-24)
24. Osim projekata u okviru ove mjere u području proizvodnje električne energije i/ili topline te s tim povezane infrastrukture za prijenos i distribuciju, u kojima se upotrebljava prirodni plin, koji su u skladu s uvjetima iz Priloga III. Tehničkim smjernicama za primjenu načela nenanošenja bitne štete (2021/C58/01). [↑](#footnote-ref-25)
25. Ako se aktivnošću koja podupire postižu predviđene emisije stakleničkih plinova koje nisu znatno niže od relevantnih referentnih vrijednosti, potrebno je objasniti razloge zašto to nije moguće. Referentne vrijednosti za dodjelu besplatnih emisijskih jedinica za djelatnosti obuhvaćene područjem primjene sustava za trgovanje emisijama utvrđene su u Provedbenoj uredbi Komisije (EU) 2021/447. [↑](#footnote-ref-26)
26. To se izuzeće ne primjenjuje na djelovanja u okviru ove mjere u postrojenjima koja su isključivo namijenjena obradi nereciklabilnog opasnog otpada ni na postojeća postrojenja, u kojima su djelovanja u okviru ove mjere namijenjena povećanju energetske učinkovitosti, hvatanju ispušnih plinova radi skladištenja ili uporabu ili oporabu materijala iz pepela za spaljivanje, pod uvjetom da takva djelovanja u okviru ove mjere ne dovode do povećanja kapaciteta postrojenja za obradu otpada ili produljenja životnog vijeka postrojenja; za što postoje dokazi na razini postrojenja. [↑](#footnote-ref-27)
27. To se izuzeće ne primjenjuje na djelovanja u okviru ove mjere u postojećim postrojenjima za mehaničko biološku obradu, ako su djelovanja u okviru ove mjere namijenjena povećanju energetske učinkovitosti ili naknadnoj ugradnji odvojenog otpada u postupke recikliranja radi kompostiranja biootpada i anaerobne digestije biološkog otpada, pod uvjetom da takva djelovanja u okviru ove mjere ne dovode do povećanja kapaciteta postrojenja za obradu otpada ili produljenja životnog vijeka postrojenja; za što postoje dokazi na razini postrojenja. [↑](#footnote-ref-28)
28. Prijavni obrazac objavljen je na sljedećoj mrežnoj stranici https://fondovieu.gov.hr. Aplikacija podržava sljedeće Internet preglednike: Internet Explorer 9 ili novije verzije te Google Chrome 23.0 ili novije verzije. Prijavni obrazac potrebno je dostaviti (podnijeti) u elektroničkom formatu putem sustava eNPOO od strane ovlaštene osobe Prijavitelja, autentificirane kroz uslugu Nacionalnog identifikacijskog i autentifikacijskog sustava (NIAS). [↑](#footnote-ref-29)
29. Rok od tri mjeseca u kojem je potrebno provesti postupak dodjele se računa od sljedećeg radnog dana od dana isteka roka za podnošenje projektnih prijedloga, ne rješenja kojim je odlučeno po prigovoru prijavitelja te se u odnosu na kasnije zaprimljene projektne prijedloge ne obustavlja postupak. Ako zbog opravdanih razloga, u odnosu na projektni prijedlog koji se ponovo razmatra, nije moguće dovršiti postupak dodjele u zadanom roku, potrebno je o navedenom obavijestiti te predložiti i obrazložiti potrebu za produljenjem rokova. Rok od tri mjeseca ne uključuje onaj broj kalendarskih dana koji je potekao od podnošenja prigovora do donošenja odluke o prigovoru. To je razdoblje od dana zaprimanja prigovora u NT-u do datuma rješenja kojim je odlučeno o prigovoru, koje razdoblje mora biti unutar najduljeg utvrđenog razdoblja roka mirovanja od 50 radnih dana. Rok nastavlja teći sljedećega dana od dana kada je nadležno tijelo primilo rješenje na temelju kojeg mora ponovo razmotriti projektni prijedlog (ako je rješenje poslano i službenim putem i putem elektroničke pošte tada je za računanje početka ponovnog tijeka roka bitan dan kada je rješenje prvi put zaprimljeno, neovisno kojim putem), pri čemu se razdoblje proteklo do zaprimanja prigovora u NT uračunava u ukupno trajanje roka od tri mjeseca. [↑](#footnote-ref-30)
30. U slučaju produljenja razdoblja provedbe projekta, ukoliko predujam nije opravdan, Korisnik je dužan nadležnom tijelu dostaviti dodatak garanciji s istim uvjetima trajnosti garancije, odnosno 160 kalendarskih dana od završetka razdoblja provedbe projekta [↑](#footnote-ref-31)
31. U slučaju da predujam nije opravdan u razdoblju važenja garancije, Korisnik je dužan nadležnom tijelu dostaviti dodatak garanciji. [↑](#footnote-ref-32)
32. Karta regionalnih potpora za Republiku Hrvatsku odobrena je Odlukom Europske komisije od 23. studenoga 2021. u predmetu SA.64581 (2021/N) Karta regionalnih potpora za Hrvatsku (1. siječnja 2022.-31. prosinca 2027.) te je izmijenjena Odlukom Komisije SA.106113 (2023/N) - Hrvatska Izmjena karte regionalnih potpora za Hrvatsku (1. siječnja 2022.-31. prosinca 2027.) – povećani intenziteti potpore za područja koja su utvrđena za potporu u FPT (15. ožujak 2023.), Zaključak Vlade Republike Hrvatske o prihvaćanju Prijedloga izmjena Karte regionalnih potpora 2022.-2027., donesen na 180. sjednici Vlade održanoj 22. prosinca 2022. godine. [↑](#footnote-ref-33)